എന്റെ കുഞ്ഞിന്റെ അച്ഛനാണ് അദ്ദേഹം, എന്റെ മകന് ഞങ്ങൾ രണ്ടു പേരെയും വേണം; വേദനകളെ അതിജീവിച്ച് കഥ പറഞ്ഞ് മീര | Meera vasudev family | meera vasudev husband | meera vasudev vanitha interview\nThursday 20 February 2020 06:34 PM IST\nഞങ്ങൾ അയ്യങ്കാർ ബ്രാഹ്മിനാണ്. അച്ഛന് വാസുദേവൻ, അമ്മ ഹേമലത. ഇരുവരും ഗവൺമെന്റ് സർവീസിലായിരുന്നു. മുംബൈയിലെ വീട് വാടകകയ്ക്ക് നൽകി അവർ എനിക്കൊപ്പം കൊച്ചിയിലുണ്ട്. മകൻ അരീഹ സീനിയർ കെ.ജിയിലാണ്. അവനാണ് എന്റെ ലോകം. അച്ഛൻ പാട്ടുകൾ എ ഴുതും. അമ്മ എംബ്രോയ്ഡറി, പെയിന്റിങ്ങൊക്കെ ചെയ്യും. ഇപ്പോൾ ഒരു കലാ കുടുംബമാണ്.\nവിജയിക്കാതെ പോയ രണ്ടു വിവാഹങ്ങൾ. ആ വേദനകളെ എങ്ങനെ അതിജീവിച്ചു ?\nഓർക്കാനും പറയാനും ഇഷ്ടമല്ലാത്ത കാര്യമാണ്. പക്ഷേ, ഒന്ന് മാത്രം പറയാം. എപ്പോഴും വിവാഹബന്ധം വേർപിരിയുമ്പോൾ സ്ത്രീകൾ മാത്രമാണ് സമൂഹത്തിന് മുന്നില് കുറ്റക്കാർ. അവർ അനുഭവിക്കുന്ന പ്രശ്നങ്ങൾ ആരും ശ്രദ്ധിക്കാറില്ല. 2005 ലായിരുന്നു ആദ്യ വിവാഹം. ഭർത്താവിൽ നിന്നും ഉണ്ടായ മാനസിക ശാരീരിക ഉപദ്രവങ്ങൾ ഊഹിക്കുന്നതിനും അപ്പുറമായിരുന്നു. എന്റെ ജീവന് ഭീഷണിയുണ്ടായിരുന്നതു കൊണ്ട് പൊലീസ് പ്രൊട്ടക്‌ഷൻ തേടിയിട്ടുണ്ട്. 2012ൽ രണ്ടാമതും വിവാഹിതയായി. മാനസികമായി പൊരുത്തപ്പെടാൻ കഴിയാത്തതുകൊണ്ടാണ് ആ ബന്ധം വേർപിരിഞ്ഞത്. പക്ഷേ, എന്റെ കുഞ്ഞിന്റെ അച്ഛനാണ് അദ്ദേഹം. എന്റെ മകന് ഞങ്ങൾ രണ്ടു പേരെയും വേണം.


കോഴിക്കോട്: നാദാപുരത്ത് ഇരട്ടക്കുട്ടികളുമായി അമ്മ കിണറ്റില് ചാടി. കുട്ടികള് രണ്ടു പേരും മരിച്ചു. പേരോട് സ്വദേശനി മഞ്ഞാമ്പ്രത്ത റഫീഖിന്റെ ഭാര്യ സുവീനയാണ് കുട്ടികളുമായി കിണറ്റില് ചാടിയത്. ഇവരെ നാട്ടുകാര് രക്ഷപ്പെടുത്തി സുവീനയെ ആശുപത്രിയിലേക്ക് മാറ്റി.\nമൂന്നുവയസ്സുള്ള ഫാത്തിമ റൗഹ, മുഹമ്മദ് റസ്‌വിന് എന്നിവരാണ് മരിച്ചത്. സംഭവത്തില് നാദാപുരം പോലീസ് കേസെടുത്തു. സുവീനയ്ക്ക് മാനസിക പ്രശ്‌നങ്ങളുണ്ടോയെന്ന് സംശയമുണ്ട്. ആശുപത്രിയില് നിന്ന് വിട്ടശേഷം ഇവരെ പോലീസ് ചോദ്യം ചെയ്യും.


Sukanya Samriddi Account for Minor Girl Child with 9.1 per cent Interest - Malayalam Goodreturns\n» പെണ്‍കുട്ടികള്‍ക്കായി സുകന്യാ സമൃദ്ധി സമ്പാദ്യപദ്ധതി അറിയൂ.അംഗമാകൂ\nപെണ്‍കുട്ടികള്‍ക്കായി സുകന്യാ സമൃദ്ധി സമ്പാദ്യപദ്ധതി അറിയൂ.അംഗമാകൂ\nPublished: Saturday, January 31, 2015, 12:47 [IST]\nഇന്ത്യയുടെ സമഗ്രമായ പുരോഗതിക്ക് പെണ്‍കുട്ടികളുടെ വിദ്യാഭ്യാസവും സമത്വവും ഒരനിവാര്യതയാണെന്ന് നാം തിരിച്ചറിഞ്ഞുകഴിഞ്ഞിട്ട് കുറച്ചുനാളുകളെ ആയുള്ളു. മുന്‍കാലസര്‍ക്കാരുകളെപ്പോലെ മോദി സര്‍ക്കാരും പെണ്‍കുട്ടികളുടെ വിദ്യാഭ്യാസ ഉന്നമനത്തിനായി ഒരു പുതിയ പദ്ധതി ആവിഷ്‌കരിച്ചിരിക്കുന്നു. പണം ഇനി പെണ്‍വിദ്യാഭ്യാസത്തിന് ഒരു തടസ്സമായിക്കൂട. പെണ്‍മക്കള് ഇനി കുടുംബത്തിന് ഭാരമായിക്കുടാ. എന്ന ലക്ഷ്യത്തിലേക്കൊരു കാല്‍വെയ്പാണീ പദ്ധതി.സുകന്യാ സമൃദ്ധി സമ്പാദ്യപദ്ധതിയിലൂടെ.\nപത്തുവയസ്സില് താഴെയുള്ള എതൊരു ഇന്ത്യന് പെണ്‍കുട്ടിക്കും സുകന്യാ സമൃദ്ധി പദ്ധതിയില് പങ്കാളികളാകാം. കുട്ടിയുടെ രക്ഷിതാക്കളാണതിന് മൂന്‍കൈ എടുക്കേണ്ടത്.\nപൊതുമേഖലാബാങ്കുകളിടും പോസ്‌റ്റോഫീസുകളിലും അക്കൗണ്ട് തുറക്കാനുള്ള സൗകര്യം ഉണ്ട്.കുട്ടിയുടെ ജനന സര്‍ട്ടിഫിക്കറ്റ് നിര്‍ബന്ധം.\nഓരോ വര്‍ഷവും കുറഞ്ഞത് 1000 രൂപയെങ്കിലും നിക്ഷേപിച്ചിരിക്കണം. അല്ലാത്തവര്‍ക്ക് 50 രൂപ പിഴ ഉണ്ടായിരിക്കും. ഒരു നിര്‍ബന്ധിത സമ്പാദ്യശീലം വളര്‍ത്തിയെടുക്കാനാണിത്. അമ്പതു രൂപ യഥാര്‍ത്തില് പിഴയായി കാണാനില്ലെന്നു സാരം. പത്തുവയസ്സു കഴിഞ്ഞാല് പെണ്‍കൂട്ടിക്ക് തനിയെ ഈ അക്കൗണ്ട് കൈകാര്യം ചെയ്യാവുന്നതാണ്. അവര്‍ക്കു കിട്ടുന്ന സ്‌കോളര്‍ഷിപ്പുകളും മറ്റും ഇതില് നിക്ഷേപിക്കാം. ഇരുപത്തൊന്നു വയസ്സു വരെ നിക്ഷേപം തുടരണം. ചെറിയ തുകയാണ് നിക്ഷേപിക്കുന്നതെങ്കിലും കൂട്ടുപലിശ പ്രകാരം ഈ കാലയളവില് നിങ്ങളുടെ നിക്ഷേപം നിങ്ങളുടെ കണക്കുകൂട്ടലുകള്‍ക്കപ്പുറം വളര്‍ന്നിട്ടുണ്ടാകും. അതിനാല് ആശങ്കകളില്ലാടെ അവളുടെ ആഗ്രഹങ്ങള് നിങ്ങള്‍ക്കു സാധിച്ചു കൊടുക്കാനാവും അതിനി വിദ്യാഭ്യാസമായാലും വിവാഹമായാലും.\nപെണ്‍കുട്ടിക്കു പതിനെട്ടു വയസ്സ് പൂര്‍ത്തിയായാല് ഉന്നതവിദ്യാഭ്യാസത്തിനായി നിക്ഷപത്തുകയുടെ പകുതി പിന്‍വലിക്കാം. പ്രായപൂര്‍ത്തിയാകും മൂമ്പുള്ള വിവാഹം പഴുതടച്ച് നിരോധിക്കാനുള്ള ഒരു ശ്രമം കൂടിയാണിത്. പെണ്‍കുട്ടികള്‍ക്ക് ബിരുദാനന്തരബിരുദം വരെ പഠിക്കുന്നതിനുള്ള സര്‍ക്കാര് ആനുകൂല്യങ്ങളെപ്പറ്റി നിങ്ങള്‍ക്കറിവുള്ളതാണല്ലോ അതിനാലാണ് പകുതിത്തുക എന്ന് പറഞ്ഞിരിക്കുന്നത് ബാക്കി 21 വയസ്സ് കഴിഞ്ഞ് വിവാഹ അവശ്യങ്ങള്‍ക്കും വിനിയോഗിക്കാം.\nസാധാരണ സമ്പാദ്യ നിരക്കിലും കൂടുതല് പലിശനിരക്ക് സര്‍ക്കാര് ഈ പദ്ധതിക്കു വാഗ്ദാനം ചെയ്യുന്നുണ്ട്. 9.1 % .പലിശനിരക്ക് ഓരോ വര്‍ഷവും സര്‍ക്കാര് പുതുക്കി നിശ്ചയിക്കും. കൂട്ടുപലിശക്രമമാണ് പിന്തുടരുന്നത്.\nഒരു സാമ്പത്തിക വര്‍ഷം 1,50,000 രൂപ വരെയൂള്ള നിക്ഷപത്തിന് 80 സി പ്രകാരമുള്ള ആദായനികുതി ഇളവും ലഭിക്കുന്നതാണ്.\nസാധാരണ ബാങ്ക് നിക്ഷേപങ്ങള്‍ക്കു 8.75% പലിശ ലഭിക്കുമ്പേള് സുകന്യാ സമൃദ്ധി സമ്പാദ്യപദ്ധതിക്ക് 9.1 % പലിശ ലഭിക്കുന്നു. കൂട്ടുപലിശക്രമവും ദീക്ഷിക്കുന്നതിനാല് സമ്പാദ്യം അനുദിനം വളരുന്നു. ഇന്ത്യാ ഗവണ്മന്‍റിന്‍റെ പദ്ധതിയായതിനാല് സുരക്ഷിതത്വക്കുറിച്ചുള്ള ആശങ്കകളും വേണ്ട.\nRead in English: Sukanya Samriddi Account for Minor Girl Child with 9.1 per cent Interest\nRead more about: bank money investment interest ബാങ്ക് പണം നിക്ഷേപം പലിശ\nSukanya Samriddi Account for Minor Girl Child with 9.1 per cent Interest\nThe government has been increasingly giving emphasis to the girl child and education for her. In line with the same the Government recently launchedanew deposit scheme called Sukanya Samriddhi Account only for minor girl child in India.


ബോറിസ് ജോൺസന് തിരിച്ചടി; കരാറില്ലാത്ത ബ്രെക്സിറ്റ് രൂക്ഷമായ ഭക്ഷ്യക്ഷാമത്തിന് വഴിവയ്ക്കുമെന്ന് റിപ്പോർട്ട്\nLondon, First Published 12, Sep 2019, 11:28 AM\nഭക്ഷണം, ഇന്ധനം, മരുന്ന് എന്നിവയുടെ കാര്യത്തിൽ വലിയ ക്ഷാമം നേരിടേണ്ടിവരുമെന്ന് ബ്രിട്ടീഷ് സർക്കാരിന്റെ റിപ്പോർട്ടിൽ പറയുന്നു.\nലണ്ടൻ: കരാറില്ലാതെ യൂറോപ്യൻ യൂണിയൻ വിടുന്നത് ബ്രിട്ടനിൽ രൂക്ഷമായ ഭക്ഷ്യക്ഷാമത്തിന് വഴിവയ്ക്കുമെന്ന് ബ്രിട്ടീഷ് സർക്കാരിന്റെ റിപ്പോർട്ട്. യെല്ലോ ഹാമർ എന്ന് പേരിട്ടിരിക്കുന്ന റിപ്പോർട്ടിലാണ് ബ്രെക്സിറ്റിന്റെ പ്രത്യാഘാതങ്ങൾ വ്യക്തമാക്കുന്നത്.\nഭക്ഷണം, ഇന്ധനം, മരുന്ന് എന്നിവയുടെ കാര്യത്തിൽ വലിയ ക്ഷാമം നേരിടേണ്ടിവരുമെന്ന് റിപ്പോർട്ടിൽ പറയുന്നു. വ്യവസായ വാണിജ്യ രംഗത്ത് മാന്ദ്യമുണ്ടാകും. ചരക്കുലോറികൾ അതിർത്തിയിൽ തടയപ്പെടും. ബ്രിട്ടനിൽ വലിയ പ്രക്ഷോഭങ്ങൾ ഉണ്ടാകാൻ സാധ്യതയുണ്ടെന്നും റിപ്പോർട്ട് വ്യക്തമാക്കുന്നു. കഴിഞ്ഞ മാസം ആറ് പേജുള്ള യെല്ലോ ഹാമറിന്റെ കോപ്പി സൺഡെ ടൈംസ് പത്രം പുറത്തുവിട്ടിരുന്നു.\nറിപ്പോർട്ട് പാർലമെന്റ് വിളിച്ചുകൂട്ടി ചർച്ച ചെയ്യണമെന്ന് പ്രതിപക്ഷം ആവശ്യപ്പെട്ടിട്ടുണ്ട്. എന്നാൽ, ഒക്ടോബർ 31ന് ഒരു കരാറുമില്ലാതെ യൂറോപ്യൻ യൂണിയൻ വിട്ടുപോകുമെന്ന ഉറച്ച നിലപാടിലാണ് ബ്രിട്ടീഷ് പ്രധാനമന്ത്രി ബോറിസ് ജോൺസൻ.\nയൂറോപ്യൻ യൂണിയൻ വിടണമോ വേണ്ടയോ എന്ന് പരിശോധിക്കുന്നതിനായി 2016 ജൂണ് 23ന് ബ്രിട്ടനിൽ ഹിത പരിശോധന നടന്നിരുന്നു. ഹിത പരിശോധനയിൽ യൂറോപ്യൻ യൂണിയൻ വിടാൻ ബ്രിട്ടൻ തീരുമാനിച്ചു. 71.8ശതമാനം പോളിങ് രേഖപ്പെടുത്തിയതിൽ 48.1ശതമാനം പേർ ബ്രെക്സിറ്റിനെ എതിർത്തും 51.9 ശതമാനം അനുകൂലിച്ചും വോട്ട് ചെയ്തു. പ്രായപൂര്‍ത്തിയായ മുഴുവന് ബ്രിട്ടന്‍കാര്‍ക്കും വോട്ട് ചെയ്യാമായിരുന്നു.\nയൂറോപ്യന് യൂണിയനില് നിന്ന് ബ്രിട്ടൻ സ്വതന്ത്രമാകുന്നതിനെ സൂചിപ്പിക്കാൻ ഉപയോഗിക്കുന്ന പദമാണ് ബ്രെക്‌സിറ്റ്. BRITANലെ BRഉം EXITഉം ചേര്‍ന്നാണ് ബ്രെക്‌സിറ്റ് എന്ന വാക്ക് ഉണ്ടായത്.\nLast Updated 12, Sep 2019, 11:31 AM


ദിലീപിനെ അഴിക്കുള്ളിലടച്ച പൊലീസ് മാനഭംഗ കേസില് പ്രതിയായവരെ എന്തു ചെയ്യും ? - FUTURELINE\nനടി ആക്രമിക്കപ്പെട്ട കേസില് ഗൂഢാലോചന കുറ്റം ചുമത്തി നടന് ദിലീപിനെ അറസ്റ്റു ചെയ്ത് തുറങ്കിലടച്ചിരുന്ന പൊലീസ് സോളാര് കേസില് എന്തു ചെയ്യും.?\nഉമ്മന് ചാണ്ടി തന്നെ ലൈംഗികമായി ഉപയോഗിച്ചത് ‘മുഖ്യമന്ത്രിയുടെ വസതിയില് വെച്ചെന്ന്’ സരിത..\nബലാത്സംഗ കുറ്റമടക്കം ആരോപിക്കപ്പെട്ടവരില് ഉന്നത രാഷ്ട്രീയ നേതാക്കള് മാത്രമല്ല, എ.ഡി.ജി.പി പത്മകുമാറുമുണ്ട്.\nദിലീപിനെ അറസ്റ്റു ചെയ്യാന് നേതൃത്വം നല്‍കിയ എ.ഡി.ജി.പി ബി.സന്ധ്യയുടെ ബാച്ച്‌മേറ്റ്സ് ആണ് ഇദ്ദേഹം. ദിലീപിനെതിരെ പൊലീസ് ചുമത്തിയ കുറ്റത്തേക്കള് അതീവ ഗുരുതരമാണ് സോളാര് കേസിലെ ജുഡീഷ്യല് കമ്മിഷന്റെ കണ്ടെത്തലിന്റെ അടിസ്ഥാനത്തില് എ.ഡി.ജി.പിയും, മുന് മുഖ്യമന്ത്രിയും, മുന് മന്ത്രിമാരും എം.പിയും, എം.എല്.എമാരും അടക്കമുള്ളവര്‍ക്കെതിരെ ചുമത്തപ്പെടുന്ന കേസുകള്.\nനിയമം നിയമത്തിന്റെ വഴിക്ക് ‘പക്ഷഭേദമില്ലാതെ’ പോകുകയാണെങ്കില് ഇവരെയെല്ലാം കേസ് രജിസ്റ്റര് ചെയ്യുന്ന മുറക്ക് തന്നെ അറസ്റ്റ് ചെയ്യേണ്ടി വരും. 13 മണിക്കൂര് അല്ലെങ്കില് 13 മിനിറ്റെങ്കിലും ചോദ്യം ചെയ്യേണ്ടിയും വരും.\nഒരു കേസില് പ്രതിയെ അറസ്റ്റ് ചെയ്യണമോ എന്നത് സാധാരണ ഗതിയില് അന്വേഷണ ഉദ്യോഗസ്ഥന്റെ നിലപാട് കൂടി അനുസരിച്ചാണ് നടക്കുക. ദിലീപിന്റെ കാര്യത്തില് എ.ഡി.ജി.പി സന്ധ്യയും സംഘവും ആ ‘ഉത്തരവാദിത്വം’ കൃത്യമായി നടപ്പാക്കിയവരാണ്. അറസ്റ്റ് ചെയ്ത് ജയിലിലടക്കുക മാത്രമല്ല ഗൂഢാലോചന ‘നടന്ന’ സ്ഥലങ്ങളിലെല്ലാം കൊണ്ട് നടന്ന് ആഘോഷിക്കുകയും ചെയ്തു.\nമാധ്യമങ്ങള് ദിവസവും തല്‍സമയ ദൃശ്യം നല്‍കി റേറ്റിങ്ങ് കൂട്ടാന് മത്സരിച്ചു. പലരും നിറം പിടിപ്പിച്ച കഥകളാണ് നല്‍കിയിരുന്നത്. ചാനല് ചര്‍ച്ചകളിലെ നിഷ്പക്ഷരുടെ വായില് നിന്നും പുറത്തു വന്ന ‘തീയേറ്റ്’ ജയിലിനകത്ത് കടന്ന ദിലീപിന് പോലും ‘പൊള്ളലേറ്റു’. ഈ സാഹചര്യങ്ങളെല്ലാം സോളാര് കേസില് ആവര്‍ത്തിച്ചാല് എ.ഡി.ജി.പിയെയും മുന് മുഖ്യമന്ത്രി അടക്കമുള്ളവരെയും അറസ്റ്റു ചെയ്ത് തെളിവെടുപ്പിന് പീഡനം നടന്ന സ്ഥലങ്ങളിലെല്ലാം പൊലീസിന് കൊണ്ടു നടക്കേണ്ടി വരും.\nനിയമവും നീതിയും എല്ലാവര്‍ക്കും ബാധകമാകണമല്ലോ.? ഇവിടെ എ.ഡി.ജി.പി പത്മകുമാറോ ഉമ്മന് ചാണ്ടി അടക്കമുള്ളവരോ കുറ്റക്കാരനാണെന്ന് കണ്ടെത്തിയത് പൊലീസല്ല ജുഡീഷ്യല് കമ്മിഷനാണ്. അതിന് അതിന്റേതായ ഗൗരവമുണ്ട്. ആക്രമിക്കപ്പെട്ട നടി പോലും പ്രതിസ്ഥാനത്ത് നിര്‍ത്താത്ത ദിലീപിനെ അറസ്റ്റ് ചെയ്ത് 85 ദിവസം തുറങ്കിലടച്ചതിന് കേരള പൊലീസ് ‘വെള്ളം’ കുടിക്കാന് പോകുന്നത് ഈ സാഹചര്യത്തിലാണ്.\nസോളാര് സംഭവത്തിലെ പ്രതികളോട് ഇനി എങ്ങനെയാണ് പൊലീസ് ‘പെരുമാറുന്നതെന്ന് ‘ കേരളം ആകാംക്ഷയോടെയാണ് ഇപ്പോള് ഉറ്റുനോക്കുന്നത്. ചാനല് ‘നിയമ ബുദ്ധിജീവികളായ’ റിട്ട എസ്.പിയും അഭിഭാഷകനുമെല്ലാം എന്താണ് പറയുന്നതെന്നറിയാനും അവതാരകരുടെ ‘മാനിറസങ്ങള്’ കാണാനും പ്രേക്ഷകര് കാത്തു അക്ഷമയോടെ കാത്തിരിക്കുന്നു.\nPrevious: ഉമ്മന് ചാണ്ടി തന്നെ ലൈംഗികമായി ഉപയോഗിച്ചത് ‘മുഖ്യമന്ത്രിയുടെ വസതിയില് വെച്ചെന്ന്’ സരിത..!!\nNext: ഈ മാസം 16ന് മുഖ്യമന്ത്രി ശബരിമലയില്, ഒപ്പം ദിലീപും; പിന്നിലെ ലക്ഷ്യം….\nനിങ്ങള് ഞങ്ങളുടെ പ്രധാനമന്ത്രിയായിരുന്നെങ്കില് എന്ന് ആശിച്ചുപോകുന്നു: പാക് യുവതി\nഹൈദരാബാദില് പെണ്‍കുഞ്ഞിനെ ദുരൂഹ സാഹചര്യത്തില് റോഡരികില് കുഴിച്ചിട്ട നിലയില്!!..


P. O. C ബൈബിള്, പഴയ നിയമം, ബാറൂക്ക്, അദ്ധ്യായം3| Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> ബാറൂക്ക് >> അദ്ധ്യായം 3\n1 : സര്‍വശക്തനായ കര്‍ത്താവേ, ഇസ്രായേലിന്റെ ദൈവമേ, ദുഃഖിതമായ ആത്മാവും തളര്‍ന്ന ഹൃദയവും ഇതാ, അങ്ങയോടു നിലവിളിക്കുന്നു.\n2 : കര്‍ത്താവേ,ശ്രവിക്കണമേ, കരുണ തോന്നണമേ. ഞങ്ങള് അങ്ങയുടെ മുന്‍പില് പാപം ചെയ്തിരിക്കുന്നു.\n3 : അങ്ങ് എന്നേക്കും സിംഹാസനസ്ഥനാണ്. ഞങ്ങളോ എന്നേക്കുമായി നശിക്കുന്നു.\n4 : സര്‍വശക്തനായ കര്‍ത്താവേ, ഇസ്രായേലിന്റെ ദൈവമേ, ഇസ്രായേലിലെ മരണത്തിന് ഉഴിഞ്ഞിട്ടവരുടെ, ഞങ്ങളുടെ ദൈവമായ കര്‍ത്താവിന്റെ സ്വരം ശ്രവിക്കാതെ അവിടുത്തെ മുന്‍പില് പാപം ചെയ്യുകയും അങ്ങനെ ഞങ്ങളുടെ മേല് അനര്‍ഥം വരുത്തിവയ്ക്കുകയും ചെയ്തവരുടെ മക്കളുടെ, പ്രാര്‍ഥന ശ്രവിക്കണമേ.\n5 : ഞങ്ങളുടെ പിതാക്കന്‍മാരുടെ അപരാധങ്ങള് ഓര്‍ക്കാതെ, അങ്ങയുടെ നാമത്തെയും ശക്തിയെയും ഇപ്പോള് സ്മരിക്കണമേ.\n6 : എന്തെന്നാല്, അങ്ങാണ് ഞങ്ങളുടെ ദൈവമായ കര്‍ത്താവ്.\n7 : കര്‍ത്താവേ, അങ്ങയെ ഞങ്ങള് സ്തുതിക്കും. അങ്ങയുടെ നാമം വിളിച്ചപേക്ഷിക്കുന്നതിനായി അങ്ങയെക്കുറിച്ചുള്ള ഭയം ഞങ്ങളുടെ ഹൃദയത്തില് അങ്ങ് നിക്‌ഷേപിച്ചു. അങ്ങയുടെ മുന്‍പില് പാപം ചെയ്ത ഞങ്ങളുടെ പിതാക്കന്‍മാരുടെ അകൃത്യങ്ങള് ഞങ്ങള് ഹൃദയത്തില് നിന്ന് ഉപേക്ഷിച്ചിരിക്കുന്നതിനാല് ഞങ്ങളുടെ പ്രവാസത്തില് ഞങ്ങള് അങ്ങയെ പുകഴ്ത്തും.\n8 : ഞങ്ങളുടെ ദൈവമായ കര്‍ത്താവിനെ ഉപേക്ഷിച്ച ഞങ്ങളുടെ പിതാക്കന്‍മാരുടെ അകൃത്യങ്ങള് നിമിത്തം ഞങ്ങള് നിന്ദയും ശാപവും ശി ക്ഷയും ഏറ്റുകൊണ്ട് അങ്ങ് ഞങ്ങളെ ചിത റിച്ചു കളഞ്ഞഇടങ്ങളില് ഇതാ, ഞങ്ങള് ഇന്നും പ്രവാസികളായി കഴിയുന്നു.\n9 : ഇസ്രായേലേ, ജീവന്റെ കല്‍പനകള് കേള്‍ക്കുക, ശ്രദ്ധാപൂര്‍വം ജ്ഞാനമാര്‍ജിക്കുക,\n10 : ഇസ്രായേലേ, നീ ശത്രുരാജ്യത്ത് അകപ്പെടാന് എന്താണു കാരണം? വിദേശത്തുവച്ചു വാര്‍ധക്യം പ്രാപിക്കുന്നതെന്തുകൊണ്ട്? മൃതരോടൊപ്പം അശുദ്ധനാകാന് കാരണമെന്ത്?\n11 : പാതാളത്തില് പതിക്കുന്ന വരോടൊപ്പം നീ ഗണിക്കപ്പെടുന്നതെന്തുകൊണ്ട്?\n12 : ജ്ഞാനത്തിന്റെ ഉറവിടം നീ പരിത്യജിച്ചു.\n13 : ദൈവത്തിന്റെ മാര്‍ഗത്തില് ചരിച്ചിരുന്നെങ്കില് നീ എന്നേക്കും സമാധാനത്തില് വസിക്കുമായിരുന്നു.\n14 : ജ്ഞാനവും ശക്തിയും വിവേകവും എവിടെയുണ്ടെന്ന് അറിയുക. ദീര്‍ഘായുസ്‌സും ജീവനും സമാധാനവും കണ്ണുകള്‍ക്കു പ്രകാശവും എവിടെയുണ്ടെന്ന് അപ്പോള് നീ ഗ്രഹിക്കും.\n15 : അവളുടെ നികേതനം ആരാണ് കണ്ടെണ്ടത്തിയത്? ആര് അവളുടെ കലവറയില് പ്രവേശിച്ചിട്ടുണ്ട്?\n16 : ജനതകളുടെ രാജാക്കന്‍മാര് എവിടെ? ഭൂമിയിലെ മൃഗങ്ങളെ ഭരിക്കുന്നവരെവിടെ?\n17 : ആകാശത്തിലെ പക്ഷികളെക്കൊണ്ടു വിനോദിക്കുന്നവര് എവിടെ? എത്ര കിട്ടിയാലും മതിവരാത്ത സ്വര്‍ണത്തിലും വെ ള്ളിയിലും വിശ്വാസമര്‍പ്പിച്ച് അതു സംഭരിച്ചുവയ്ക്കുന്നവരെവിടെ?\n18 : പണം നേടാന് ആര്‍ത്തി പൂണ്ട് അതിരറ്റ് അധ്വാനിക്കുന്നവരെവിടെ?\n19 : അവര് അപ്രത്യക്ഷരായി, പാതാളത്തില് നിപതിച്ചു. അവരുടെ സ്ഥാനത്ത് മറ്റുള്ളവര് വന്നിരിക്കുന്നു.\n20 : പുതുതലമുറ പകല്‍വെളിച്ചം കാണുകയും ഭൂമിയില് വസിക്കുകയും ചെയ്തു. എന്നാല്, അറിവിലേക്കുള്ള മാര്‍ഗം അവര് പഠിച്ചില്ല; അവളുടെ പാതകള് മനസ്‌സിലാക്കിയില്ല; അവളെ കര സ്ഥമാക്കിയുമില്ല;\n21 : അവരുടെ പുത്രന്‍മാര് അവളുടെ പാതയില്‍നിന്നു വ്യതിചലിച്ച് അകന്നുപോയി.\n22 : കാനാനില് അവളെപ്പറ്റി കേട്ടിട്ടില്ല. തേമാനില് അവളെ കണ്ടിട്ടില്ല.\n23 : ഭൂമിയില് ജ്ഞാനം അന്വേഷിക്കുന്ന ഹാഗാറിന്റെ പുത്രന്‍മാരോ മിദിയാനിലെയും തേമാനിലെയും വ്യാപാരികളോ ജ്ഞാനാന്വേഷികളോ, കഥ ചമയ്ക്കുന്നവരോ ജ്ഞാനത്തിലേക്കുള്ള മാര്‍ഗം മനസ്‌സിലാക്കിയിട്ടില്ല; അവളുടെ പാതകളെക്കുറിച്ചു ചിന്തിച്ചിട്ടുമില്ല.\n24 : ഇസ്രായേലേ, ദൈവത്തിന്റെ ആലയം എത്ര വലുതാണ്! അവിടുത്തെ ദേശം വിസ്തൃതമാണ്.\n25 : അതു വിസ്തൃതവും അതിരറ്റതുമാണ്; ഉന്നതവും അപരിമേയവുമാണ്.\n26 : പണ്ടുമുതലേ പ്രശസ്തരായ മല്ലന്‍മാരും അതികായന്‍മാരുംയുദ്ധവിദഗ്ധന്‍മാരും അവിടെ ജനിച്ചു.\n27 : ദൈവം അവരെ തിരഞ്ഞെടുത്തില്ല; അറിവിന്റെ മാര്‍ഗം കാണിച്ചുകൊടുത്തുമില്ല.\n28 : ജ്ഞാനമില്ലാതിരുന്നതിനാല് അവര് നശിച്ചു. അവരുടെ ഭോഷത്തം നിമിത്തം അവര് നശിച്ചു.\n29 : ആരാണു സ്വര്‍ഗത്തില് കയറി അവളെ പിടിച്ചു മേഘത്തില് നിന്നു താഴെക്കൊണ്ടുവരുന്നത്?\n30 : സമുദ്രം കടന്ന് അവളെ കണ്ടുപിടിച്ചത് ആര്? തനി സ്വര്‍ണം കൊടുത്ത് ആര് അവളെ വാങ്ങും?\n31 : അവളുടെ അടുത്തേക്കുള്ള മാര്‍ഗം ആര്‍ക്കും അറിവില്ല. ആ മാര്‍ഗത്തെക്കുറിച്ചു ശ്രദ്ധിക്കുന്നവരുമില്ല.\n32 : എന്നാല് എല്ലാം അറിയുന്നവന് അവളെ അറിയുന്നു. അവിടുന്ന് അവളെ തന്റെ അറിവുകൊണ്ടു കണ്ടെണ്ടത്തി. എന്നേക്കുമായി ഭൂമിയെ സ്ഥാപിച്ചവന് അതു നാല്‍ക്കാലികളെക്കൊണ്ടു നിറച്ചു.\n33 : അവിടുന്ന് പ്രകാശം അയയ്ക്കുന്നു, അതു പോകുന്നു. അവിടുന്ന് വിളിച്ചു; ഭയത്തോടുകൂടെ അത് അനുസരിച്ചു.\n34 : ന ക്ഷത്രങ്ങള് തങ്ങളുടെയാമങ്ങളില് പ്രകാശിക്കുകയും ആഹ്ലാദിക്കുകയും ചെയ്തു. അവിടുന്ന് അവയെ വിളിച്ചു. ഇതാ, ഞങ്ങള് എന്ന് അവ പറഞ്ഞു. തങ്ങളെ സൃഷ്ടിച്ചവനുവേണ്ടി അവ സന്തോഷപൂര്‍വം മിന്നിത്തിളങ്ങി.\n35 : അവിടുന്നാണ് നമ്മുടെ ദൈവം. അവിടുത്തോടു തുലനം ചെയ്യാന് ഒന്നുമില്ല.\n36 : അവിടുന്ന് അറിവിലേക്കുള്ള എല്ലാ വഴികളും കണ്ടെണ്ടത്തി. അവളെ തന്റെ ദാസനായ യാക്കോബിന്, താന് സ്‌നേഹിച്ച ഇസ്രായേലിന്, കൊടുത്തു.\n37 : അനന്തരം അവള് ഭൂമിയില് പ്രത്യക്ഷപ്പെടുകയും മനുഷ്യരുടെയിടയില് വസിക്കുകയും ചെയ്തു.\nFri May 24 10:50:22 IST 2019


'മോദി വടി കൊടുത്ത് അടി വാങ്ങി': രാഹുലിനെതിരെ പ്രയോഗിച്ച ഹാഷ് ടാഗ് ട്രെന്റിംഗ് തിരിച്ചടിച്ചു; 'പപ്പുമോദി'യെന്ന് കളിയാക്കല്; സോഷ്യല് മീഡിയയില് മോദി പ്രഭാവം മങ്ങി - ഇ വാർത്ത | evartha\n‘മോദി വടി കൊടുത്ത് അടി വാങ്ങി’: രാഹുലിനെതിരെ പ്രയോഗിച്ച ഹാഷ് ടാഗ് ട്രെന്റിംഗ് തിരിച്ചടിച്ചു; ‘പപ്പുമോദി’യെന്ന് കളിയാക്കല്; സോഷ്യല് മീഡിയയില് മോദി പ്രഭാവം മങ്ങി\nപ്രധാനമന്ത്രി നരേന്ദ്രമോദിക്ക് സോഷ്യല് മീഡിയയില് മങ്ങലേല്‍ക്കുന്നതായി റിപ്പോര്‍ട്ട്. എന്.ഡി.എ സര്‍ക്കാറിന്റെ നോട്ട് നിരോധനത്തിലെ പരാജയവും ജി.എസ്.ടിയിലെ തോല്‍വിയും ബിജെപി കൊട്ടിഘോഷിച്ച മോദി പ്രഭാവത്തിന് കോട്ടം തട്ടിച്ചിരുന്നു.\nഇതിനുപിന്നാലെ കോണ്‍ഗ്രസ് ഉപാധ്യക്ഷന് രാഹുല് ഗാന്ധിയുടെ സോഷ്യല് മീഡിയയിലെ തുടര്‍ച്ചയായ ഇടപെടലുകളും മോദി പ്രഭാവത്തിന് തിരിച്ചടിയായതായാണ് വിലയിരുത്തല്. അതേസമയം രാഹുല് ഗാന്ധിയെ അപമാനിക്കാനായി ആരംഭിച്ച ഹാഷ് ടാഗ് ട്രെന്റിംഗ് ഇപ്പോള് ബി.ജെ.പിയേയും മോദിയേയും തിരിഞ്ഞു കൊത്തിയിരിക്കുകയാണ്.\n2014 ല് ലോകസഭാ തെരഞ്ഞെടുപ്പില് രാഹുല് ഗാന്ധിയെ പപ്പുമോന് എന്ന് വിളിച്ചായിരുന്നു ബി.ജെ.പി അപമാനിച്ചത്. ഇതേ ഹാഷ് ടാഗാണ് ഇപ്പോള് ബി.ജെ.പിയെ തിരിഞ്ഞു കൊത്തിയിരിക്കുന്നത്. ഇതോടെ സോഷ്യല് മീഡിയയില് പപ്പുമോദി എന്ന ഹാഷ് ടാഗ് ട്രെന്റായി മാറിയിരിക്കുകയാണ്.\nമോദി സര്‍ക്കാരിന്റെ തുഗ്ലക്ക് പരിഷ്‌കാരങ്ങളും വ്യാജ പ്രചരണങ്ങളുമെല്ലാം കുത്തിപ്പൊക്കി ട്രോളാക്കി മാറ്റി പപ്പുമോദി ഹാഷ് ടാഗിലൂടെ പ്രചരിപ്പിക്കുകയാണ് സോഷ്യല് മീഡിയ. ഇതുകൂടിയായപ്പോള് രാഹുല് ഗാന്ധിയെ പഴയപോലെ ചെറുക്കാനും സോഷ്യല് മീഡിയയില് സംഘപരിവാറിന് സാധിക്കുന്നില്ലെന്നും വിലയിരുത്തലുണ്ട്.\nരാഹുല്‍ഗാന്ധിയെ പുകഴ്ത്തിയും പ്രധാനമന്ത്രി നരേന്ദ്രമോദിയെ ഇകഴ്ത്തിയും എന്.ഡി.എയിലെ തന്നെ സഖ്യകക്ഷികള് രംഗത്തു വന്നതും സോഷ്യല്‍മീഡിയ ഏറ്റെടുത്തിരിക്കുകയാണ്. ഇതിനകം തന്നെ മോദിയെ, മണ്ടന് പ്രധാനമന്ത്രിയാക്കിയും പപ്പുമോദിയാക്കിയും നിരവധി ട്രോളുകളും പോസ്റ്റുകളുമാണ് എത്തിയത്.\nശിവസേന എംപി സഞ്ജയ് റാവത്താണ് രാഹുല്‍ഗാന്ധിയെ പുകഴ്ത്തി രംഗത്തെത്തിയത്. രാഹുല് ഗാന്ധി രാജ്യത്തെ നയിക്കാന് പ്രാപ്തനാണെന്ന് പറഞ്ഞ റാവത്ത്, മോദി തരംഗം മങ്ങിയതായും വ്യക്തമാക്കി. ഒരു ചാനല് ചര്‍ച്ചയിലായിരുന്നു ബിജെപിയെ ഞെട്ടിച്ച, ശിവസേന എം.പിയുടെ പ്രസ്തവന.\nചര്‍ച്ചയില്, സമൂഹ മാധ്യമങ്ങളില് രാഹുല് ഗാന്ധിയെ പരിഹസിച്ച് പപ്പു എന്ന് വിളിക്കുന്നത് ശരിയല്ലെന്നും, റാവത്ത് അഭിപ്രായപ്പെട്ടിരുന്നു. രാജ്യത്തെ ഏറ്റവും വലിയ രാഷ്ട്രീയ ശക്തി ജനങ്ങളാണെന്നും ജനങ്ങള് മനസുവെച്ചാല് ആരെയും പപ്പുവാക്കാന് സാധിക്കുമെന്നും റാവത്ത് ചൂണ്ടിക്കാട്ടിയിരുന്നു.


ആരായിരുന്നു നാരായണഗുരു? | Sree Narayana Guru and his legacy\nJun 22, 2019, 09:37 AM IST\nഏതെങ്കിലും ഒരു ആശയത്തെ മുന്നിൽവെച്ച് അതിനനുസരിച്ച് ജീവിക്കാനല്ല, ജീവിതത്തെ തെളിച്ചമുള്ളതാക്കുന്ന ആശയങ്ങളെ കാലത്തിനനുസരിച്ച് തിരുത്തി സ്വീകരിക്കാനാണ് അദ്ദേഹം പറഞ്ഞത്. അതുകൊണ്ടുതന്നെ അദ്ദേഹം ഏതെങ്കിലും ഒരു ദർശനത്തിന്റെ വക്താവായില്ല. മറിച്ച് ജീവിതത്തിന്റെ വക്താവാകുകയാണ് ചെയ്തത്.\n# ഷൗക്കത്ത് | shoukathav@gmail.com\nഒന്ന്: തിളച്ചുപൊന്തുന്ന മൺകലം ഇറക്കിവെക്കുമ്പോൾ ഒന്നേ ആ കുഞ്ഞിന്റെ ഉള്ളിലുണ്ടായിരുന്നുള്ളൂ. അത് തിളച്ചുമറിഞ്ഞുപോയാൽ ആ ദരിദ്രകുടുംബം പട്ടിണിയിലാകും. അത് സഹിക്കാനുള്ള ശക്തി അവന്റെ ഹൃദയത്തിനില്ലായിരുന്നു.\nവീട്ടിലെത്തിയപ്പോഴാണ് താൻ ചെയ്തത് അപരാധമാണെന്ന് ആ കുഞ്ഞറിഞ്ഞത്. അന്തിച്ചുനിൽക്കുന്ന മനുഷ്യരുടെ പ്രതികരണങ്ങൾ എന്തിനെന്ന് അവനൊട്ടും മനസ്സിലായില്ല. അമ്മയോട് അവൻ പറഞ്ഞത് ഇത്രമാത്രം: ‘ഞാനത് ചെയ്തില്ലായിരുന്നെങ്കിൽ അവർ പട്ടിണിയായിപ്പോവില്ലേ, അമ്മേ?’\nആ കുഞ്ഞിന്റെ നിഷ്കളങ്കമായ ചോദ്യത്തിനുമുന്നിൽ അമ്മ മൗനിയായി. ആ അമ്മ മാത്രമല്ല, ജാതിമതങ്ങളുടെ കരാളഹസ്തങ്ങളിൽപ്പെട്ട് ജീവിതം ഹോമിക്കുന്ന ഏത് ആത്മാവും ആ നിഷ്കളങ്കതയ്ക്കുമുന്നിൽ നിശ്ചലരാകും. അതെ. ആ അലിവിനുമുന്നിലേ നാം നിശ്ചലരാകൂ.\nപിന്നീടങ്ങോട്ടുള്ള ആ കുഞ്ഞിന്റെ ജീവിതം അതുവരെ മനുഷ്യർ പിന്തുടർന്നുപോന്നിരുന്ന മനുഷ്യത്വവിരുദ്ധമായ എന്തിനോടുമുള്ള ചോദ്യങ്ങളായി. ഉത്തരങ്ങൾതേടി അവൻ എവിടെയും പോയില്ല. പ്രമാണങ്ങളിൽ അന്ധത്വത്തെ സ്ഥാപിക്കുന്ന ബോധങ്ങളിൽനിന്ന് ഒരുപാട് അകലെയായിരുന്നു അവൻ. അവനോ, അവന്റെ ജീവിതംതന്നെ ഉത്തരമാക്കി മാറ്റുകയാണ് ചെയ്തത്.\nഎല്ലാ തരത്തിലുമുള്ള പട്ടിണികളും അവന്റെയും പട്ടിണിയായിരുന്നു. തന്റെ ഉള്ളിലുണരുന്ന വഴിയിലൂടെ അതിന് ഉപശമനമുണ്ടാക്കാൻ സദാ ശ്രമിക്കുകയും ചെയ്തിരുന്നു.\nപരമ്പരാഗത രീതികൾ പിന്തുടരുകയെന്ന അന്ധത്വമായിരുന്നില്ല ആ ജീവിതം. മറിച്ച് തന്റെമുന്നിൽ ജീവനും ജീവിതത്തിനുമായി ദാഹിച്ചുനിൽക്കുന്നവർക്ക് ദാഹജലം പകരുക എന്നതുമാത്രമായിരുന്നു. അതിന് മാനദണ്ഡമായിരുന്നത് മനുഷ്യത്വമെന്ന തെളിച്ചം മാത്രമായിരുന്നു.\nഅകറ്റിനിർത്തിയിരുന്നവർക്ക് വൃത്തിയായി കുളിച്ചുവന്ന് ആരാധിക്കാൻ ഒരിടം ഉണ്ടാക്കിക്കൊടുത്തു. ഉന്നതകുലജാതർക്കുമാത്രം അനുവദനീയമായിരുന്ന ഭാഷ ഏവർക്കും പഠിക്കാൻ വിദ്യാലയമുണ്ടാക്കി.\nആധുനികഭാഷയായ ഇംഗ്ലീഷിനെ പരിചയിപ്പിക്കാൻ സ്കൂളുണ്ടാക്കി. വ്യവസായത്തെ പ്രോത്സാഹിപ്പിച്ച് പൊതുജീവിതത്തിന്റെ മുഖ്യധാരയിലേക്ക് മനുഷ്യരെ ഉയർത്തിക്കൊണ്ടുവന്നു. ജീവിതത്തെ സ്പർശിക്കുന്ന ഒന്നിനെയും ലൗകികമെന്നുപറഞ്ഞ് തള്ളിമാറ്റിയില്ല. പച്ചമലയാളത്തിൽ സൂക്ഷ്മദർശനങ്ങൾ അവതരിപ്പിച്ചു.\nഅധമബോധത്തിൽനിന്ന് ഉത്തമബോധത്തിലേക്ക് ഉണർത്തിക്കൊണ്ടുവരാൻ താൻചെയ്തതെന്തോ അത് കൂടുതൽ അധമത്വത്തിൽതന്നെ മനുഷ്യരെ കെട്ടിയിടുന്നതുകണ്ടപ്പോൾ അത് തുടരാതിരിക്കാൻ അദ്ദേഹം ഒരു മടിയും കാണിച്ചില്ല. തള്ളിപ്പറയേണ്ടതിനെ തള്ളിപ്പറയുകതന്നെ ചെയ്തു.\nഅതെ, നാരായണഗുരു നമുക്കിത്രയും പ്രിയപ്പെട്ടവനാകുന്നത് അതുകൊണ്ടുതന്നെയാണ്. അദ്ദേഹം ജീവിതത്തിന്റെ വക്താവായിരുന്നു എന്നതുതന്നെയാണ് ആ മഹത്ത്വം. വിശ്വാസങ്ങളുടെയും ആശയങ്ങളുടെയും അഹന്തയിൽ തൂങ്ങി ജീവിതം ഹോമിക്കാൻ അദ്ദേഹം ആഹ്വാനംചെയ്തില്ല. അകമേ വിരിയുന്ന വെളിച്ചത്തെ പിൻപറ്റി സ്വജീവിതത്തെ പ്രകാശവത്താക്കാൻ പ്രചോദനമായി മാറുകമാത്രമാണ് ചെയ്തത്.\nദൈവമുണ്ടായിരുന്നു-‘സത്യം, ജ്ഞാനം, ആനന്ദം’\nമന്ത്രം നിർബന്ധമെങ്കിൽ അത് ‘അരുളുള്ളവനാണ് ജീവി’\nഎന്ന നവാക്ഷരീമന്ത്രമാകട്ടെ എന്നുചൊല്ലിത്തന്നു.\nഅരുളില്ലാത്തവർ അസ്ഥിയും മജ്ജയും രക്തവും മാംസവും നിറഞ്ഞ വെറും ജഡങ്ങൾമാത്രമെന്ന് വിലപിച്ചു. വനമലർ കൊണ്ടല്ല, മറിച്ച് മനമലർകൊണ്ട് പൂജചെയ്യാൻ പറഞ്ഞു.\nഇനി വനമലരായാലും അത് ബോധമുണരാനാവട്ടെ എന്ന് പ്രാർഥിച്ചു.\nമനുഷ്യരാവുക എന്ന് ഗുരു കരഞ്ഞത് വെട്ടിമുറിച്ച് പരിശോധിക്കേണ്ട. അത് പച്ചയ്ക്ക് പറഞ്ഞ സത്യം. വ്യാഖ്യാനിച്ച് വികൃതമാക്കാതിരുന്നാൽ മതി. വാദിച്ചും ജയിച്ചും നേടിയതെല്ലാം തോറ്റുതൊപ്പിയിട്ടത് ഗുരു അറിഞ്ഞു. അറിയുകയും അറിയിക്കുകയും ചെയ്യുന്നത് വിനയപൂർവമാകട്ടെ എന്ന് പ്രാർഥിച്ചു. ആനയെ കണ്ട അന്ധരെപ്പോലെ പലവിധ യുക്തിപറഞ്ഞ് തമ്മിൽത്തല്ലുന്ന പാമരന്മാരിൽനിന്ന് അകന്നുമാറാൻ സദാ ഉണർത്തിച്ചു.\nഅറിവ് എന്ന അഗ്നിയിൽ അടിമുടി സ്ഫുടംചെയ്തെടുക്കേണ്ട ജീവിതത്തിന് വഴികാട്ടിയായി. ഇന്ന് നാം ആ ജ്ഞാനാഗ്നിയെ നമ്മുടെ യുക്തിയിലും ഭക്തിയിലും തളച്ചിടാൻ പെടാപ്പാടുപെടുമ്പോൾ എവിടെയും ഉറച്ചുനിൽക്കാതെ വഴുതിവഴുതിപ്പോകുന്നത് അദ്ദേഹത്തിൽനിന്ന് നാം അത്രമാത്രം അകന്നുപോയതുകൊണ്ടാണ്.\nനാരായണഗുരു പറയുന്നു: തന്റെ അഭിപ്രായമാണ് ഏറ്റവും ശരിയെന്നു പറയുന്നത് കേവലം അഹന്തയാലാണ്. ഒരഭിപ്രായത്തിനും അതെത്രതന്നെ ഉച്ചത്തിൽ ആവർത്തിച്ചാലും മുഴുവൻ സത്യത്തെയും വെളിപ്പെടുത്താനാവില്ല. ആനയെക്കണ്ട അന്ധരുടെ കഥപോലെയാണത്.\nഒരു മനുഷ്യന്റെ മതം അയാളുടെ വ്യക്തിപരമായ ബോധ്യത്തിന്റെ ഫലമാണ്. അത് ഓരോ മനുഷ്യന്റെയും വികാസപരിണാമങ്ങൾക്കൊത്ത് വ്യത്യസ്തമായിരിക്കും. ആ നിലയ്ക്ക് ഓരോ മനുഷ്യനും ഓരോ മതമാണെന്നോ രണ്ടു മനുഷ്യർക്ക് ഒരേ മതം ഉണ്ടാകില്ലെന്നോ കരുതാം.\nഅതേസമയം, ലോകത്തിലെ എല്ലാ മതങ്ങളും അവയുടെ അന്തഃസത്തയിൽ യോജിക്കുന്നു. സത്യത്തിനും ധർമത്തിനുമായാണ് അവയെല്ലാം നിലകൊള്ളുന്നത്. അവയ്ക്കെല്ലാം പൊതുവായ ലക്ഷ്യമാണുള്ളത്.\nമനുഷ്യനെന്തിനാണ് തന്റെ വിശ്വാസത്തിനായി പോരടിക്കുന്നത്? അത് അജ്ഞതമൂലമാണ്. മനുഷ്യൻ അഭിപ്രായഭിന്നതകൾക്ക് വശപ്പെടരുത്. മറിച്ച്, എല്ലാവരും ആത്മസുഖത്തിനായാണ് പ്രയത്നിക്കുന്നതെന്നറിഞ്ഞ് ശാന്തരായി കഴിയണം.\nആളുകൾ പലതരം വസ്ത്രങ്ങൾ ധരിക്കുന്നു. ചിലർക്ക് താടിവെക്കാൻ ഇഷ്ടമാണ്. മറ്റു ചിലർ മുടിവടിച്ചവരാണ്. വിവരമുള്ളവർ ഇതിന്റെയൊന്നും പേരിൽ ശണ്ഠകൂടില്ല. അതുപോലെ ഭാഷകൾ വ്യത്യസ്തമായിരിക്കുന്നു. എങ്കിലും മനുഷ്യരാശി ഒന്നാണെന്നുകാണാൻ പ്രത്യേകിച്ച് തെളിവിന്റെയൊന്നും ആവശ്യമില്ല. പിന്നെന്തിനാണ് മനുഷ്യൻ ഭിന്നിക്കുന്നതും വിദ്വേഷം പരത്തുന്നതും?\nഎല്ലാം വെറുതെ. പോരടിക്കുന്നതുകൊണ്ട് നാശമേ ഉണ്ടാകൂ എന്ന് മനുഷ്യൻ ഇനിയും പഠിക്കേണ്ടിയിരിക്കുന്നു. ലളിതമായ ഈ സത്യം അറിഞ്ഞാൽ പിന്നെ അവൻ പോരടിക്കില്ല.\n(മൂന്ന്: നടരാജഗുരുവിന്റെ ഗുരുവരുൾ(The Word of The Guru)എന്ന പുസ്തകത്തിൽനിന്ന്)\nContent Highlights: Sree Narayana Guru and his legacy\n‘നീ എവിടെയായാലും മരണം നിശ്ചയമാണ്. ശക്തിയും ഉയരവുമുള്ള കോട്ടയ്ക്കകത്തായാലും ..


മോദിയുടെ റാലിയില് പങ്കെടുക്കാന് പോയവരുടെ ബസ്സ് അപകടത്തില്‍പ്പെട്ടു; വിദ്യാര്‍ത്ഥികളടക്കം 35 പേര്‍ക്ക് പരിക്ക് | DoolNews\nകന്‍ഗ്ര: ഹിമാചല്‍പ്രദേശില് ബസ് അപകടത്തില്‍പ്പെട്ട് വിദ്യാര്‍ത്ഥികളടക്കം 35 പേര്‍ക്ക് ഗുരുതര പരിക്ക്. ധര്‍മശാലയില് ഇന്ന് പ്രധാനമന്ത്രി നരേന്ദ്രമോദി നടത്തുന്ന റാലിയില് പങ്കെടുക്കാനായി പോയവരുടെ വാഹനമാണ് അപകടത്തില്‍പ്പെട്ടത്.\nവനിതാ മതില് വിജയിപ്പിക്കാന് കൈ മെയ് മറന്ന് പ്രവര്‍ത്തിക്കും; ജനപങ്കാളിത്തം കാത്തിരുന്ന് കണ്ടോ: ബി.ജെ.പിയെ വെല്ലുവിളിച്ച് വെള്ളാപ്പള്ളി\nകന്‍ഗ്രയില് വെച്ച് രാവിലെയായിരുന്നു അപകടം. ഗുരുതരമായി പരിക്കേറ്റ അഞ്ച് വിദ്യാര്‍ത്ഥികളെ തന്‍ഗ മെഡിക്കല് കോളേജ് ആശുപത്രിയില് പ്രവേശിപ്പിച്ചു. ബസ് നിയന്ത്രണം വിട്ട് അടുത്തുള്ള കൊക്കയിലേക്ക് മറിയുകയായിരുന്നു.


വിഭജിക്കപ്പെട്ടപ്പോള് ഉത്തരേന്ത്യന് സംസ്ഥാനങ്ങളില്‍നിന്നാണ് മിക്കവരും പാകിസ്താനിലേക്ക് കുടിയേറിയത്. കൊടിയ വര്‍ഗീയ കലാപത്തിനിടയില് അവര് പലരും ഉടുതുണിക്ക് മറുതുണിയില്ലാതെ പാഞ്ഞുപോയവരാണ്. ബി.എം കുട്ടി എന്ന ബിയ്യാത്തില് മൊഹിയുദ്ധീന് കുട്ടി എന്ന തിരൂര് വൈലത്തൂര് ചിലവുകാരന് തികച്ചും യാദൃച്ഛികമായാണ് അതിര്‍ത്തികടന്നത്. അതും വിഭജനം കഴിഞ്ഞ് രണ്ടു വര്‍ഷത്തിനു ശേഷം. ദല്‍ഹിയിലെ കോളേജ് പഠനത്തിനു ശേഷം 1949-ലാണ് ആദ്യം ബോംബെയില് നിന്ന് സുഹൃത്തുക്കളാരോ വിളിച്ചപ്പോള് കറാച്ചിയിലേക്കും പിന്നെ ലഹോറിലേക്കുമെല്ലാം സഞ്ചരിച്ച് പാകിസ്താന് പൗരനായത്. 2019-ല് മരിക്കുമ്പോള് അദ്ദേഹം പാകിസ്താനില് ശ്രദ്ധേയനായ പൊതുപ്രവര്‍ത്തകനായിരുന്നു. പക്ഷേ, അപ്പോഴുമദ്ദേഹത്തിന്റെ മനസ്സു നിറയെ ഒരു മലയാളിയായിരുന്നു.\nബി.എം കുട്ടിയെപ്പോലെ മറ്റൊരു മലയാളിയില്ല. ജോലികിട്ടിയും മറ്റു കാരണങ്ങളാലുമെല്ലാം വിദേശത്തേക്കു പോകുകയും അവിടത്തെ പൗരത്വം സ്വീകരിക്കുകയും ചെയ്ത മറ്റനേകം-ലക്ഷക്കണക്കിനു തന്നെ കാണും- മലയാളികള് ആ രാജ്യങ്ങളിലെ പൗരന്മാരായി അവിടെ മണ്ണടിഞ്ഞിട്ടുണ്ട്. പക്ഷേ, അവരില്‍നിന്നു വ്യത്യസ്തമായി ശത്രുരാജ്യം പോലെ കണക്കാക്കപ്പെട്ട പാകിസതാനില് ജീവിതാന്ത്യംവരെ മലയാളികളുടെ മിത്രമായി തുടരുകയും അതിന്റെ ദോഷങ്ങള് അനുഭവിക്കുകയും ചെയ്ത ആളാണ് ബി.എം കുട്ടി. അങ്ങനെ വേറെ ഒരാളില്ല. അതുകൊണ്ടുകൂടിയാവാം അദ്ദേഹത്തെ ഇന്ത്യന് ചാരനായി മുദ്രകുത്തി രണ്ടു വര്‍ഷത്തിലേറെ ജയിലിലടച്ചത്.\nബി.എം. കുട്ടിയുടെ ആത്മകഥ നമ്മളറിയേണ്ട അനേകം യാഥാര്‍ത്ഥ്യങ്ങളുടെയും ചരിത്ര അറിവിന്റെയും കലവറയാണ്. കുട്ടി സ്വമേധയാ പാകിസ്താനിലേക്കു പോയതാണ്. പാകിസ്താനില് കുടങ്ങിപ്പോയ മലയാളികള് അനേകമുണ്ട്. അവര് വിഭജനത്തിനു മുന്‍പ് കറാച്ചിയിലും ലാഹോറിലുമെല്ലാം ചില്ലറ ജോലികള് ചെയ്തിരുന്നവരാണ്. മുസ്ലിങ്ങള്‍ക്കു ഒരു രാഷ്ട്രം കിട്ടിയ ശേഷവും ഇന്ത്യയിലേക്കു തിരിച്ചുവരുന്നത് അപകടമാകുമോ എന്നു ഭയന്നാണ് അവര് പലരും പാകിസ്താനില് തന്നെ പാര്‍പ്പുറപ്പിച്ചത്. മലയാളിത്തം കൈവിടാതെ ജീവിതം മുന്നോട്ടുകൊണ്ടു പോയിക്കാണും അവരും. അമേരിക്കയില് പോയാലും കാറില് മലയാള ചലചിത്രഗാനങ്ങളിടാതെ വണ്ടിയോടിക്കാന് പറ്റാത്തവരാണ് മിക്ക മലയാളികളും. പക്ഷേ,് അവര്‍ക്കൊന്നും പാകിസ്താന് മലയാളിയുടെ ധര്‍മസങ്കടങ്ങളില്ല. കറാച്ചിയില് ബീഡിത്തൊഴിലാളികള് വരെ കേരള അവാമി ലീഗില് ചേര്‍ന്നിരുന്നു. ഒരു സമയത്ത് അതിന്റെ സിക്രട്ടറി ആയിരുന്നിട്ടുണ്ട് ബി.എം.കുട്ടി. കെട്ടുറപ്പുള്ള ബീഡി തൊഴിലാളി സംഘടനയും രൂപവല്‍ക്കരിച്ചിരുന്നു. ചായക്കടകളിലും മുറുക്കാന്‍കടകളിലും ഉണ്ടായിരുന്നു മലയാളി തൊഴിലാളികള്. മിക്കവാറുമെല്ലാം മലബാറുകാര്‍തന്നെ. എന്തിനേറെ, അവിടെ മലയാളികള് കേരള മുസ്ലിം ലീഗും രൂപവല്‍ക്കരിച്ചിരുന്നു.\n1948-ല് ഇന്ത്യന് കമ്യൂണിസ്റ്റ് പാര്‍ട്ടിയുടെ കല്‍ക്കത്ത കോണ്‍ഗ്രസ്സിലാണ് പാകിസ്താനില് പാര്‍ട്ടി രൂപവര്‍ക്കരിക്കാനുള്ള തീരുമാനമെടുത്തത്. പാകിസ്താനിലെ പാര്‍ട്ടിയുടെ ആദ്യ സിക്രട്ടറിയെ ഇന്ത്യയില് നിന്നാണ് അയച്ചുകൊടുത്തത്. കിഴക്കും പടിഞ്ഞാറുമുള്ള പാകിസ്താനുകള് ഏതാണ്ട് വെവ്വേറെയായാണ് നില നിന്നത് എന്നു ബി.എം കുട്ടി എഴുതുന്നു. 1961-ല് റാവല്‍പിണ്ടി ഗൂഡാലോചന പുറത്തുവന്ന ശേഷം കമ്യൂണിസ്റ്റ് നേതാക്കള് മിക്കവരും ജയിലിലായി. പാകിസ്താന് കമ്യൂണിസ്റ്റ് പാര്‍ട്ടിയുടെ നീണ്ട ചരിത്രം ഈ കൃതിയില് പലേടത്തായി കുട്ടി വിവരിക്കുന്നുണ്ട്. പല ഘട്ടത്തിലും അദ്ദേഹം അതില് ഭാഗഭാക്കായിരുന്നിട്ടുമുണ്ട്.\nനല്ല നാടായ കേരളം വിട്ട് എന്തിന് ഇങ്ങോട്ടു വന്നു എന്ന ചോദ്യം പലരും ചോദിച്ചത് കുട്ടി അനുസ്മരിക്കുന്നുണ്ട്. ഉത്തരം പറയുക എളുപ്പമായിരുന്നില്ല. കാരണം എന്തിനു പാകിസ്താനില് തുടര്‍ന്നു എന്ന് കുട്ടിക്കും ബോധ്യമായിരുന്നില്ല. അങ്ങനെ സംഭവിച്ചു. അദ്ദേഹത്തിന്റെ മാതാപിതാക്കള് ഉള്‍പ്പെട്ട എല്ലാവരും തിരൂരില്‍തന്നെ ഉണ്ടായിരുന്നു. സ്വത്തു പോലും പിന്നീട് സഹോദരന് കൈമാറുകയാണ് ചെയ്തത്. എന്നാല്, ഒരു ബന്ധവും അവസാനംവരെ മുറിച്ചെറിഞ്ഞില്ല. ഓരോ ഘട്ടത്തിലും പരക്കം പാഞ്ഞ് നാട്ടിലെത്താറുണ്ട്. മാതാപിതാക്കളുടെ ശവസംസ്‌കാരത്തിനു പോലും എത്താത്തവര് നമുക്ക് ധാരാളമുണ്ട് എന്നോര്‍ക്കണം. എന്തിനു കേരളം വിട്ടു എന്നു ചോദിച്ചവരില് ഒരാള് പ്രധാനമന്ത്രിയായ സുള്‍ഫിക്കര് അലി ഭൂട്ടോ ഉള്‍പ്പെടുന്നു.\nസദാ ഹൃദയത്തില് ഇന്ത്യയെ കൊണ്ടുനടക്കുന്നു ആളാണെന്നത് ഇദ്ദേഹത്തെ ഒരപകടത്തില് ചാടിച്ചു. രണ്ടു വര്‍ഷത്തിലേറെ ജയിലിലായി. ഇടതുപക്ഷ സംഘടനകളുമായി ബന്ധപ്പെട്ട രാഷ്ട്രീയപ്രവര്‍ത്തനം ഉണ്ടായിരുന്ന കാലത്താണ് രാജ്യത്ത് പട്ടാളഭരണം പ്രഖ്യാപിച്ചത്. കുറച്ചുകാലം വിട്ടുനില്‍ക്കുന്നത് നല്ലതായിരിക്കും എന്ന സുഹൂത്തിക്കളുടെ ഉപദേശംമാനിച്ച്് അദ്ദേഹം ധൃതിപ്പെട്ട്് കേരളത്തിലേക്കു മടങ്ങി. ഭാര്യയെയും ഒപ്പം കൂട്ടി. മലയാളിയായ പി.ടി.ഐ ലേഖകന് വി.പി രാമചന്ദ്രന് ഇക്കാര്യത്തില് വലിയ സഹായം ചെയ്തു.എല്ലാം ശാന്തമായെന്നു കരുതി മൂന്നു മാസത്തിനു ശേഷം തിരിച്ചുവന്നു. തിരിച്ചെത്തിയ ദിവസംതന്നെ അദ്ദേഹം തടങ്കലിലാക്കപ്പെട്ടു. കാരണമൊന്നും പറയാതെ മാസങ്ങള് തുടര്‍ന്നു ജയില്‍വാസം. ഒടുവിലാണ് കാര്യം വെളിപ്പെടുത്തുന്നത്. ...... ബി.എം. കുട്ടി ഇന്ത്യന് ചാരനാണ്. മുസ്ലിം പോലുമല്ല. എല്ലാം ഇന്ത്യക്കാര് പഠിപ്പിച്ച് ഇങ്ങോട്ടയച്ചതാണ്. പത്രപ്രവര്‍ത്തകന് വി.പി രാമചന്ദ്രന് താങ്കളുടെ കൂട്ടാളിയായാണ്. കേരളത്തിലേക്കുള്ള ട്രെയിന് യാത്രയില് ദീര്‍ഘനേരം സൗഹൃദം പുലര്‍ത്തിയ പട്ടാള ഉദ്യോഗസ്ഥന്റെ പേരുപോലും പൊലീസ് ഉദ്യോഗസ്ഥന് കുട്ടിയോട് പറഞ്ഞു. എല്ലാം ചാരപ്പണിയാണ്.....\nരഹസ്യപൊലീസ് ദീര്‍ഘകാലമായി ഈ കമ്യൂണിസ്റ്റുകാരനെ നിരീക്ഷിക്കുന്നുണ്ടായിരുന്നു. വേണ്ടത്ര മതകാര്യങ്ങളില് ശ്രദ്ധിക്കുന്നില്ല, കമ്യൂണിസ്റ്റ് പാര്‍ട്ടിയുമായി ബന്ധപ്പെടുന്നു, ഇന്ത്യക്കാരുടെ സംഘടനകളില് പ്രവര്‍ത്തിക്കുന്നു എന്നെല്ലാമുള്ള സംശയങ്ങള് നേരത്തെ ഉള്ളതാണ്. സദാ പിന്തുടര്‍ന്ന ഒരു ചെറുപ്പക്കാരനെ ഒരിക്കല് കുട്ടി പിടിച്ചുനിര്‍ത്തി ചോദ്യം ചെയ്തപ്പോള് അയാള് സത്യം പറഞ്ഞു. പിന്നെ അയാളൊരു സുഹൃത്തായി എങ്ങോട്ടു പോകുന്നു എന്ന് അയാളെ അറിയിച്ചായി പിന്നെ കുട്ടിയുടെ യാത്രകള്. അത്യാവശ്യത്തിനു സിഗരറ്റ് വാങ്ങിക്കൊണ്ടുവന്നു കൊടുക്കുക എന്ന സഹായം പോലും ഈ രഹസ്യപ്പോലീസുകാരന് നിര്‍വഹിച്ചിരുന്നത്രെ! എന്തായാലും, കുട്ടിയുടെ സ്വദേശസന്ദര്‍ശനം കുട്ടിക്ക് രണ്ട് വര്‍ഷത്തെ ജയില്‍വാസമാണ് നേടിക്കൊടുത്തത്. ഇത് ആദ്യത്തെ ജയില്‍വാസമായി. പിന്നെയും രണ്ടു തവണ രാഷ്ട്രീയമായ കാരണങ്ങളാള് അദ്ദേഹം ജയിലിലായിട്ടുണ്ട്്.\nപേരിലെ 'കുട്ടി' ആണ് പിന്നൊരിക്കല് കുട്ടിക്ക് അപകടമായത്. ഇന്ത്യന് ഹൈക്കമ്മീഷനിലെ സൈനികനുമായി ബന്ധം പുലര്‍ത്തിയത് അറസ്റ്റിലായ രണ്ട് പാക് വ്യോമസേന ഉദ്യാഗസ്ഥരുടെ പേരിലും കുട്ടി ഉണ്ടായിരുന്നു. അവര് കേരളത്തില്‍നിന്ന് പാക് എയര്‍ഫോഴ്‌സില് ജോലികിട്ടി വന്നവരായിരുന്നു. വലിയ വാര്‍ത്താപ്രാധാന്യംകിട്ടിയ ഈ സംഭവം നമ്മുടെ കുട്ടിയെക്കുറിച്ചും ചെല്ലുന്നേടത്തെല്ലാം സംശയമുണര്‍ത്താന് കാരണമായി. വാടകയ്ക്ക താമസിച്ച വീട്ടില്‍നിന്ന് ഇറക്കിവിടുക പോലും ചെയ്തു ഒരു തവണ. കുട്ടി എന്നത് ഹിന്ദുപ്പേരാണ് എന്ന തെറ്റിദ്ധാരണയും അവര്‍ക്കുണ്ടായത് സ്വാഭാവികംതന്നെ. ഹിന്ദുവിനും മുസ്ലിമിനും ഒരേ പേരു പാടില്ലല്ലോ!\nനീണ്ട പാകിസ്താന് വാസത്തിനിടെ റെയില്‍വെ തൊഴിലാളികളുടെ യൂണിയന്, പട്ടാളഭരണകൂടത്തിനെതിരായ മൂവ്‌മെന്റ് ഫോര് റിസ്റ്ററേഷന് ഓഫ് ഡമോക്രസി, സാര്‍ക്ക് പ്യൂപ്പ്ള്‍സ് യൂണിയന് ഓഫ് സൗത്ത് ഏഷ്യ തുടങ്ങി നിരവധി സംഘടകളില് അദ്ദേഹം പ്രവര്‍ത്തിച്ചിട്ടണ്ട്. ഇന്ത്യ-പാക് സൗഹൃദത്തിനും സമാധാനത്തിനുമുള്ള എല്ലാ യജ്ഞങ്ങളിലും പങ്കാളിയായിരുന്നിട്ടുണ്ട്. ഉയര്‍ന്ന ഔദ്യോഗികപദവികളും വഹിച്ചു. കുട്ടിയുടെ ആത്മകഥ നിറയെ വര്‍ഷവും ദിവസവും എടുത്തു പറയുന്ന സംഭവവിവരണങ്ങളാണ്. നീണ്ട കാലമായി സൂക്ഷിച്ചുപോന്ന-അദ്ദേഹം അത് എവിടെയും പറയുന്നില്ല-ദൈനംദിന ഡയറിക്കുറിപ്പുകളാകാം അദ്ദേഹത്തെ സഹായിച്ചിരിക്കുക എന്നു തോന്നുന്നു. ദശാബ്ദങ്ങള്‍ക്കു മുന്‍പു നടത്തിയ അപ്രധാനയാത്രകളില് വഴിയില് കണ്ടവരുടെ പേരുകള്‍പോലുള്ള ഇത്രയേറെ കൃത്യമായ വിവരങ്ങളടങ്ങിയ ഒരു ആത്മകഥയും ജീവചരിത്ര ഗ്രന്ഥവും കാണുക പ്രയാസമാണ്. ഓര്‍മയും ഡയറിക്കുറിപ്പും പോര ആഴത്തിലുള്ള ഗവേഷണവും ആവശ്യമാണ്. ആത്മകഥയെഴുതുന്നവര്‍ക്കു ഒരു മാതൃകയാക്കാവുന്നതാണ് ഈ 528 പേജ് ഗ്രന്ഥം.\nതികഞ്ഞ മതനിരപേക്ഷവാദിയായിരുന്നു ബി.എം. കുട്ടി. മതപക്ഷപാതികള്‍ക്ക് സ്വീകാര്യമല്ലാത്ത പല ചരിത്രയാഥാര്‍ത്ഥ്യങ്ങളും വസ്തുതകളും അദ്ദേഹം എടുത്തുപറയുന്നുണ്ട്. കേരളത്തില് എത്രയെത്ര ആത്മകഥകളും ജീവചരിത്രങ്ങളും എഴുതപ്പെട്ടിട്ടുണ്ട്. അതിലൊന്നും വായിച്ചിട്ടില്ല മതംമാറി ഹിന്ദുക്കളായതിന്റെ പേരില് ഒരു കൂടുംബം ഒന്നടങ്കം ഉന്മൂലനം ചെയ്യപ്പെട്ട ഒരു സംഭവം. ബി.എം. കുട്ടിയുടെ ചെറിയ പ്രായത്തില് കേരളത്തില് നടന്നത് കുട്ടി ഓര്‍മിപ്പിക്കുന്നു. കിളിമാനൂര്‍കാരായ രാംസിംഹന്, നരസിംഹന് എന്നീ രണ്ടു സഹോദരന്മാരെയും മതംമാറിയ ശേഷം നരസിംഹന് വിവാഹം ചെയ്ത പതിനഞ്ചുകാരി ബ്രാഹ്മണ പെണ്‍കുട്ടിയെയും അവര് ഉണ്ടാക്കിയ ക്ഷേത്രത്തിലെ പുരോഹിതനെയും മുഖംമൂടിയിട്ട ഒരു സംഘമാളുകള് വെട്ടിക്കൊന്ന സംഭവമാണത്. വലിയൊരു അഗ്നിപരീക്ഷയായിരുന്നു അത്. ഈ തീക്കളികളെയെല്ലാം മറികടന്നാണ് കേരളം ഇന്നും മതനിരപേക്ഷതയില് ഉറച്ചുനില്‍ക്കുന്നത് എന്നു ആരും മറന്നുകൂടല്ലോ.


Mammootty and Prithviraj Sukumaran's wishes to Oommen Chandy |ഉമ്മന്‍ചാണ്ടിക്ക് ആശംസയുമായി മമ്മൂട്ടിയും പൃഥ്വിരാജും! സുഹൃത്തെന്ന നിലയില് സന്തോഷമെന്ന് മമ്മൂട്ടി - Malayalam Filmibeat\n28 min ago എന്റെ സ്റ്റേറ്റ് കേരളം, എന്റെ സിഎം വിജയന്! തരംഗമായ കേരള സോങ്ങുമായി നസ്രിയ നാസീം\n29 min ago ഇന്ദ്രജിത്തിനോട് വാദിച്ച് മല്ലിക! വീട്ടിലെ രസകരമായ വഴക്കിനെക്കുറിച്ച് പൂര്‍ണിമ! അമ്മ വന്ന സന്തോഷമാണ്\nനിയമസഭയില് അഞ്ച് പതിറ്റാണ്ട് പൂര്‍ത്തിയാക്കിയ ഉമ്മന്‍ചാണ്ടിക്ക് ആശംസ നേര്‍ന്ന് സിനിമാലോകവും എത്തിയിരുന്നു. മമ്മൂട്ടിയും പൃഥ്വിരാജുമുള്‍പ്പടെ നിരവധി പേരായിരുന്നു അദ്ദേഹത്തിന് ആശംസ അറിയിച്ചെത്തിയത്. രാഷ്ട്രീയ മേഖലയിലുള്ളവരും അദ്ദേഹത്തിനെക്കുറിച്ച് വാചാലരായെത്തിയിരുന്നു.\nകേരള നിയമസഭയിൽ അരനൂറ്റാണ്ട് പിന്നിടുന്ന ശ്രീ ഉമ്മൻ ചാണ്ടി സാറിന് ആശംസകൾ എന്ന് പറഞ്ഞായിരുന്നു പൃഥ്വിരാജ് എത്തിയത്. രാഷ്ട്രീയത്തിന് അപ്പുറമുള്ള സ്നേഹബന്ധമാണ് ഞങ്ങള് തമ്മിലുള്ളതെന്ന് മമ്മൂട്ടി പറയുന്നു. മുഖ്യമന്ത്രിയായി ചുമതല ഏറ്റതിന് പിന്നാലെ കൊച്ചിയിൽ ഒരു ചടങ്ങിന് വന്നപ്പോൾ ഉച്ചയൂണ് കഴിക്കാൻ തങ്ങളുടെ വീട്ടിലേക്ക് ഉമ്മൻ ചാണ്ടി വന്നതിനെക്കുറിച്ച് മമ്മൂട്ടി പരാമർശിക്കുന്നു. ഔപചാരികതകൾ ഇല്ലാത്ത കൂടിച്ചേരലുകൾ അദ്ദേഹവുമായി നിരവധി തവണ ഉണ്ടായിട്ടുണ്ടെന്നും മമ്മൂട്ടി കുറിച്ചിട്ടുണ്ട്.\nമനോരമയിലായിരുന്നു മമ്മൂട്ടി ഉമ്മന്‍ചാണ്ടിയുമായുള്ള സൗഹൃദത്തെക്കുറിച്ച് തുറന്നെഴുതിയത്. താൻ വിദ്യാർഥി ആയിരുന്നപ്പോൾ ഉമ്മൻ ചാണ്ടി നിയമ സഭയിലുണ്ട്. കേരളം കണ്ടു നിന്ന വളർച്ചയാണ് അദ്ദേഹത്തിന്റേത്. ഉമ്മൻ ചാണ്ടി എന്ന ഭരണാധികാരിയെ വിലയിരുത്താൻ താൻ ആളല്ല എന്നും ഒരു സുഹൃത്ത് എന്ന നിലയിൽ അദ്ദേഹത്തിന്റെ നേട്ടങ്ങളിൽ താൻ അങ്ങേയറ്റം ആഹ്ലാദിക്കുന്നു എന്നും മമ്മൂട്ടി പറയുന്നു.\nഎത്ര വലിയ തിരക്കാണെങ്കിലും വിളിച്ചാൽ അദ്ദേഹം തിരിച്ചു വിളിക്കുമെന്നും, സ്വന്തം ആരോഗ്യം നോക്കാതെയുള്ള അദ്ദേഹത്തിന്റെ രീതികളോടാണ് വിയോജിപ്പുള്ളത് എന്നും മമ്മൂട്ടി പറഞ്ഞു. പൊതു ജീവിതത്തിൽ പിൻവലിഞ്ഞു നിൽക്കുന്നതായി തോന്നിയപ്പോൾ പിന്നോട്ട് മാറി നിൽക്കരുത് എന്നും ധൈര്യമായി മുന്നോട്ട് പോകണം എന്നും അദ്ദേഹത്തോട് പറഞ്ഞിരുന്നു എന്നും മമ്മൂട്ടി പറയുന്നു.\nനേട്ടങ്ങളും പദവികളും വരുമ്പോഴുള്ള അഭിനന്ദനങ്ങളേക്കാൾ ഒന്നുലഞ്ഞു പോയോ എന്ന് ഞാൻ ആശങ്കപ്പെടാറുള്ള സന്ദർഭങ്ങളിലാണ് കൂടുതലും വിളിച്ചിട്ടുള്ളത്. അത് ഹൃദയം കൊണ്ടൊരു കൊടുക്കൽ വാങ്ങൽ ആണ്. രാഷ്ട്രീയ ഭേദമന്യെ വ്യക്തിബന്ധങ്ങൾ സൂക്ഷിക്കാൻ എക്കാലവും മനസ്സ് കാണിച്ചിട്ടുള്ളയാണ് മമ്മൂട്ടിയെന്ന് ആരാധകര് നേരത്തെയും പറഞ്ഞിരുന്നു.\nMammootty and Prithviraj Sukumaran's wishes to Oommen Chandy


സംവിധായകനില് നിന്ന് മൈക്ക് വാങ്ങി മമ്മൂട്ടി സ്വയം സംവിധാനം ചെയ്യാന് തുടങ്ങി; ഇനിയ പറയുന്നു | Iniya about the working experience with Mammootty in Parole - Malayalam Filmibeat\n» സംവിധായകനില് നിന്ന് മൈക്ക് വാങ്ങി മമ്മൂട്ടി സ്വയം സംവിധാനം ചെയ്യാന് തുടങ്ങി; ഇനിയ പറയുന്നു\nPublished: Wednesday, December 6, 2017, 13:35 [IST]\nസംവിധായകനായി മമ്മൂക്ക, ഇനിയ പറയുന്നു | filmibeat Malayalam\nമലയാളിയായിട്ടും ഇനിയയ്ക്ക് അഭിനയ പ്രാധാന്യമുള്ള വേഷങ്ങള് മലയാളത്തിലധികം ലഭിച്ചിരുന്നില്ല. നടിയെന്ന നിലയില് ഇനിയ ശ്രദ്ധിക്കപ്പെട്ടത് തമിഴകത്താണ്. എന്നാലിതാ ഇപ്പോള്, തുടര്‍ച്ചയായി രണ്ട് മമ്മൂട്ടി ചിത്രങ്ങള് കിട്ടിയ സന്തോഷത്തിലാണ് ഇനിയ.\nമമ്മൂട്ടിയെ നായകനാക്കി രഞ്ജിത്ത് സംവിധാനം ചെയ്ത പുത്തന് പണത്തിന് ശേഷം വീണ്ടും പരോള് എന്ന ചിത്രത്തില് മമ്മൂട്ടിയ്‌ക്കൊപ്പം അഭിനയിക്കുകയാണ് ഇനിയ. മമ്മൂട്ടിയ്‌ക്കൊപ്പമുള്ള അഭിനായനുഭവത്തെ കുറിച്ച് ഒരു അഭിമുഖത്തില് ഇനിയ പറഞ്ഞു.\nമമ്മൂട്ടി നായകനായി എത്തിയ പുത്തന് പണം എന്ന ചിത്രത്തില് അഭിനയ പ്രാധാന്യമുള്ള നായിക വേഷം തന്നെയായിരുന്നു ഇനിയയ്ക്ക് ലഭിച്ചത്. എന്നാല് മമ്മൂട്ടിയുടെ ജോഡിയായിരുന്നില്ല.\nഎന്നാല് പരോള് എന്ന ചിത്രത്തില് മമ്മൂട്ടിയുടെ ഭാര്യയായിട്ടാണ് ഇനിയ എത്തുന്നത്. അവിസ്മരണീയമായിരുന്നു മമ്മൂട്ടിയ്‌ക്കൊപ്പമുള്ള അഭിനയമെന്നാണ് ഇനിയ ഒരു അഭിമുഖത്തില് പറഞ്ഞത്.\nതൃശൂരില് നിന്ന് പാലയിലേയ്ക്ക് കുടിയേറിയ ആനി എന്ന കോട്ടയം അച്ചായത്തിയാണ് പരോള് എന്ന ചിത്രത്തില് ഞാന്. കല്ല്യാണത്തിന് മുന്‍പ് ബ്ലൗസും പാവാടയുമെല്ലാം ധരിക്കുന്ന ഒരു തനി നാടന് പെണ്‍കുട്ടി.\nമമ്മൂക്കയുടെ ഭാര്യയാണ് ആനി. അഭിനയത്തില് മമ്മൂക്ക ഒരുപാട് സഹായിച്ചു. ഒരുപാട് നിര്‍ദേശങ്ങള് നല്‍കി എന്നും ഷൂട്ടിങ്ങിലുടനീളം നല്ല പിന്തുണയായിരുന്നു എന്നും ഇനിയ പറയുന്നു.\nസ്വയം സംവിധാനം ചെയ്തു\nഅതില് ഞാനും മമ്മൂക്കയും തമ്മിലുള്ള ഒരു വാദപ്രതിവാദത്തിന്റെ സീനുണ്ട്. സ്വല്‍പം ദൈര്‍ഘ്യമേറിയ ഒരു വൈകാരിക സീനായിരുന്നു അത്. ഷൂട്ടിങ്ങിനിടെ എന്റെ ഒരുപാട് ക്ലോസപ്പ് ഷോട്ടുകള് എടക്കാന് പറഞ്ഞു. പിന്നെ ഇടയ്ക്ക് സംവിധായകനില് നിന്ന് മൈക്ക് വാങ്ങി സ്വയം സംവിധാനം ചെയ്യാനും തുടങ്ങി.\nഅങ്ങനെ ചെയ്യാന് കാരണം\nഒരാളുടെ പ്രകടനം മനസ്സില് പിടിച്ചാല് മാത്രമേ അദ്ദേഹം അങ്ങനെ ചെയ്യാറുള്ളൂവെന്ന് സെറ്റിലുള്ളവര് എന്നോട് പറഞ്ഞു. അതൊരു വലിയ ബഹുമതിയായി എനിക്ക് തോന്നി- ഇനിയ പറഞ്ഞു.\nടെലിവിഷന് സീരിയലുകളില് ബാലതാരമായി അഭിനയിച്ചുകൊണ്ടാണ് ഇനിയ അഭിനയ രംഗത്ത് എത്തിയത്. മുതിര്‍ന്നപ്പോള് ഹ്രസ്വചിത്രങ്ങള് അഭിനയിച്ചതിലൂടെ സിനിമയില് അവസരങ്ങള് ലഭിച്ചു.\nമലയാളത്തില് മങ്ങിയ തുടക്കം\nഒട്ടും ശ്രദ്ധിക്കപ്പെടാത്ത കഥാപാത്രങ്ങളാണ് ഇനിയയ്ക്ക് തുടക്കത്തില് മലയാള സിനിമയില് ലഭിച്ചത്. സൈറ, ടൈ, ത്രില്, ദളമരങ്ങള് തുടങ്ങിയ ചിത്രങ്ങളില് ഇനിയ അഭിനയിച്ചു.\nതമിഴില് ഗംഭീര തുടക്കം\nപടക്കസാലൈ എന്ന ചിത്രത്തിലൂടെയാണ് ഇനിയ തമിഴിലെത്തിയത്. ഇടം സെയ് എന്ന മിഷ്‌കിന് ചിത്രം ശ്രദ്ധിക്കപ്പെട്ടതോടെ വാഗൈ സോഡ വാ എന്ന ചിത്രത്തില് ഇനിയയ്ക്ക് അവസരം ലഭിച്ചു. തമിഴ്‌നാട് സര്‍ക്കാറിന്റെ മികച്ച നടിയ്ക്കുള്ള പുരസ്‌കാരം പോലും ചിത്രത്തിലൂടെ ഇനിയയെ തേടിയെത്തി.\nപിന്നീട് തമിഴകത്ത് ഇനിയ്ക്ക് അവസരങ്ങള് ലഭിച്ചു തുടങ്ങി. തമിഴകത്ത് ഗാനരംഗങ്ങളില് പോലും പ്രത്യക്ഷപ്പെടുന്ന ഇനിയ അഭിനയ പ്രധാന്യമുള്ള കഥാപാത്രങ്ങള്‍ക്ക് വേണ്ടിയാണ് മലയാള സിനിയിലേക്ക് വരാറുള്ളത്.\nഭൂപടത്തില് ഇല്ലാത്തൊരിടം എന്ന ചിത്രത്തില് നിവിന് പോളിയുടെ നായികയായി അഭിനയിച്ചു. ഒമേഗ എക്‌സ്, റേഡിയോ, അയാള്, വെള്ളിവെളിച്ചത്തില് എന്നിവയാണ് ഇനിയ ചെയ്ത മലയാള സിനിമകള്. അമര് അക്ബര് അന്തോണിയില് ഒരു ഗാനം ചെയ്ത ശേഷം സ്വര്‍ണക്കടുവ എന്ന ചിത്രത്തില് മികച്ച ഒരു കഥാപാത്രത്തെ അവതരിപ്പിച്ചു. തുടര്‍ന്നാണ് പുത്തന് പണവും പരോളുമൊക്കെ എത്തിയത്.\nRead more about: iniya mammootty malayalam film malayalam cinema malayalam movie ഇനിയ മമ്മൂട്ടി പരോള് മലയാളം സിനിമ\nIniya about the working experience with Mammootty in Parole\nStory first published: Wednesday, December 6, 2017, 13:35 [IST]


Profile of Malayalam Singer TR Gajalakshmi\nടി ആര് ഗജലക്ഷ്മി\n1934 ഓഗസ്റ്റ് 19 നു തമിഴ് നാട്ടിൽ മധുര യ്ക്കടുത്തുള്ള തിരുമണിയം പാളയത്ത് ജനനം . പിതാവ് രംഗ രാജു മെട്ടൂർ അണക്കെട്ടിലെ ഒരു ജീവനക്കാരൻ ആയിരുന്നു സംഗീതത്തിലും അഭിനയത്തിലും അഭിരുചിയാർന്ന രംഗരാജു സംഗീത നാടകങ്ങളിൽ അഭിനയിച്ചിരുന്നു . താമസിയാതെ ജോലി ഉപേക്ഷിച്ചു പൂർണമായും കലാസേവനത്തിനു ഇറങ്ങിത്തിരിച്ചു . കുടുംബ സമേതം കോയമ്പത്തൂരിലേക്ക് താമസം മാറ്റി . ഗജലക്ഷ്മിയുടെ പിതൃ സഹോദരിയുടെ മകൾ ലീല ബാലനടിയായി നാടകങ്ങളിൽ അഭിനയിച്ചിരുന്നു . (പിൽകാലത്ത് ലീല സംഗീത സംവിധായകൻ കെ വി മഹാദേവന്റെ സഹധർമിണിയായി ). നാടകങ്ങളിൽ ഗജലക്ഷ്മിയും അഭിനയിച്ചു പാടി .4വയസ്സുള്ളപ്പോൾ ആദ്യത്തെ നാടകാഭിനയവും പാട്ടും. പിൽക്കാലത്ത് സിനിമയാക്കപ്പെട്ട "ആയിരം തലൈ വാങ്കി അപൂർവ ചിന്താമണി " യായിരുന്നു ആദ്യ നാടകാഭിനയവും പാട്ടും .\nതമിഴ് സിനിമയിൽ സംഘ നൃത്തങ്ങൾ , കോലാട്ടം തുടങ്ങിയ നാടൻ നൃത്ത രൂപങ്ങൾ - ഇവയ്ക്കായി നർത്തകിമാരെ ഏർപ്പാടാക്കുന്ന തിലും വ്യാപ്രു തനായി രുന്നു രംഗരാജു . മോഡേണ് തിയെറ്റെഴ്സ് ഉടമ യും സംവിധായകനും ആയിരുന്ന റ്റി ആർ സുന്ദരവുമായി സൌഹൃദത്തിൽ ആയി രംഗ രാജു . ഒരിക്കൽ രംഗ രാജുവിന്റെ നാടകം കളിച്ചു കൊണ്ടിരുന്നപ്പോൾ നാടക കൊട്ടകയിലെ പണപ്പെട്ടി അപഹരിക്ക പ്പെടുകയും തുടർന്നുണ്ടായ കോലാഹലത്തിൽ അടിപിടിയും ബഹളവും ഉണ്ടാവുകയും ചെയ്തു. നാടകം കാണാൻ എത്തിയിരുന്ന സുന്ദരം ആയിരുന്നു തന്റെ കാറിൽ കേറ്റി ഗജലക്ഷ്മിയെയും പിതാവിനെയും ലീലയെയും രക്ഷപ്പെടുത്തിയത് . ആ നാളുകളിൽ പിതാവിന്റെ മേൽനോട്ടത്തിൽ സംഘ നൃത്തങ്ങളിൽ പങ്കെടുത്തിരുന്നു ഗജലക്ഷ്മി . മോഡേണ് തിയെറ്റെഴ്സ് ന്റെ ചിത്രങ്ങൾ ചിലതിലും നൃത്തം ചെയ്തിരുന്നു ഗജലക്ഷ്മി. അങ്ങനെയാണ് 1950 ലെ "ദിഗംബര സാമിയാർ" എന്ന മോഡേണ് തിയെറ്റെഴ്സ് ചിത്രത്തിൽ പാടാൻ സംഗീത സംവിധായകൻ ജി രാമനാഥ ൻ അവസരം നൽകിയത് . ആദ്യ തമിഴ് ചിത്രത്തിൽ ഗജലക്ഷ്മി പാടിയ ഗാനങ്ങൾ ഹിറ്റ് ആയെങ്കിലും ശോഭനമായ ഒരു ഭാവി സിനിമാ ലോകത്ത് തെളിഞ്ഞു വന്നില്ല ഗജലക്ഷ്മിക്ക് .\nപിന്നണി ഗായികയായി പേരെടുക്കാൻ യോഗം ഇല്ലാത്ത ഗജലക്ഷ്മി പേരെടുത്തു - ഭക്തി ഗാനങ്ങൾ പാടുന്നതിൽ . തമിഴ് നാട്ടിലെ ക്ഷേത്രങ്ങളിൽ "അരുള്പാ " (19 നൂറ്റാണ്ടിൽ ജീവിച്ചിരുന്ന രാമലിംഗ സ്വാമികൾ - വള്ളലാർ എന്ന പേരില് അറിയപ്പെട്ടിരുന്ന ഭക്ത കവി യുടെ രചനകൾ ) പാടി പ്രസിദ്ധി നേടിയ ഗജലക്ഷ്മി "അരുള്പാ ശെൽവി " എന്ന് അറിയപ്പെട്ടു വന്നു. ദാമ്പത്യ ജീവിതവും ഗജലക്ഷ്മിക്ക് സുഖവും സമാധാനവും നല്കിയില്ല . ആസ്തമ രോഗവും അലട്ടിയിരുന്ന ഗജലക്ഷ്മി "അരുള്പാ ശെൽവി " യായി ജീവിതം തുടർന്നിരുന്നതായി അറിയാൻ കഴിഞ്ഞു\nഎസ് ജി കെ പിള്ള 6


കാസര്‍കോട്ട് പട്ടാപകല് ആള്‍ക്കുട്ടത്തിന്റെ അടിയേറ്റ് ഒരാള് കൊല്ലപ്പെട്ടു man-was-beaten-to-death-in-kasaragod\nHome News Kerala കാസര്‍കോട്ട് പട്ടാപകല് ആള്‍ക്കുട്ടത്തിന്റെ അടിയേറ്റ് ഒരാള് കൊല്ലപ്പെട്ടു\nകാസര്‍കോട്: പട്ടാപകല് ആള്‍ക്കുട്ടത്തിന്റെ അടിയേറ്റ് ഒരാള് കൊല്ലപ്പെട്ടു. ചെമ്മനാട് സ്വദേശിയും ദേളിയില് താമസക്കാരനുമായ മുഹമ്മദ് റഫീഖ് (48) ആണ് കൊല്ലപ്പെട്ടത്. ശനിയാഴ്ച ഉച്ചയ്ക്ക് രണ്ടു മണിയോടെ കാസര്‍കോട് കിംസ് – അരമന ആശുപത്രിക്ക് സമീപമാണ് സംഭവം. ചിലരുമായി റഫീഖ് വാക്ക് തര്‍ക്കത്തിലേര്‍പ്പെട്ടിരുന്നതായി പറയുന്നു.\nഇതിന് ശേഷം കിംസ് ആശുപത്രി ബസ് സ്റ്റോപിനടുത്തെ മെഡികല് സറ്റോറില് നിന്നും മരുന്ന് വാങ്ങുന്നതിനിടെ ചിലര് എത്തി റഫീഖിനെ അടിച്ചും തൊഴിച്ചും കൊലപ്പെടുത്തുകയായിരുന്നുവെന്നാണ് വിവരം. കിംസ് – അരമന ആശുപത്രിക്കടുത്തെ ഹെല്‍ത് മാളിനടുത്താണ് റഫീഖ് വീണു കിടന്നത്. ബോധരഹിതനായി വീണു കിടന്ന റഫീഖിനെ ഉടന് തന്നെ കിംസ് ആശുപത്രിയിലെത്തിച്ചെങ്കിലും മരണം സംഭവിക്കുകയായിരുന്നു.\nബൈക്കില് പോകുകയായിരുന്ന രണ്ട് പൊലീസുകള് റഫീഖിനെ മര്‍ദ്ദിക്കുന്നത് കണ്ടെങ്കിലും എന്താണ് പ്രശ്‌നം എന്ന് അന്വേഷിക്കാതെയും ബൈക് നിര്‍ത്താതെയും പോകുകയായിരുന്നുവെന്ന് സംഭവസ്ഥലത്തുണ്ടായിരുന്നവര് ആരോപിക്കുന്നു. എന്നാല് പൊലീസ് ഇത് നിഷേധിക്കുകയാണ് ചെയ്തത്.\nകൊലപാതക വിവരമറിഞ്ഞ് കാസര്‍കോട് ഡി വൈ എസ് പി പി ബാലകൃഷ്ണന് നായര് ഉള്‍പ്പെടെ ഉന്നത ഉദ്യോഗസ്ഥര് സ്ഥലത്തെത്തി അന്വേഷണം ആരംഭിച്ചു. അക്രമിസ്ഥലത്തെ കണ്ടെത്താന് സി സി ടി വിയടക്കം പൊലീസ് പരിശോധിക്കുന്നുണ്ട്. റഫീഖിന്റെ മൃതദേഹം കാസര്‍കോട് ജനറല് ആശുപത്രി മോര്‍ചറിയിലേക്ക് മാറ്റി.\nPrevious articleയുഎഇയില് 3,566 പേര്‍ക്ക് കൂടി കോവിഡ്, ഏഴ് മരണം\nNext articleകേരളത്തില് 6960 പേര്‍ക്ക് കോവിഡ്-19; ടെസ്റ്റ് പോസിറ്റിവിറ്റി നിരക്ക് 11.40%, 5283 പേര് രോഗമുക്തി നേടി


Rise Archives — TRIP LEE - ഔദ്യോഗിക സൈറ്റ്\nഉദയം ഉദയം ഉദയം ഉദയം ഉദയം ഉദയം ഉദയം ഉദയം ഉദയം ഉദയം ഉദയം ഉദയം ഉദയം ഉദയം\nകാണാൻ അങ്ങനെ കൂടുതൽ ഉണ്ട്, അറിയാൻ, സ്നേഹിക്കാൻ, ആസ്വദിക്കാൻ. അവർ രസകരമായ കുറയും കഴിയില്ല വലിയതു യാഥാർത്ഥ്യങ്ങളെ ഉണ്ട്. വാക്കുകൾ "രസകരമായ" "സ്ഫോടനം" "പന്ത്" "പാർട്ടി" ലെ ചേയ്ഞ്ച്…\nമാത്രം സമയം ഞാൻ…\nനിങ്ങൾ സ്നേഹിച്ചു ആണെങ്കിൽ എന്ന് നിങ്ങൾക്കറിയാമോ…\nദമ്പതികൾ മാസം മുമ്പ് ഞാൻ ഒരു പുതിയ ബ്രാൻഡ് ആൽബം പുറത്തിറക്കി മനപൊരുത്തം, “ഉദയം.” താങ്കൾക്ക് എന്റെ ലേബൽ മുമ്പാകെ അതിനെ കുറിച്ച് മിണ്ടാതിരിക്കുക ആയിരുന്നു ഞാന് പൊതു പോയി എത്ര പ്രയാസം മനസ്സിലാകുന്നില്ല. ആൽബം ഒരു വർഷം പ്രവൃത്തികളിൽ ആകുമായിരുന്നു, ഞാൻ എല്ലാവരോടും പറയുക പരിപോഷിപ്പിക്കില്ല - ഞാൻ പുതിയ എന്തെങ്കിലും ഇറ്റിറ്റു ചെയ്തു ചോദിക്കുന്നത് കാത്തു പ്രത്യേകിച്ചും.\nപ്രതികരണ ഇതുവരെ ആഴത്തിൽ പ്രോത്സാഹജനകമായ ഉണ്ടായിട്ടുണ്ട്. ജനം എന്നെ പിന്തുണയ്ക്കാൻ നിലനിന്നവർ ഞാൻ കഴിഞ്ഞ രണ്ടു വർഷമായി വളരെ ശൂന്യമാണ് പോയിട്ടുള്ള പോലും വിസ്മയിച്ചു സുഖമാണ്. നിങ്ങളുടെ സ്നേഹവും ആവേശം മാത്രം വർദ്ധിച്ചപ്പോൾ എന്റേതല്ല ഉണ്ട്.\nപ്രതികരണങ്ങൾ ഞാൻ മാലോകരെ ചെയ്തു ഒരാൾ ഈ ഒരാളായിരുന്നു: "കാത്തിരിക്കുക, ഞാൻ നിന്നെ വിരമിച്ച വിചാരിച്ചു?"ഈ നിഴൽ പോലെ എന്നെ ചുറ്റും പിന്തുടരുന്ന ചോദ്യമാണിത്. ഞാൻ അതിൽ അഭിസംബോധന ഞങ്ങൾ ഇന്റർവ്യൂ, ട്വീറ്റുകൾ, ഒപ്പം ബ്ലോഗ് പോസ്റ്റുകൾ, പക്ഷെ അത് ഇപ്പോഴും ചില ലേക്ക് അവ്യക്തമാണ് അറിയുന്നു. എന്നെ റെക്കോർഡ് നേരായ സജ്ജമാക്കാൻ ശ്രമിക്കുക തുടരാം: ഞാൻ വിരമിച്ച ഒരിക്കലും.\nൽ 2012, ഞാൻ ആഗ്രഹിക്കുന്നു "അകലെ സംഗീതം സമീപമില്ലാത്തപ്പോൾ." എന്നു പ്രഖ്യാപിച്ചു അതെ, ഞാൻ ആ റിട്ടയർമെന്റ്-ഇഷ് തോന്നിക്കുന്നത് അറിയുന്നു, എന്നാൽ താല്പര്യമുണ്ടെങ്കില് വാക്ക് ഉപയോഗിക്കുകയാണെങ്കിൽ ചെയ്തില്ല. ഞാൻ കാരണം ഞാൻ മനഃപൂർവ്വം അവക്തമായ സൂക്ഷിച്ചിരുന്നു 100% എന്തു ഉറപ്പാണോ…


പാലായില് കണ്ണുവച്ച് ജോസ് കെ മാണി, ഇപ്പൊഴേ പ്രചരണം തുടങ്ങി മാണി സി കാപ്പന് | www.vyganews.com\nപാലായില് കണ്ണുവച്ച് ജോസ് കെ മാണി, ഇപ്പൊഴേ പ്രചരണം തുടങ്ങി മാണി സി കാപ്പന്\nസിദ്ധാര്‍ത്ഥ് ശ്രീനിവാസ് തിരുവനന്തപുരം: കോട്ടയം ജില്ലയിലെ പാലാ നിയമസഭാ സീറ്റില് ഇക്കുറി സിറ്റിംഗ് എംഎല്‍എ മാണി സി കാപ്പനും മുന് എംഎല്‍എ ആയ...\nതിരുവനന്തപുരം: കോട്ടയം ജില്ലയിലെ പാലാ നിയമസഭാ സീറ്റില് ഇക്കുറി സിറ്റിംഗ് എംഎല്‍എ മാണി സി കാപ്പനും മുന് എംഎല്‍എ ആയിരുന്ന കെഎം മാണിയുടെ മകന് ജോസ് കെ മാണിയും തമ്മിലായിരിക്കും മത്സരമെന്ന് ഏതാണ്ട് ഉറപ്പായി.\nഇടതു മുന്നണി ഇക്കുറി സീറ്റ് എന്‍സിപി നേതാവ് മാണി സി കാപ്പന് കൊടുക്കാന് സാദ്ധ്യത തീരെ വിരളമാണ്. മാണിയുടെ തട്ടകമായിരുന്ന പാലാ, അദ്ദേഹത്തിന്റെ നിര്യാണത്തെ തുടര്‍ന്നുണ്ടായ സഹതാപ തരംഗത്തിനിടെ പിടിച്ചെടുത്ത് അത്ഭുതം കാട്ടിയിരുന്നു മാണി സി കാപ്പന്.\nഅന്നു സഖാവ് മാണി സി കാപ്പന് എന്ന് ഇടതു നേതാക്കള് ആവേശത്തോടെ വിളിച്ചു പറഞ്ഞിരുന്നു. മാസങ്ങള്‍ക്കിപ്പുറം രാഷ്ട്രീയം മാറിമറിയുമ്പോള് സഖാവ് മാണി സി കാപ്പനില്ല. പകരം സഖാവ് ജോസ് കെ മാണിയാണ് കളത്തില്.\nമാണി സി കാപ്പനെ നേരത്തേ പ്രകോപിപ്പിക്കേണ്ടതില്ലെന്ന തന്ത്രമാണ് ഇടതു മുന്നണിയും ജോസ് കെ മാണിയും എടുത്തിരിക്കുന്നത്. പാലായുടെ കാര്യത്തില് തീരുമാനമൊന്നുമായില്ലെന്നും ചര്‍ച്ച നടക്കാനിരിക്കുന്നതേയുള്ളൂ എന്നുമാണ് ജോസ് കെ മാണി പ്രതികരിച്ചത്.\nപാലായില് ഇടതു മുന്നണി തിരഞ്ഞെടുപ്പ് ഒരുക്കം തുടങ്ങി, സ്ഥാനാര്‍ത്ഥിയെ വഴിയേ പ്രഖ്യാപിക്കുമെന്നാണ് സിപിഎം സംസ്ഥാന സെക്രട്ടറി എ വിജയരാഘവന് പറയുന്നത്.\nപുറമേ ഇതൊക്കെ പറയുമ്പോഴും ജോസ് ക്യാമ്പ് പിന്നണിയില് ഒരുക്കം തുടങ്ങി. പിതാവിന്റെ സീറ്റില് ജയിച്ചുകയറാനാവുമെന്ന പ്രതീക്ഷയാണ് ജോസ് കെ മാണിക്ക്. പഞ്ചായത്തു തിരഞ്ഞെടുപ്പില് കിട്ടിയ മേല്‍ക്കൈ ഗുണം ചെയ്യുമെന്ന പ്രതീക്ഷയിലാണ് ജോസ് കെ മാണ്.\nഇതേസമയം, മാണി സി കാപ്പന് മത്സരിച്ചാല് അദ്ദേഹത്തെ പിന്തുണയ്ക്കുമെന്ന് ജോസിന്റെ വൈരി പിജെ ജോസഫ് പ്രഖ്യാപിച്ചു. ബൂത്തു തലം മുതല് നേതാക്കളുടെ യോഗം വിളിച്ച് മാണി സി കാപ്പനും ഒരുക്കം തുടങ്ങി.\nഇടതു പക്ഷത്തെ തന്റെ പിന്തുണക്കാരും യുഡിഎഫിന്റെ സഹായവും സഭയുടെ അനുഗ്രഹവും തേടി ജയിക്കാമെന്ന പ്രതീക്ഷയാണ് മാണി സി കാപ്പന്. എംഎല്‍എ എന്ന നിലയില് മണ്ഡലത്തില് ഓടിനടന്നു നടത്തിയ പ്രവര്‍ത്തനങ്ങളിലും അദ്ദേഹം പ്രതീക്ഷയര്‍പ്പിക്കുന്നു.\nപരമ്പരാഗത ബന്ധങ്ങളും കെഎം മാണിയുടെ വികസന മുദ്രകളും സഭയുടെയും ഇടതു പക്ഷത്തിന്റെയും അനുഗ്രഹവും കൂടിയാവുമ്പോള് ജയം ഉറപ്പെന്നാണ് ജോസ് കെ മാണിയുടെ ഫോര്‍മുല. ഇനിയെല്ലാം അങ്കത്തട്ടില് ജനം വിധിക്കും.\nKeywords: Mani C Kappan, Jose K Mani, Pala, NCP, LDF, UDF\nwww.vyganews.com: പാലായില് കണ്ണുവച്ച് ജോസ് കെ മാണി, ഇപ്പൊഴേ പ്രചരണം തുടങ്ങി മാണി സി കാപ്പന്


മംഗല്യ സൂത്രം ധരിച്ച ഇന്ത്യയിലെ ചൂടന് നായിക എന്ന പേരില് കിടപ്പറ രംഗങ്ങള് പ്രചരിച്ചു; പോണ്‍താരത്തോട് സംസാരിക്കുന്ന തരത്തിലാണ് ചാറ്റിംഗ്; സെക്‌സി ദുര്‍ഗ നായിക രാജശ്രീ പറയുന്നു – Online Media\nമംഗല്യ സൂത്രം ധരിച്ച ഇന്ത്യയിലെ ചൂടന് നായിക എന്ന പേരില് കിടപ്പറ രംഗങ്ങള് പ്രചരിച്ചു; പോണ്‍താരത്തോട് സംസാരിക്കുന്ന തരത്തിലാണ് ചാറ്റിംഗ്; സെക്‌സി ദുര്‍ഗ നായിക രാജശ്രീ പറയുന്നു\nവ്യത്യസ്ത പ്രമേയം കൊണ്ട് ശ്രദ്ധേയമാണ് അനുരാഗ് കാശ്യപ്, വിക്രമാദിത്യ മോഡ്വാനി എന്നിവര് സംവിധാനം ചെയ്ത സേക്രഡ് ഗെയിം എന്ന വെബ് സീരിസ്. ഇന്ത്യയിലെ ആദ്യ ഇന്റര്‍നാഷണല് സീരിസ് ശ്രമം എന്നാണ് നിരൂപകര് ഇതിനെ വിശേഷിപ്പിക്കുന്നത്. വിക്രം ചന്ദയുടെ നോവല് അടിസ്ഥാനമാക്കിയാണ് ഈ സീരിസ് തയ്യാറാക്കിയിരിക്കുന്നത് ലോക പ്രശസ്ത വീഡിയോ സ്ട്രീമിംഗ് പ്ലാറ്റ്‌ഫോം നെറ്റ് ഫ്‌ലിക്‌സാണ് ഇത് പ്രേക്ഷകരില് എത്തിക്കുന്നത്.\nചിത്രത്തിലെ ലൈംഗിക രംഗങ്ങള് ഇതിനകം ചര്‍ച്ചയായിരിക്കുകയാണ്. ഇപ്പോള് ഇതാ ചിത്രത്തിലെ നവാസുദ്ദീന് സിദ്ദിഖിയും രാജശ്രീ ദേശ്പാണ്ഡെയുടെയും പ്രണയരംഗങ്ങള് പോണ് സൈറ്റുകളില് എത്തിയിരിക്കുന്നു. ചിത്രത്തില് നവാസുദ്ദീന് സിദ്ദിഖിയുടെ ഭാര്യയായി രാജശ്രീ ടോപ്പ്‌ലെസായുള്ള കിടപ്പറ രംഗങ്ങളില് അഭിനയിച്ചിരുന്നു. ഈ രംഗങ്ങളാണ് ഇപ്പോള് ചോര്‍ന്ന് അശ്ലീല വെബ്‌സൈറ്റുകളില് എത്തിയത്.\nസിനിമയിലെ ആ രംഗങ്ങളില് അഭിയിക്കുമ്പോള് തനിക്കു ഭയം തോന്നിയിരുന്നില്ലെന്നു രാജശ്രീ പറയുന്നു. എന്നാല് ഈ രംഗങ്ങള് പോണ് സൈറ്റുകളില് പ്രത്യക്ഷപ്പെട്ടതോടെ ഒരു പോണ്‍താരത്തോട് സംസാരിക്കുന്ന തരത്തില് ആളുകള് മോശം ചാറ്റിംഗ് ചിലര് ആവശ്യപ്പെടാന് തുടങ്ങിയെന്ന് ഒരു അഭിമുഖത്തില് രാജശ്രീ തുറന്ന് പറയുന്നു.\nടോപ്പ്‌ലെസ്സാവുക എന്നത് ബുദ്ധിമുട്ടുള്ള കാര്യമായിരുന്നു. എന്നാലും ഞാന് അതു ചെയ്തു. എന്നാല് ആ രംഗങ്ങള് വാട്‌സ്ആപ്പ് വഴി പ്രചരിച്ചു. മംഗല്യസൂത്രം ധരിച്ച ഇന്ത്യയിലെ ചൂടന്‍നായിക എന്ന രീതിയിലായിരുന്നു വാട്ട്‌സാപ്പില് രംഗങ്ങള് പ്രചരിച്ചത്. ഇതിനുശേഷം ഞാന് ഒരു പോണ്‍സ്റ്റാര് ആണെന്ന തരത്തില് സന്ദേശങ്ങള് ലഭിച്ചു തുടങ്ങി. ഈ സാഹചര്യത്തില് ഞാന് എന്തു ചെയ്യും. ചില കമന്റുകള് അങ്ങേയറ്റം മോശമായിരുന്നു.\nഞാന് അനുരാഗ് കശ്യപില് വിശ്വസിച്ചു. ഞാന് കംഫര്‍ട്ടബിളല്ലെങ്കില് ആ രംഗവുമായി മുന്നോട്ട് പോകില്ലെന്ന് അദ്ദേഹം പറഞ്ഞിരുന്നു. എന്നാല് അത് ഒരു ജോലിയായി മുമ്പില് എത്തിയപ്പോള് ടോപ്‌ലെസായി അഭിനയിക്കുന്നതില് എനിക്ക് ബുദ്ധിമുട്ടൊന്നും തോന്നിരുന്നില്ല. സിനിമ എന്റെ പാഷനാണ്. ഞാന് മുമ്പ് ഒരു ചിത്രത്തില് നഗ്‌നയായി അഭിനയിച്ചിട്ടുണ്ട്.\nചിത്രത്തില് എന്റെ കഥാപാത്രം ആദ്യമായി ഒരു പുരുഷനു മുന്നില് നഗ്‌നായാവുകയാണ്. പിന്നീട് അയാളോടുള്ള വെറുപ്പ് സ്‌നേഹമായി മാറുന്നു.\nഞാന് നഗ്‌നയായി അഭിനയിക്കുന്നതില് ഭര്‍ത്താവിനു പ്രശ്‌നം ഉണ്ടായിരുന്നില്ല. അദ്ദേഹം എനിക്കു പൂര്‍ണപിന്തുണ നല്‍കുന്നു. അദ്ദേഹം പറയുന്നത് നീ നിന്റെ ആത്മാവാണ് നല്‍കുന്നത്, വേണമെങ്കില് അതിനായി നിനക്ക് നഗ്‌നയായിട്ടും അഭിനയിക്കാം. കഥാപാത്രം ആവശ്യപ്പെട്ടാല് അത് അങ്ങനെ തന്നെ ചെയ്യുക. .\nമലയാള ചിത്രം സെക്‌സി ദുര്‍ഗയിലും രാജശ്രീ പ്രധാനവേഷത്തില് അഭിനയിച്ചിട്ടുണ്ട്.\nലാലേട്ടാ, നിങ്ങള് ഇത് കേട്ടില്ലേ? ശ്വേതയെയും രഞ്ജിനിയെയും ഒരുപാട് താങ്ങണ്ട; രണ്ടും തല്ലികൊല്ലണ്ട ജാതികള്, പാവം പേളി (വീഡിയോ)


news | ബോയിങ് ചതിയിൽ ഏറ്റവുമധികം വെള്ളം കുടിക്കുന്നത് ഇന്ത്യൻ എയർലൈൻ സ്‌പൈസ്‌ജെറ്റ്; തിരിച്ചിറക്കി റദ്ദ് ചെയ്തത് 35 വിമാനങ്ങൾ; ഇന്ത്യൻ ബജറ്റ് എയർലൈൻ അമേരിക്കൻ ചതിയിൽ പെട്ടത് ഇങ്ങനെ; ജെറ്റ് എയർവേസ് രക്ഷപ്പെട്ടത് കാശ് മുടങ്ങിയതിനാൽ - MarunadanMalayalee.com\nMarch 14, 201908:34 AM IST Permalink\nമുംബൈ: ആകാശദുരന്തങ്ങൾക്ക് കാരണമായ ബോയിങ് 737 മാക്‌സ് എട്ട് വിമാനങ്ങൾ ഇന്ത്യൻ ആകാശത്ത് പറക്കുന്നത് വ്യോമയാന മന്ത്രാലയം നിരോധിച്ചതോടെ പണി കിട്ടിയത് സ്‌പൈസ് ജെറ്റിന്. ഇന്ത്യൻ ബജറ്റ് വിമാനക്കമ്പനിക്ക് വ്യാഴാഴ്ച ഒറ്റയടിക്ക് നിർത്തിവെക്കേണ്ടിവന്നത് 35 സർവീസുകളാണ്. ദിവസം 520-ഓളം സർവീസ് നടത്തുന്ന സ്‌പൈസ് ജെറ്റിന്റെ 35 സർവീസുകൾ പിൻവലിക്കേണ്ടിവന്നത് സർവീസുകൾ പുനക്രമീകരിക്കുന്നതിലും മറ്റും വലിയ വെല്ലുവിളിയാണ് ഉയർത്തിയതെന്ന് സിവിൽ ഏവിയേഷൻ സെക്രട്ടറി പി.എസ്. ഖരോള പറഞ്ഞു.\n737 മാക്‌സ് എട്ട് പറക്കുന്നതിന് വിലക്കേർപ്പെടുത്തിയതോടെ, ഇന്ത്യയിൽ ഏറ്റവും കൂടുതൽ നഷ്ടം സംഭവിച്ചതും സ്‌പൈസ് ജെറ്റിനാണ്. ബോയിങ് 737 മാക്‌സ് എട്ട് വിഭാഗത്തിൽപ്പെട്ട 12 വിമാനങ്ങളാണ് സ്‌പൈസ് ജെറ്റിനുള്ളത്. ജെറ്റ് എയർവേസിനും ഈ വിഭാഗത്തിൽപ്പെട്ട അഞ്ച് വിമാനങ്ങളുണ്ടെങ്കിലും നിരോധനം അവരെ കാര്യമായി ബാധിച്ചില്ല. ബോയിങ്ങിന് പണം കൊടുക്കാനുള്ളതുകൊണ്ട് വിമാനങ്ങൾ നിരോധനത്തിന് മുമ്പുതന്നെ അവർ നിലത്തിറക്കിയിരുന്നു.\nഞായറാഴ്ച അഡിസ് അബാബയിൽനിന്ന് നയ്‌റോബിയിലേക്ക് 157 പേരുമായി പറന്നുയർന്നയുടൻ എത്യോപ്യൻ എയർലൈൻസ് വിമാനം തകർന്നുവീണതോടെയാണ് ബോയിങ് 737 മാക്‌സ് എട്ട് വിമാനങ്ങളുടെ സുരക്ഷ സംബന്ധിച്ച് സംശയങ്ങളുയർന്നത്. ഒക്ടോബറിൽ 189 പേരുടെ മരണത്തിനിടയാക്കിയ ഇന്തോനേഷ്യയിലെ ലയൺ എയർ വിമാനദുരന്തവും സമാന വിഭാഗത്തിൽപ്പെട്ട വിമാനം തകർന്നായിരുന്നു. ഇതോടെയാണ് ബോയിങ് വിമാനത്തിലെ തകരാറാണ് അപകടങ്ങൾക്ക് കാരണമായതെന്ന് വ്യക്തമായത്.\nവിമാനങ്ങൾ നിലത്തിറക്കിയതോടെ ആഭ്യന്തര സെക്ടറിൽ ഇന്ന് വൻതോതിലുള്ള പ്രതിസന്ധി ഉടലെടുക്കുമെന്ന് സിവിൽ ഏവിയേഷൻ അധികൃതർ പറയുന്നു. മറ്റു വിമാനങ്ങളുപയോഗിച്ചും സർവീസുകൾ വഴിതിരിച്ചുവിട്ടും ഷെഡ്യൂളുകൾ ക്രമീകരിക്കുമെന്ന് സ്‌പൈസ്‌ജെറ്റ് അധികൃതർ വ്യക്തമാക്കിയിട്ടുണ്ട്. സർവീസുകൾ നിർത്തിവെച്ചതോടെ, വിമാനയാത്രാക്കൂലിയിലും വലിയ മാറ്റം വന്നതായി സൂചനയുണ്ട്. ഏതാനും ദിവസങ്ങൾക്കുള്ളിൽ പ്രതിസന്ധി പരിഹരിക്കാനാകുമെന്നാണ് പ്രതീക്ഷയെന്നും അധികൃതർ പറയുന്നു.\nഇന്നലെ വൈകിട്ട് നാലുമണിയോടെ ബോയിങ് 737 മാക്‌സ് എട്ട് വിമാനങ്ങൾ നിലത്തിറക്കണമെന്നാണ് ഡിജിസിഎ നൽകിയ നിർദ്ദേശം. ഉച്ചയ്ക്ക് 2.30-ഓടെ ഇന്ത്യൻ ആഭ്യന്തര സെക്ടറിൽ പറന്നുകൊണ്ടിരുന്ന എല്ലാ ബോയിങ് മാക്‌സ് വിമാനങ്ങളും നിലത്തിറക്കി. 12 വിമാനങ്ങൾ നിലത്തിറക്കിയതോടെ സർവീസിലുണ്ടായ തടസ്സങ്ങൾ പരിഹരിക്കുന്നതിന് പകരം സംവിധാനങ്ങൾ ഏർപ്പെടുത്തിയതായി സ്‌പൈസ് ജെറ്റ് വ്യക്തമാക്കി. പ്രതിസന്ധി എത്രയും വേഗം പരിഹരിക്കാനാകുമെന്നാണ് പ്രതീക്ഷയെന്നും അവർ പറഞ്ഞു.


'കേസ് അന്വേഷണത്തെക്കുറിച്ച് പൊലീസ് ഉദ്യോഗസ്ഥര് മാധ്യമങ്ങളിലൂടെ സംസാരിക്കരുത്'; മാധ്യമ വിചാരണ പാടില്ലെന്ന് ഹൈക്കോടതി | high court directs does not allow media trial in criminal cases – News18 Malayalam\n'കേസ് അന്വേഷണത്തെക്കുറിച്ച് പൊലീസ് ഉദ്യോഗസ്ഥര് മാധ്യമങ്ങളിലൂടെ സംസാരിക്കരുത്'; മാധ്യമ വിചാരണ പാടില്ലെന്ന് ഹൈക്കോടതി\n'കസ്റ്റഡിയിലുള്ള പ്രതികളെ മാധ്യമങ്ങള്‍ക്കു മുന്നില് പ്രദര്‍ശിപ്പിക്കുകയോ ഫോട്ടോ പ്രചരിപ്പിക്കുകയോ ചെയ്യാന് പാടില്ല. ഇക്കാര്യത്തില് പൊലീസ് നിയമത്തിലെ വ്യവസ്ഥകള് കര്‍ശനായി പാലിക്കണം.'\nLast Updated : August 12, 2020, 20:41 IST\nകൊച്ചി: സംസ്ഥാനത്ത് ക്രിമിനൽ കേസ് അന്വേഷണങ്ങളിൽ മാധ്യമ വിചാരണ പാടില്ലെന്ന് ഹൈക്കോടതി. ക്രിമിനല് കേസുകളുടെ അന്വേഷണ വിശദാംശങ്ങള് മാധ്യമങ്ങളിലൂടെ പുറത്തു വരുന്നത് തടയണമെന്നും ഹൈക്കോടതി. ക്രിമിനല് കേസുകളിലെ അന്വേഷണത്തെക്കുറിച്ചു അന്വേഷണ ഉദ്യോഗസ്ഥര് മാധ്യമങ്ങളിലൂടെ സംസാരിക്കരുതെന്നും കോടതി .\nഈ പ്രവണത വര്‍ദ്ധിച്ചു വരുകയാണ്. തിരുവനന്തപുരത്തെ രത്ന വ്യാപാരി ഹരിഹര വര്‍മ്മ കൊലക്കേസില് അന്വേഷണ പുരോഗതി വിശദീകരിച്ച് ഐജി.വാര്‍ത്താ സമ്മേളനം നടത്തിയതിനെക്കുറിച്ചാണ് കോടതി പരാമര്‍ശം. ഇതിലൂടെ പ്രതികളെ വിചാരണക്ക് മുന്‍പ് തിരിച്ചറിയാന് ഇടയാക്കിയെന്ന പ്രതിഭാഗത്തിന്റെ വാദം പരിശോധിച്ചാണ് കോടതി മാധ്യമ വിചാരണ പാടില്ലന്ന് നിര്‍ദ്ദേശിച്ചത്.\nഅന്വേഷണ ഉദ്യോഗസ്ഥര് വാര്‍ത്താസമ്മേളനം നടത്തുന്നതിന് നിയമപരമായി വിലക്കുണ്ട്. ഇത്തരം വെളിപ്പെടുത്തലുകള് തെളിവുകള് ദുര്‍ബലപ്പെടുത്തും. കസ്റ്റഡിയിലുള്ള പ്രതികളെ മാധ്യമങ്ങള്‍ക്കു മുന്നില് പ്രദര്‍ശിപ്പിക്കുകയോ ഫോട്ടോ പ്രചരിപ്പിക്കുകയോ ചെയ്യാന് പാടില്ല. ഇക്കാര്യത്തില് പൊലീസ് നിയമത്തിലെ വ്യവസ്ഥകള് കര്‍ശനായി പാലിക്കണം.\nYou may also like:സ്വാതന്ത്ര്യ ദിനാഘോഷത്തിൽ അതിഥികളായി ‘കോവിഡ് പോരാളികളും'; നിർദേശവുമായി സർക്കാർ [NEWS]തീരദേശത്തിന് പ്രത്യാശ; സംസ്ഥാനത്ത് മത്സ്യ ബന്ധനം ഇന്നു മുതൽ [NEWS] Dengue Fever | മഴയ്ക്കു പിന്നാലെ ഡെങ്കിപ്പനി; കർശന ജാഗ്രത വേണമെന്ന് ആരോഗ്യവകുപ്പ് [NEWS]\nഇത് സംബന്ധിച്ചു ഡിജിപി സര്‍ക്കുലറുകള് പുറപ്പെടുവിച്ചിട്ടുണ്ടെങ്കിലും അന്വേഷണ ഉദ്യോഗസ്ഥര് തങ്ങളുടെ വ്യക്തിപരമമായ അഭിപ്രായങ്ങള് മാധ്യമങ്ങളോട് പറയുന്നത് അനുവദിക്കാനാവില്ലെന്നും ഡിവിഷന് ബെഞ്ച് വ്യക്തമാക്കി. കോടതികളാണ് കേസുകളില് തീര്‍പ്പു കല്‍പിക്കേണ്ടതെന്നും ജസ്റ്റിസുമാരായ എ ഹരിപ്രസാദും എന് അനില്‍കുമാറും അടങ്ങുന്ന ബെഞ്ച് പറഞ്ഞു.\nFirst published: August 12, 2020, 20:41 IST\ncriminal casesharihara varma murderharihara varma murder casehigh courtmedia trial


തെറ്റായ നയങ്ങളിലൂടെ ആനുകൂല്യങ്ങള് ഇല്ലാതാക്കി; കണ്ണന് ദേവന് കമ്പനി അധികൃതര്‍ക്കെതിരെ പന്തം കൊളുത്തി പ്രകടനം നടത്തി തൊഴിലാളികള് - BIGNEWSLIVE | Latest Malayalam News\nതെറ്റായ നയങ്ങളിലൂടെ ആനുകൂല്യങ്ങള് ഇല്ലാതാക്കി; കണ്ണന് ദേവന് കമ്പനി അധികൃതര്‍ക്കെതിരെ പന്തം കൊളുത്തി പ്രകടനം നടത്തി തൊഴിലാളികള്\nകമ്പനി മാനേജര്‍ക്കെതിരെയാണ് പ്രതിഷേധം.\nഇടുക്കി: തെറ്റായ നയങ്ങളിലൂടെ തങ്ങള്‍ക്ക് ലഭിക്കുന്ന ആനുകൂല്യങ്ങള് ഇല്ലാതാക്കി എന്ന് ആരോപിച്ച് കണ്ണന് ദേവന് കമ്പിക്കെതിരെ പരസ്യമായി രംഗത്തിറങ്ങി തൊഴിലാളികള്. പന്തം കൊളുത്തി പ്രകടം നടത്തിയാണ് പ്രതിഷേധം അറിയിച്ചത്. കമ്പനി മാനേജര്‍ക്കെതിരെയാണ് പ്രതിഷേധം.\nഎസ്റ്റേറ്റ് ലയങ്ങളുടെ അറ്റക്കുറ്റപ്പണികള് നടത്തുക, കുടിവെള്ളം ഉറപ്പുവരുത്തുക, തൊഴിലാളികളുടെ മക്കള്‍ക്ക് ജോലിനല്‍കുക, റോഡുകളുടെ ശോചനീയവസ്ഥ പരിഹരിക്കുക തുടങ്ങിയ ആവശ്യങ്ങള് ഉന്നയിച്ചാണ് ഐഎന്‍ടിയു സിയുടെ എസ്‌ഐപി ഡബ്ലു യൂണിയന് പ്രവര്‍ത്തകരുടെ നേത്യത്വത്തില് ഇന്നലെ വൈകുന്നേരം കമ്പനി ഓഫീസിലേക്ക് പന്തംകൊളുത്തി പ്രകടനം നടത്തിയത്.\nമാനേജറുടെ തെറ്റായ നയങ്ങള് തൊഴിലാളികളുടെ ആനുകൂല്യങ്ങള് ഇല്ലാതാക്കുന്നതായി തൊഴിലാളികള് ആരോപിക്കുന്നു. നാലുപേരുടെ സൂപ്രവൈസര് ഒഴിവുണ്ടായിട്ടും ഇത് നികത്തുന്നതിന് അധിക്യതര് തയ്യാറാകുന്നില്ലെന്നും സമരക്കാര് ആരോപിക്കുന്നു. രണ്ട് ദിവസം മുമ്പാണ് എസ്റ്റേറ്റ് ഓഫീസിന് മുമ്പില് യൂണിയന് നേതാക്കളുടെ നേത്യത്വത്തില് സമരം ആരംഭിച്ചത്. എന്നാല് മാനേജ്‌മെന്റ്, തൊഴിലാളികളുമായി ചര്‍ച്ചകള് നടത്താന് തയ്യറാകാത്തതോടെ സമരം ശക്തമാക്കുകയാണ് പ്രവര്‍ത്തകര്.\nഹാരിസണ് മലയാളം പ്ലാന്റേഷന്, കണ്ണന് ദേവന് കമ്പനികള്‍ക്കെതിരെ ദിവസങ്ങളായി തൊഴിലാളികള് സമരത്തിലാണ്. ശമ്പള വര്‍ദ്ധനവാവശ്യപ്പെട്ടാണ് തൊഴിലാളികള് സമരം ചെയ്യുന്നത്. 2015 ല് പെമ്പിളൈ ഒരുമൈ നടത്തിയ സമരത്തില് കമ്പനികള് നല്‍കിയ വാഗ്ദാനങ്ങളൊന്നും പാലിച്ചില്ലെന്നും ദിവസക്കൂലി 500 രൂപയായി ഉയര്‍ത്തണമെന്നും ആവശ്യപ്പെട്ടാണ് സമരം.\nTags: Kannan Devan CompanyProtest Kannan Devan Company\nമക്കള് സെല്‍വന് വിജയ് സേതുപതി മലയാളത്തിലേക്ക്!


വൈക്കത്ത് സ്വകാര്യബസ് കാറിലേക്ക് പാഞ്ഞുകയറി ഒരു കുടുംബത്തിലെ നാല് പേര് മരിച്ചു – Tip of India News\nവൈക്കം: വൈക്കം വെച്ചൂര് റോഡില് ചേരുംചുവട് പാലത്തിന് സമീപത്ത് വച്ച് അമിത വേഗതയിലെത്തിയ സ്വകാര്യബസ് കാറിലേക്ക് പാഞ്ഞുകയറി കാറിലുണ്ടായിരുന്ന ഒരു കുടുംബത്തിലെ നാല് പേര് മരിച്ചു. ഇന്നലെ രാവിലെ 5.50 ഓടെ ഉദയംപേരൂര് പത്താംമൈല് മനയ്ക്കപ്പറമ്പില് വിശ്വനാഥന് (62), ഭാര്യ ഗിരിജ (57), മകന് സൂരജ് (32), വിശ്വനാഥന്റെ സഹോദരന് സതീശന്റെ ഭാര്യ അജിത (49) എന്നിവരാണ് മരിച്ചത്.\nഉല്ലലയില് നിന്ന് രാവിലെ വൈക്കം വൈറ്റില ഹബ് സര്‍വീസിനായി സ്റ്റാന്‍ഡിലേക്ക് വരികയായിരുന്നു സ്വകാര്യ ബസ്. എന്നാല് ചേര്‍ത്തല വേളാര്‍വട്ടം ക്ഷേത്രത്തില് ദര്‍ശനത്തിന് പോവുകയായിരുന്ന വിശ്വനാഥനും കുടുംബവും ചേരും ചുവടു പാലം കയറി വെച്ചൂര് റോഡിലേക്ക് പ്രവേശിച്ച കാറിലേക്ക് ബസ് പാഞ്ഞുകയറുകയായിരുന്നു. സൂരജാണ് കാര് ഓടിച്ചിരുന്നത്.\nകാറിനു മുകളിലൂടെ കയറിയ ബസ് അല്പദൂരം നീങ്ങി സമീപത്തെ മതില് തകര്‍ത്താണ് നിന്നത്. നാട്ടുകാരും പൊലീസും ഫയര്‍ഫോഴ്‌സും ചേര്‍ന്ന് കാര് വെട്ടിപ്പൊളിച്ചാണ് നാല് പേരെയും പുറത്തെടുത്തത്. അപ്പോഴേക്കും നാലുപേരും മരിക്കുകയായിരുന്നു. വൈക്കം താലൂക്ക് ആശുപത്രിയില് പോസ്റ്റ്‌മോര്‍ട്ടത്തിനുശേഷം മൃതദേഹങ്ങള് ബന്ധുക്കള്‍ക്ക് കൈമാറിയിരുന്നു.


share market 1 | ഓഹരി സൂചികകള് നേട്ടത്തില് ക്ലോസ് ചെയ്തു - Financialviews.in\nStocks Savings Currency Pension Bonds Real Estate Income Tax Interview Commodity\nമുംബൈ: ധനകാര്യ-എഫ്എംസിജി ഓഹരികളുടെ കുതിപ്പില് ഓഹരി സൂചികകള് മികച്ച നേട്ടത്തില് ക്ലോസ് ചെയ്തു. സെന്‍സെക്സ് 498.65 പോയന്റ് ഉയര്‍ന്ന് 35,414.45ലും നിഫ്റ്റി 127.90 പോയന്റ് നേട്ടത്തില് 10,430ലുമാണ് വ്യാപാരം അവസാനിപ്പിച്ചത്. ബിഎസ്ഇയിലെ 1486 കമ്പനികളുടെ ഓഹരികള് നേട്ടത്തിലും 1251 ഓഹരികള് നഷ്ടത്തിലുമായിരുന്നു. 120 ഓഹരികള്‍ക്ക് മാറ്റമില്ല.\nആക്സിസ് ബാങ്ക്, ബജാജ് ഫിന്‍സര്‍വ്, യുപിഎല്, എച്ച്ഡിഎഫ്സി, ഐടിസി തുടങ്ങിയ ഓഹരികള് നേട്ടത്തിലായിരുന്നു. നെസ് ലെ, എന്‍ടിപിസി, ശ്രീ സിമെന്റ്സ്, എല്‍ആന്‍ഡ്ടി, സിപ്ല തുടങ്ങിയ ഓഹരികളാണ് നഷ്ടമുണ്ടാക്കിയത്. ബാങ്ക്, എഫ്എംസിജി, ഊര്‍ജം, ലോഹം തുടങ്ങിയ വിഭാഗങ്ങളിലെ സൂചികകള് നേട്ടമുണ്ടാക്കിയപ്പോള് ഫാര്‍മ സൂചിക സമ്മര്‍ദംനേരിട്ടു. ബിഎസ്ഇ മിഡ്ക്യാപ്, സ്മോള് ക്യാപ് സൂചികകള് നേരിയനേട്ടത്തിലാണ് ക്ലോസ് ചെയ്തത്.\nRead more topics: # sensex, # സെന്‍സെക്‌സ്, # നിഫ്റ്റി, # Nifty, # CLOSING REPORT,\nഓഹരി സൂചികകള് നഷ്ടത്തില്; നിഫ്റ്റി 11,100ന് താഴെയെത്തി\nസെന്‍സെക്സ് 335 പോയിന്റ് നഷ്ടത്തില്; നിഫ്റ്റി 100 പോയിന്റ് താഴ്ന്നു


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ഖത്തര്-ബഹ്റൈന് കോസ് വേ നിര്‍മാണം പുതുവര്‍ഷാരംഭത്തില്\nഖത്തര്-ബഹ്റൈന് കോസ് വേ നിര്‍മാണം പുതുവര്‍ഷാരംഭത്തില്\nദോഹ:ഖത്തര്-ബഹ്റൈന് കോസ് വേ നിര്‍മാണം പുതുവര്‍ഷാരംഭത്തില് തുടങ്ങുമെന്നു ഖത്തര്-ബഹ്റൈന് കോസ് വേ ഫൌണ്ടേഷന് അധ്യക്ഷന് അഹമ്മദ് ഹസന് അല്‍ഹമാദി അറിയിച്ചു.ഇതിനായുള്ള ജിയോളജിക്കല്,മറൈന് സര്‍വേകള് ആരംഭിച്ചു കഴിഞ്ഞു.\n40 കിലോമീറ്റര് നീളമുള്ള പാലം ഇരുരാജ്യങ്ങളും തമ്മിലുള്ള സാമ്പത്തിക, സാമൂഹിക ബന്ധങ്ങള് മെച്ചപ്പെടുത്തുന്നതില് നിര്‍ണായക ചുവടുവയ്പാകുമെന്നാണു പ്രതീക്ഷ.\nനിലവില്, ഇരു രാജ്യങ്ങള്‍ക്കിടയിലുള്ള ഗതാഗതത്തിനു നാലരമണിക്കൂര് വേണം. കോസ് വേ യാഥാര്‍ഥ്യമാകുന്നതോടെ ഇത് വെറും അരമണിക്കൂറായി ചുരുങ്ങും. സമുദ്രത്തിനു മുകളിലൂടെ 22 പാലങ്ങളും കരയില് 18 പാലങ്ങളും നിര്‍മ്മിക്കാനാണു പദ്ധതി. ഭാവിയില് ഇരുദിശയിലും നീളം കൂട്ടി ഇസ്താന്‍ബുളും മസ്ക്കറ്റും കോസ് വേയുടെ ഭാഗമാക്കാനും ഉദ്ദേശ്യമുണ്ട്.\nഎഴുതിയത് Muhammed Sageer Pandarathil at 9:03:00 PM\nഖത്തര്-ബഹ്റൈന് കോസ് വേ നിര്‍മാണം പുതുവര്‍ഷാരംഭത്തില് തുടങ്ങുമെന്നു ഖത്തര്-ബഹ്റൈന് കോസ് വേ ഫൌണ്ടേഷന് അധ്യക്ഷന് അഹമ്മദ് ഹസന് അല്‍ഹമാദി അറിയിച്ചു. ഇതിനായുള്ള ജിയോളജിക്കല്, മറൈന് സര്‍വേകള് ആരംഭിച്ചു കഴിഞ്ഞു.


D Rozavel in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - D Rozavel upayogangal, dossge, parswafalangal, prayojanangal, prathipravarthanangal, munnariyippu\nD Rozavel के प्रकार चुनें\nD Rozavel 10 Mg/1000 Iu Tablet D Rozavel 20 Mg/1000 Iu Tablet\nD Rozavel വിലയും പാക്ക് സൈസും - D Rozavel Price and Pack Size in Malayalam - D Rozavel vilayum pack saisum\nD Rozavel 10 Mg/1000 Iu Tablet ₹132.0 दवा खरीदें\nD Rozavel 20 Mg/1000 Iu Tablet ₹208.0 दवा खरीदें\nD Rozavel വിവരങ്ങൾ\nD Rozavel നേട്ടങ്ങളും ഉപയോഗങ്ങളും- D Rozavel Benefits & Uses in Malayalam- D Rozavel nettangalum upayogangalum\nD Rozavel ഡോസേജും കഴിക്കേണ്ട വിധവും- D Rozavel Dosage & How to Take in Malayalam - D Rozavel dosagum kazhikkenda vidavum\nD Rozavel പാർശ്വഫലങ്ങൾ- D Rozavel Side Effects in Malayalam- D Rozavel paarswafalangal\nD Rozavel ബന്ധപ്പെട്ട മുന്നറിയിപ്പുകൾ- D Rozavel Related Warnings in Malayalam- D Rozavel bandhappeṭṭa munnaṟiyippukaḷ\nD Rozavel-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of D Rozavel with Other Drugs in Malayalam- D Rozavel-nu marunnukaḷumāyulla theevra pravarthanam\nD Rozavel വൈരുദ്ധ്യങ്ങൾ- D Rozavel Contraindications in Malayalam- D Rozavel vairudyangal\nD Rozavel സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about D Rozavel in Malayalam- D Rozavel sambandhichu pothuveyulla chodyangal\nD Rozavel ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- D Rozavel Interactions with Food and Alcohol in Malayalam- D Rozavel bhakshnavum madyavumaayulla prathipravarthanangal\nD Rozavel നേട്ടങ്ങളും ഉപയോഗങ്ങളും - D Rozavel Benefits & Uses in Malayalam - D Rozavel nettangalum upayogangalum\nD Rozavel പിൻവരുന്നവ ചികിത്സിക്കാൻ ഉപയോഗിക്കുന്നു\nD Rozavel ഡോസേജും കഴിക്കേണ്ട വിധവും - D Rozavel Dosage & How to Take in Malayalam - D Rozavel dosagum kazhikkenda vidavum\nD Rozavel-ന്റെ ചേരുവകൾ - D Rozavel Active Ingredients in Malayalam - D Rozavel-nte cheruvakal\nD Rozavel പാർശ്വഫലങ്ങൾ - D Rozavel Side Effects in Malayalam - D Rozavel paarswafalangal\nD Rozavel ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nD Rozavel ബന്ധപ്പെട്ട മുന്നറിയിപ്പുകൾ - D Rozavel Related Warnings in Malayalam - D Rozavel bandhappeṭṭa munnaṟiyippukaḷ\nD Rozavel-ന്റെ ഉപയോഗം ഗർഭിണികൾക്കു സുരക്ഷിതമാണോ?\nD Rozavel കഴിക്കാൻ തുടങ്ങുന്നതിനു മുമ്പ് ഗർഭിണികളായവർ ഡോക്ടറുടെ ഉപദേശം തേടണം. അങ്ങനെ ചെയ്യാത്തപക്ഷം നിങ്ങളുടെ ശരീരത്തിന് സാരമായ ദോഷഫലങ്ങൾ ഉണ്ടാകും.\nD Rozavel-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nD Rozavel-ന് മുലയൂട്ടുന്ന സ്ത്രീകളിൽ വളരെ പരിമിതമായ ദോഷഫലങ്ങളേ ഉണ്ടായിരിക്കുകയുള്ളൂ. ദോഷഫലങ്ങൾ ഉണ്ടായാൽതന്നെ അവ തനിയെ മാറിക്കോളും.\nD Rozavel വൃക്കകളെ എങ്ങനെയാണ് ബാധിക്കുന്നത്?\nD Rozavel കഴിച്ചശേഷം വൃക്ക-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nD Rozavel കരളിനെ എങ്ങനെ ബാധിക്കുന്നു?\nD Rozavel കഴിച്ചശേഷം കരൾ-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nD Rozavel ഹൃദയത്തെ എങ്ങനെ ബാധിക്കുന്നു?\nD Rozavel-ന് ഹൃദയം-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nD Rozavel-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of D Rozavel with Other Drugs in Malayalam - D Rozavel-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ D Rozavel പിൻവരുന്ന മരുന്നുകളോടൊപ്പം ഉപയോഗിക്കരുത് -\nD Rozavel വൈരുദ്ധ്യങ്ങൾ - D Rozavel Contraindications in Malayalam - D Rozavel vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം D Rozavel കഴിക്കരുത് -നിങ്ങളോട്\nD Rozavel സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about D Rozavel in Malayalam - D Rozavel sambandhichu pothuveyulla chodyangal\nD Rozavel ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, D Rozavel ആസക്തി ഉളവാക്കുന്നതായി ഒരു തെളിവും ഇല്ല.\nD Rozavel നിങ്ങളിൽ ഉറക്കമോ മയക്കമോ ഉണ്ടാക്കുകയില്ല. അതുകൊണ്ട് നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും.\nഅതെ, എന്നാൽ D Rozavel ഡോക്ടറുടെ ഉപദേശപ്രകാരം മാത്രം കഴിക്കുക.\nഇല്ല, D Rozavel മാനസികരോഗങ്ങൾക്ക് ഫലപ്രദമല്ല.\nD Rozavel ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - D Rozavel Interactions with Food and Alcohol in Malayalam - D Rozavel bhakshnavum madyavumaayulla prathipravarthanangal\nആഹാരവും D Rozavel-ഉം തമ്മിലുള്ള പ്രതിപ്രവർത്തനം\nചില ഭക്ഷണത്തോടൊപ്പം കഴിക്കുമ്പോൾ D Rozavel ഫലം ചെയ്യാൻ കൂടുതൽ സമയം എടുക്കും. ഇതു സംബന്ധിച്ച് ഡോക്ടറുമായി സംസാരിക്കുക.\nമദ്യവും D Rozavel-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം D Rozavel കഴിക്കുന്നത് അപകടം ചെയ്തേക്കാം.\nD Rozavel ന് പകരമുള്ള മറ്റു മരുന്നുകൾ എല്ലാം കാണുക - Substitutes for D Rozavel in Malayalam\nD Rozavel के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ D Rozavel കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ D Rozavel കഴിച്ചുവോ ?\nനിങ്ങൾ എത്രമാത്രം D Rozavel ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ D Rozavel കഴിച്ചത്?\nനിങ്ങൾ എപ്പോഴാണ് D Rozavel ഉപയോഗിക്കുന്നത് ?


ആരാധകര്‍ക്ക് നേരെ ആക്രമണം; വെച്ചുപൊറുപ്പിക്കില്ലെന്ന് എഫ്‌സി ഗോവ | FC Goa Fans got attacked by police and volunteers\nNov 10, 2018, 01:31 PM IST\nമത്സരശേഷമുള്ള സമ്മാനദാനച്ചടങ്ങിനിടെ ഗ്രൗണ്ടിലേക്ക് കടന്നുവെന്ന് ആരോപിച്ച് പോലീസും വളണ്ടിയര്‍മാരും ചേര്‍ന്നാണ് മര്‍ദ്ദിച്ചത്\nഫറ്റോര്‍ഡ: എഫ്.സി ഗോവയും ഡല്‍ഹി ഡൈനാമോസും തമ്മില് വ്യാഴാഴ്ച്ച നടന്ന ഐ.എസ്.എല് മത്സരത്തിന് ശേഷം സംഭവിച്ചത് ദാരുണ രംഗങ്ങള്. ഗോവ ഫറ്റോര്‍ഡ സ്‌റ്റേഡിയത്തില് നടന്ന മത്സരത്തിന് ശേഷം ഗോവയുടെ മൂന്ന് ആരാധകരെ പോലീസുകാരും വളണ്ടിയര്‍മാരും ചേര്‍ന്ന് ആക്രമിക്കുകയായിരുന്നു. മത്സരശേഷമുള്ള സമ്മാനദാനച്ചടങ്ങിനിടെ ഗ്രൗണ്ടിലേക്ക് കടന്നുവെന്ന് ആരോപിച്ചാണ് മര്‍ദിച്ചത്. നാല്‍പത്തിയഞ്ചുകാരനായ സെബി ഡിസൂസ, ഭാര്യ ടിന (42), ഇവരുടെ മകന് ലെസ്റ്റര് (20) എന്നിവരാണ് ആക്രമണത്തിന് ഇരയായത്.\nഎന്നാല് ഡ്യൂട്ടിയിലുണ്ടായിരുന്ന പോലീസുകാരെ മര്‍ദിച്ചു എന്ന കുറ്റം ചുമത്തി സെബിയേയും ടീനയേയും പോലീസ് അറസ്റ്റ് ചെയ്തു. ഇവര്‍ക്ക് പിന്നീട് ജാമ്യം ലഭിച്ചു. ആക്രമണത്തിനിടെ പരിക്കേറ്റ ഇവരുടെ മകന് ലെസ്റ്റര് ഇപ്പോഴും ആശുപത്രിയില് തുടരുകയാണ്.\nഅതേസമയം ആരാധകര്‍ക്ക് പിന്തുണയുമായി എഫ്.സി ഗോവ ടീം രംഗത്തെത്തി. തങ്ങളുടെ ഔദ്യോഗിക ട്വിറ്റര് പേജിലൂടെയാണ് ഗോവ പിന്തുണ അറിയിച്ചത്. ആരാധകരും പോലീസുകാരും തമ്മില് നടന്ന ഏറ്റുമുട്ടല് അന്വേഷിച്ചുകൊണ്ടിരിക്കുകയാണെന്നും എല്ലാ ആരാധകര്‍ക്കും ക്ലബ്ബ് സുരക്ഷ ഉറപ്പാക്കുമെന്നും ട്വീറ്റില് പറയുന്നു. ഇത്തരത്തിലുള്ള ഒരു ആക്രമണവും വെച്ചുപൊറുപ്പിക്കില്ല. കൂടുതല് വിവരങ്ങള് ലഭ്യമായ ശേഷം നടപടി സ്വീകരിക്കും. ഗോവയുടെ ട്വീറ്റില് വ്യക്തമാക്കുന്നു.\nപോലീസുകാരും വളണ്ടിയര്‍മാരും പ്രത്യേകിച്ച കാരണമൊന്നുമില്ലാതെയാണ് ആക്രമണം അഴിച്ചുവിട്ടതെന്നാണ് ദൃക്‌സാക്ഷികള് പറയുന്നത്. ഗ്രൗണ്ടിലേക്ക് കടക്കാന് ശ്രമിച്ചു എന്ന കാരണം പറഞ്ഞ് ലെസ്റ്ററിനെ ഗ്രൗണ്ടിലേക്ക് വലിച്ചിഴച്ചു കൊണ്ടുപോയി മര്‍ദിക്കുകയായിരുന്നുവെന്നും ഇവര് സാക്ഷ്യപ്പെടുത്തുന്നു. ലെസ്റ്ററിനെ രക്ഷിക്കാനെത്തിയതോടെയാണ് രക്ഷിതാക്കള്‍ക്കും മര്‍ദനമേറ്റത്-ദൃക്‌സാക്ഷികള് പറയുന്നു.\nJust wanted to know,can the ''police stewards" that you hire mercilessly beat an unarmed fan??? pic.twitter.com/tbDcFsMX6B\n— AGNEY FERNANDES (@AGNEY65102108) November 9, 2018\nContent Highlights: FC Goa Fans got attacked by police and volunteers\nFC Goa Fans Attcaked


Priya AS Stories for Kids-അല്ലി രാവിലെ എഴുന്നേല്ക്കുന്നു\nചിട്ടയായി ജീവിച്ചാല് ജീവിതം തെല്ലെളുപ്പമാവില്ലേ എന്നു ചോദിച്ച് ,രാവിലെ എഴുന്നേല്‍ക്കാന് കുട്ടികളെ പ്രേരിപ്പിക്കുന്ന ഒരു കഥ.\nUpdated: May 3, 2021 7:41:52 pm\nഅല്ലി, രാവിലെ എഴുന്നേല്‍ക്കേണ്ടി വന്നു, മുറിയുടെ വെന്റിലേറ്ററില് കൂടു വച്ചിരിക്കുന്ന കിളികളുടെ ചിലപ്പു കാരണം. അതോടെ അവള്‍ക്ക് ദേഷ്യമായി കിളികളോട്.\nഅതിരാവിലെ അതായത് അല്ലിയുടെ അമ്മയും അമ്മൂമ്മയും അച്ഛനുമൊക്കെ എഴുന്നേല്‍ക്കുന്ന അഞ്ചുമണിയ്ക്കും മുമ്പ് കിളിക്കുഞ്ഞുങ്ങളെഴുന്നേറ്റ് ചിലപ്പോടു ചിലപ്പാവേണ്ട വല്ല കാര്യവുമുണ്ടോ?\nനാലഞ്ച് ഫ്‌ളേവറുകളിലെ ഐസ്‌ക്രീം ഒരുമിച്ച് അല്ലിയുടെ മുന്നില് നിരത്തി വച്ചു ആരോ എന്നൊരു സ്വപ്‌നം കാണുകയായിരുന്നു ഉറക്കത്തില് അല്ലി. സ്വപ്‌നത്തിലെ രണ്ടാമത്തെ ഐസ്‌ക്രീം അല്ലി നുണഞ്ഞ് തുടങ്ങിയതേ ഉണ്ടായിരുന്നുള്ളു. അതിന്, അല്ലിയ്‌ക്കേറ്റവുമിഷ്ടമുള്ള മാംഗോ ഫ്‌ളേവറായിരുന്നു. അപ്പോഴാണ് കിളിക്കുഞ്ഞുങ്ങള് ചിലച്ചതും അവളുണര്‍ന്നു പോയതും. സ്വപ്‌നത്തിലെ ഐസ്‌ക്രീമൊക്കെ ഉരുകിയൊലിച്ചു പോയിക്കാണും എന്ന് അവള്‍ക്ക് സങ്കടം വന്നു.\nഅമ്മ പറഞ്ഞു, “കിളിക്കുഞ്ഞുങ്ങള്‍ക്ക് വിശന്ന് കാണും അതിരാവിലെ തന്നെ. അതാവും അവരെണീറ്റത് ഈ നേരത്ത് വിശക്കുന്നമ്മേ, വിശക്കുന്നച്ഛാ എന്ന് അവരമ്മയെയും അച്ഛനെയും കുലുക്കി വിളിച്ച് പറഞ്ഞതാവും.”\nഅമ്മ പറഞ്ഞത് ശരിയാണെന്നു തോന്നി അല്ലിയ്ക്ക്. കുഞ്ഞിക്കിളികള് ചിലപ്പു തുടങ്ങിയപ്പോള്‍ത്തന്നെ അമ്മക്കിളിയും അച്ഛന് കിളിയും പുറത്തേക്കു പറന്നു പോയതും പിന്നെ കൊക്കിലെന്തൊക്കെയോ തീറ്റസാധനങ്ങള് നിറച്ച് തിരിച്ചുവന്നതു കണ്ടായിരുന്നല്ലോ അല്ലി. അവള്‍ക്ക് കിളിക്കുഞ്ഞുങ്ങളോടും കിളിയച്ഛനോടും കിളിയമ്മയോടും പെട്ടെന്ന് സ്‌നേഹം വന്നു.\nഅമ്മക്കിളിയും അച്ഛന് കിളിയും കൂട്ടിലേയ്ക്ക് പറന്നു വരുന്നിടത്ത്, അവര് കാണാന് പാകത്തില് അവള് രണ്ടുമൂന്നു ബിസ്‌ക്കറ്റ് കൊണ്ടുവച്ചു കൊടുത്തു. അമ്മക്കിളിയുടെ കണ്ണിലാണത് പെട്ടത്. അവളത് കൊത്തി അകത്തേക്ക് കൊണ്ടുപോകുന്നതു കണ്ടുനിന്നു അല്ലി.\n“എനിയ്ക്കു താ ആദ്യം, എനിക്കിത്തിരി കൂടി താ, എന്തു സ്വാദമ്മേ എന്നൊക്കെ പറഞ്ഞ് കിളിക്കുഞ്ഞുങ്ങള് പിന്നെ കൂട്ടിനകത്ത് ബഹളം വച്ചു,” എന്ന് അല്ലി പിന്നെ അമ്മയോട് പറഞ്ഞു.\n“ആഹാ, ഇത്ര വേഗം കിളിഭാഷ പഠിച്ചോ,” എന്നു ചോദിച്ചു ചിരിച്ചു അമ്മൂമ്മ.\nവയറു നിറഞ്ഞതും കിളിക്കുഞ്ഞുങ്ങള് പിന്നെ ഉറക്കമായെന്നു തോന്നുന്നു. കിളിക്കൂട് ആകെ ശാന്തമായപ്പോള്, അല്ലിയ്ക്ക് തോന്നി കിളിക്കുഞ്ഞുങ്ങളെപ്പോലെ തന്നെ ഒന്നു കൂടി ഉറങ്ങാന് നോക്കാം.\nപക്ഷേ അല്ലിയ്ക്കുണ്ടോ വീണ്ടുമുറക്കം വരുന്നു. കിടന്നു മടുത്ത് അല്ലി എണീറ്റ് പോന്നു അമ്മയുടെ അടുത്തേയ്ക്ക്. അമ്മ പറഞ്ഞതുപ്രകാരം അവള് പല്ലു തേച്ചു, പിന്നെ പാല് കുടിച്ചു. അതോടെ അവളുടെ ഉറക്കക്ഷീണമൊക്കെ പൊയ്‌പ്പോയി.\n“ഇനി ഒന്നു കുളിക്കുക കൂടി ചെയ്താല് അല്ലി നല്ല ഉഷാറിലാവും,” എന്നു പറഞ്ഞു അമ്മ.\nകുളിയ്ക്കും മുമ്പ് അല്ലി ഓടിപ്പോയി മുറികളിലെ കര്‍ട്ടനുകള് വകഞ്ഞു മാറ്റി, മുറികളിലേയ്ക്ക് സൂര്യവെളിച്ചത്തിനെ കൂട്ടിക്കൊണ്ടുവന്നു.\nമുറികള്‍ക്കാകെ സന്തോഷമായി. അവര് പറഞ്ഞു, “ആഹാ, നല്ല കുട്ടിയായല്ലോ, അല്ലേല് അമ്മയുടെ കറി വയ്ക്കലും അച്ഛന്റെ കറിയ്ക്ക് കഷണം നുറുക്കലും അമ്മൂമ്മയുടെ മുറ്റമടിയ്ക്കലുമൊക്കെ കഴിഞ്ഞു അവര് വരും വരെ ഞങ്ങള് മുറികളിങ്ങനെ വെളിച്ചമില്ലാതെ പതുങ്ങിക്കിടക്കണം ഇരുട്ടില്. താങ്ക് യു അല്ലിക്കുട്ടീ, രാവിലെ എണീറ്റതിനും ഞങ്ങളുടെ കര്‍ട്ടനുകള് മാറ്റിയതിനും ജനാലകളും തുറന്നതിനും ഞങ്ങള്‍ക്ക് വെളിച്ചം തന്നതിനും.”\nപിന്നെ അല്ലി ഓടിപ്പോയി, മതിലിലെ ബോക്‌സില് പത്രക്കാരനിട്ടിരിക്കുന്ന പത്രം എടുത്തു കൊണ്ടു വന്നു റ്റീപ്പോയിയില് അപ്പൂപ്പന് വായിക്കാന് പാകത്തില് കണ്ണടയും അതിനു മുകളില് റെഡിയാക്കി വച്ചു.\nപിന്നെ അല്ലി പോയി എല്ലാ മുറിയിലെയും കിടക്കവിരികള് ഒരു ചുളിവു പോലുമില്ലാതെ തട്ടിക്കുടഞ്ഞു വിരിച്ചു എല്ലാ മുറിയും സുന്ദരമാക്കി.\nജനലിലൂടെ പുറത്തേക്കു നോക്കിയപ്പോഴാണ് , നാരകച്ചോട്ടില് നാരങ്ങകള്, തലേ ദിവസത്തെ കാറ്റിലടര്‍ന്നടന്ന് ചിതറിക്കിടക്കുന്നത് കണ്ടത്. അതു ഒരു കുഞ്ഞു കുട്ടയിലാക്കി പെറുക്കിക്കൊണ്ടു വന്നു അവള്.\nപിന്നെ അല്ലി കുളിക്കാന് പോയി. തിരിച്ചു വന്നപോഴോ നല്ല വിശപ്പ്. വയറുനിറയെ ചപ്പാത്തിയും കറിയും കഴിച്ചു അവള് .\n“ഇന്നു നല്ല രുചിയുണ്ട് ചപ്പാത്തിയ്ക്കും കറിയ്ക്കും,” എന്നല്ലി പറഞ്ഞപ്പോള് അച്ഛന് ചിരിച്ചുകൊണ്ട് പറഞ്ഞു.\n“ഇന്നല്ലി മെയ്യനങ്ങി ഓരോരോ ചെറു ജോലികളൊക്കെ ചെയ്തില്ലേ? രാവിലെ എഴുന്നേറ്റാലേ ആകെയൊരു ഉഷാറു തോന്നൂ. ഇന്ന് ചില്ലറ പണിയൊക്കെയെടുത്തിലേ മോള്? ഇത്തിരി പണിയൊക്കെ എടുത്താലേ വിശപ്പു വരൂ,വിശപ്പു വന്നാലേ കഴിയ്ക്കുന്നതിന് സ്വാദ് തോന്നൂ.”\n“ആഹാ, അങ്ങനെയാണോ,” എന്നു വിചാരിച്ചൂ അല്ലി. എന്നാലിനി നാളെയും നേരത്തേ എഴുന്നേല്‍ക്കാം. എന്നുതീരുമാനിച്ചു അവള്.\nഅഞ്ചു മണിയ്ക്ക് അലാം വയ്ക്കാമെന്നു വിചാരിച്ച നിന്നപ്പോഴാണ് അവളോര്‍ത്ത്, കിളിക്കുഞ്ഞുങ്ങളുണ്ടോല്ലോ അലാമിനു പകരമായി.\n‘വിശക്കുന്നേ’ എന്നു പറഞ്ഞ് നാളെയും അവരെണീറ്റ് ചിലച്ച് അവരുടെ അമ്മയെയും അച്ഛനെയും കുത്തിപ്പൊക്കുമല്ലോ. രാവിലെ അഞ്ചുമണി നേരത്ത് അതു കേട്ടാലാരായാലും എഴുന്നേറ്റു പോവുമല്ലോ.\nഅപ്പോ അമ്മ പറഞ്ഞൂ, “രാവിലെ എഴുന്നേല്‍ക്കുക, സമയത്ത് ആഹാരം കഴിയ്ക്കുക, ഒരു കുട്ടിയ്ക്ക് പറ്റുന്ന പോലുള്ള കുഞ്ഞുകുഞ്ഞു ജോലികള് ചെയ്യുക. അങ്ങനെയങ്ങനെ കുറച്ചു ചിട്ടകളൊക്കെ വേണം ജീവിതത്തിന്. ചിട്ടയായി ജീവിച്ചാലാണ്, ജീവിയ്ക്കാനെളുപ്പമാവുക.”\nഅമ്മ പറഞ്ഞത് ശരിയ്ക്കും മനസ്സിലായിട്ടാണോ ആവോ അല്ലി തല കലുക്കി. എന്നിട്ടമ്മയെ പയറു പൊളിച്ചു സഹായിക്കാന് പോയി. ഉച്ചയ്ക്ക് പയറുമെഴുക്കുപുരട്ടിയാണല്ലോ ഒരു കൂട്ടാന്. അല്ലി പൊളിച്ച പയറു കൊണ്ടു കൂട്ടാന് വയ്ക്കുമ്പോള്, എന്തൊരു സ്വാദായിരിക്കും അതിന്!\nWeb Title: Kids holiday story priyaas children stories podcast audio book audible alli ravile ezhunelkunnu


റിലയന്‍സ്, വിപ്രോ ഫോര്‍ബ്സ് ലിസ്റില് | Reliance, Wipro among 8 Indian companies in Forbes list - Malayalam Oneindia\nറിലയന്‍സ്, വിപ്രോ ഫോര്‍ബ്സ് ലിസ്റില്\nന്യൂയോര്‍ക്ക്: റിലയന്‍സ്, ഭാരതി ടെലി, വിപ്രോ, ഇന്‍ഫോസിസ് തുടങ്ങി എട്ട് ഇന്ത്യന് കമ്പനികള് ഫോര്‍ബ്സ് മാസികയുടെ ലിസ്റില് സ്ഥാനം പിടിച്ചു. നിക്ഷേപം മുടക്കാവുന്ന ഏറ്റവും ആകര്‍ഷകമായ ലോകത്തിലെ 400 കമ്പനികളുടെ എ ലിസ്റിലാണ് ഈ ഇന്ത്യന് കമ്പനികളെയും ഉള്‍പ്പെടുത്തിയിരിക്കുന്നത്.\nഭാരത് പെട്രോളിയം, ഒഎന്‍ജിസി, സ്റേറ്റ് ബാങ്ക് ഓഫ് ഇന്ത്യ, ഐടിസി എന്നിവയാണ് മറ്റ് നാല് ഇന്ത്യന് കമ്പനികള്. സ്ഥിരതയുള്ളതും നിക്ഷേപവളര്‍ച്ചയ്ക്കുള്ള സാധ്യതയുള്ളവയുമാണ് ഈ കമ്പനികളെന്ന് ഫോര്‍ബ്സ് മാസിക പറയുന്നു. ഭാരത് പെട്രോളിയം, റിലയന്‍സ്, എസ്ബിഐ എന്നിവ 1200 കോടി ഡോളറോളം വിറ്റുവരവ് ഉണ്ടാക്കുന്നുണ്ടെന്നും ഫോര്‍ബ്സ് മാസിക പറയുന്നു.\nകഴിഞ്ഞ തവണ ഫോര്‍ബ്സ് മാസിക ലിസ്റില് ഉള്‍പ്പെടുത്തിയിരുന്ന മൂന്ന് കമ്പനികള് ഇക്കുറി പുറത്തായി. ഇന്ത്യന് ഓയില് കോര്‍പ്പറേഷന്, ഹിന്ദുസ്ഥാന് പെട്രോളിയം, ഹിന്ദുസ്ഥാന് ലിവര് എന്നിവയാണ് ഈ കമ്പനികള്.


മഞ്ഞഷർട്ടുകാരന്റെ ഹൃദയം – Deepu Pradeep\nസമയം: അയിലൊന്നും ഒരു കാര്യല്ല്യ\nദാണ്ടടാ മഞ്ഞഷർട്ടുകാരൻ ആ പേപ്പറും നോക്കി മൈന് ചവിട്ടിയ മിലിട്ടിറിക്കാരനെ പോലെ നിക്കണു! നമുക്കീ ക്യൂരിയോസിറ്റിടെ അസ്കിതം ഉള്ളോണ്ട് ആ പേപ്പറിലേക്ക് ഏന്തി വലിഞ്ഞൊന്നു നോക്കി. ബില്ലാണ്, 48,000!! പടച്ചോനെ, ഇമ്മാരി ബില്ലൊക്കെയാണ് ഇവിടെയെങ്കിൽ ഞാൻ ഉലാത്തുന്നതായിരിക്കും ഉത്തമം!\nമഞ്ഞഷർട്ടുകാരൻ ആ ബില്ലും കൊണ്ട് കസേരയിൽ തളർന്നിരുന്ന് മഞ്ഞഷര്‍ട്ടിന്റെ ബട്ടന്‍സ് തുറന്ന് നെഞ്ചുഴിഞ്ഞു. ആ സമയം കമ്പ്യൂട്ട¬ര് ഷോപ്പിന്റെ സ്ലൈഡിംഗ് ഡോ¬ര് ഉന്തിതുറന്ന് ഒരു ഹേര്‍ട്ട് അറ്റാക്ക് കേറിവരാ¬ന് പോവുന്നതായി എനിക്ക് തോന്നി. അയാളുടെ സ്ഥാനത്ത് ഞാനായിരുന്നെങ്കിൽ സ്വന്തം ഹൃദയത്തെ രക്ഷിക്കാൻ സ്പോട്ടില് ഇറങ്ങി ഓടിയേനെ. സെൽഫിഷനെസ് അടുത്തുകൂടെ പോയിട്ടില്ലാത്ത പുവർ ഗയ്, ആ ഇരിപ്പ് തന്നെ. സോ സാഡ്.\nഒടുവില് കടക്കാരൻ ചെക്കൻ മഞ്ഞഷര്‍ട്ടുകാരന്റെ പ്രിന്ററും കൊണ്ട് വന്നപ്പൊ, പ്രിൻസിപ്പാളിന്റെ മകളെ പ്രാപ്പോസ് ചെയുന്ന രണ്ടാം ക്ലാസുകാരനെ പോലെ അയാൾ വിക്കി വിക്കി ചോദിച്ചു,\n“അയ്യോ, ഞാനിത് പ്രിന്‍റ് നന്നായി വരുന്നുണ്ട് എന്ന് കാണിക്കാൻ തന്ന പേപ്പറാ, ബില്ലല്ല”\n« മധുരം മാരകം മംമ്ലിതം ഷാ കഴിഞ്ഞുള്ള ജി »\nഫേസ്‌ബുക്ക് കുറിപ്പുകൾ (64)


ഫോണില് സൗഹൃദം സ്ഥാപിച്ച് വീഡിയോ പകര്‍ത്തി തട്ടിപ്പ്; കരുതിയിരിക്കണമെന്ന് കേരള പോലീസ് | mobile phone fraud and blackmail with video; kerala police\nഫോണില് സൗഹൃദം സ്ഥാപിച്ച് വീഡിയോ പകര്‍ത്തി തട്ടിപ്പ്; കരുതിയിരിക്കണമെന്ന് കേരള പോലീസ്\nSep 30, 2019, 01:00 PM IST\nതിരുവനന്തപുരം: ഫോണ് വഴിയുള്ള തട്ടിപ്പുകള്‍ക്കെതിരെ ജാഗ്രത പുലര്‍ത്തണമെന്ന മുന്നറിയിപ്പുമായി കേരള പോലീസ്. ഫോണ് മുഖേന സൗഹൃദം സ്ഥാപിച്ചശേഷം വലയിലാക്കിയാണ് തട്ടിപ്പെന്നും കെണിയില് ചാടാതെ കരുതിയിരിക്കണമെന്നും കേരള പോലീസ് ഫേസ്ബുക്ക് പേജിലൂടെ മുന്നറിയിപ്പ് നല്‍കുന്നു.\nഫേസ്ബുക്ക് പോലുള്ള സമൂഹ മാധ്യമങ്ങളിലൂടെ നമ്മുടെ പൂര്‍ണ വിവരങ്ങള് കൈവശപ്പെടുത്തിയ ശേഷമാകും തട്ടിപ്പു സംഘങ്ങള് കെണിയില്‍പ്പെടുത്തുക. സൗഹൃദം സ്ഥാപിച്ച ശേഷം വീഡിയോ കോളിന് ക്ഷണിക്കുകയും വീഡിയോ റെക്കോര്‍ഡ് ചെയ്യുകയും ചെയ്യും. തുടര്‍ന്ന് പണം ആവശ്യപ്പെടുകയാണ് രീതി.\nപണം നല്‍കിയില്ലെങ്കില് ബന്ധുക്കള്‍ക്കും സുഹൃത്തുക്കള്‍ക്കും വീഡിയോ അയച്ചുകൊടുക്കുമെന്ന് ഭീഷണി മുഴക്കും. ഫിലിപ്പൈന്‍സ്, ഇന്തോനേഷ്യ തുടങ്ങിയ രാജ്യങ്ങളിലെ റാക്കറ്റുകളാണ് ഇതിനുപിന്നിലെന്നും മുന്നറിയിപ്പില് പറയുന്നു.\nഇത്തരം ചതിയിൽ പെടാൻ സാധ്യത ഉള്ളവർക്ക് വേണ്ടി മാത്രമുള്ള പോസ്റ്റ്..\nഇതും ഒരു തട്ടിപ്പ് രീതിയാണ്. കെണിയിൽ പെടാതിരിക്കുക..\nനമ്മളെ തേടിയെത്തുന്ന ഒരു പെൺകുട്ടിയുടെ ഫ്രണ്ട് റിക്വസ്റ്റിലൂടെ ആയിരിക്കും ഈ തട്ടിപ്പിൻ്റെ തുടക്കം. സൗഹൃദം ഊട്ടിയുറപ്പിച്ച ശേഷം അവർ തന്നെ നമ്മളെ വീഡിയോ കാളിനു ക്ഷണിക്കും. വലയിലാകുന്നവരുടെ വീഡിയോ റെക്കോർഡ് ചെയ്തെടുത്തതിന് ശേഷം പണം ആവശ്യപ്പെടും. നമ്മുടെ സുഹൃത്തുക്കൾക്കും ബന്ധുക്കൾക്കും ഈ വീഡിയോ അയച്ചു കൊടുക്കും എന്നതാകും ഭീഷണി. ഭീഷണി മാത്രമല്ല, അയച്ചു കൊടുക്കുകയും ചെയ്യും കേട്ടോ.. ഫേസ്ബുക് പോലുള്ള സമൂഹ മാധ്യമങ്ങളിലൂടെ നമ്മുടെ പൂർണ വിവരങ്ങൾ നേരത്തെ തന്നെ ഇവർ കൈവശപ്പെടുത്തിയിട്ടുണ്ടാകും. അതിനാൽ ഇവരെ ബ്ലോക്ക് ചെയ്തത് കൊണ്ടോ, നമ്മുടെ അക്കൗണ്ട് ഡി ആക്ടിവേറ്റ് ചെയ്തത് കൊണ്ടോ ഫലം ഇല്ലെന്നർത്ഥം. ഫിലിപ്പൈൻസ്, ഇന്തോനേഷ്യ തുടങ്ങിയ രാജ്യങ്ങളിലെ റാക്കറ്റുകളാണ് ഇതിൽ സജീവം. സൂക്ഷിക്കുക.. കെണിയിൽ ചെന്ന് ചാടാതിരിക്കുക.\nContent Highlights: mobile phone fraud and blackmail with video; kerala police\nPolice warn of extortion rackets trapping people through social media\nThiruvananthapuram: Kerala police urged the people to be cautious against fraudsters ..


mozhi - അനുഭവം\nഅന്നത്തെ ചില പ്രവാസികൾ\nഇന്ന് രണ്ടു പഴയ കൂട്ടുകാർ വിളിച്ചിരുന്നു. ഒരാൾ അഞ്ചാം ക്ലാസ്സുമുതൽ പത്താം ക്ലാസ്സുവരെ ഒപ്പം പഠിച്ചിരുന്ന രഘുചന്ദ്രൻ പിള്ള. മറ്റേത് പ്രീഡിഗ്രിക്ക് ഒപ്പം പഠിച്ചിരുന്ന വിമലാകുമാരി. രഘു എന്നേക്കാൾ രണ്ടു വയസ് കൂടുതലുള്ളവനാണ്. രണ്ടാൺമക്കൾ. മൂത്തവന് ബിസിനസ്. അവൻ കല്യാണം കഴിച്ച്, വീട് വച്ച് സസുഖം. രണ്ടാമൻ ഷെയർ മാർക്കറ്റ് രംഗത്ത്. വീടുപണി നടക്കുന്നു.\nചില മരണങ്ങൾ...പല മരണങ്ങൾ....\nഞാൻ റോഡരികിൽ സുഹൃത്തിനെയും കാത്ത് നിൽക്കുകയായിരുന്നു. ചാർജ് വറ്റാറായ മൊബൈലിൽ നിന്നുമുയർന്ന കണ്ണുകൾ അടുത്തുള്ള ഇലക്ട്രിക് പോസ്റ്റിനു താഴെ ചുറ്റിത്തിരിയുന്ന പൂച്ചയിലേക്ക് നീണ്ടപ്പോഴാണ് അത് കാണുന്നത്. ഒരു തത്ത-നിലത്ത് പോസ്റ്റിനോട് ചേർന്ന് മലർന്ന് കിടക്കുകയാണത്. ഞാനങ്ങോട്ട് ചെല്ലുന്നത് കണ്ട പൂച്ച മനസില്ലാമനസോടെ, ഇടക്കിടെ തിരിഞ്ഞു നോക്കിക്കൊണ്ട്, കുറിയ കാലടികൾ വെച്ച് നടന്നകന്നു.\nകോതെമ്മൂമ്മ എന്ന കോത\nകോതെമ്മൂമ്മ എന്ന കോത.\nആ അമ്മയെ പറഞ്ഞു തുടങ്ങും മുൻപ്, ഒരു സംഭവം പറയാം.\nകൊയ്ത്തും മെതിയും ഉള്ള കാലം. ആ നാട്ടിൽ ഒരു ജന്മിയുണ്ട്, കുട്ടിച്ചൻ. അങ്ങോർടെ വീട്ടിലാണ് അന്ന് കറ്റമെതി.\nഅകത്തെ പണിക്ക് ഒരു പെണ്ണാളിനെ വിളിക്കാൻ അകത്തുള്ള ശോശാപെമ്പിള കെട്ട്യോൻ കുട്ടിച്ചനോട് പറഞ്ഞു. കുട്ടിച്ചൻ പുറത്തു വന്ന്,\nഞാന് രണ്ടിലോ മൂന്നിലോ പഠിക്കുന്നു. കന്യാസ്ത്രീകളുടെ വിദ്യാലയം. നല്ല ഘടാഘടിയന് ബ്രെയിന് വാഷിംഗ് മുറയ്ക്ക് നടക്കുന്നു. ഭാഷയെക്കാളും കണക്കിനെക്കാളും പ്രാധാന്യം ദൈവകാര്യങ്ങള്‍ക്കാണ്. എനിക്കാണെങ്കില് ഒന്നുമങ്ങോട്ടു ബോധ്യമാകുന്നുമില്ല.\nമനസ് ഒന്നും മറക്കുന്നില്ല; മറയ്‌ക്കുന്നതേയുള്ളു.\n"ഒരു ജേണലിസ്റ് ആവാനായിരുന്നു ചെറുപ്പത്തിൽ നിനക്കിഷ്ടം"..\nവർഷങ്ങൾക്കിപ്പുറം കണ്ടുമുട്ടിയ കളിക്കൂട്ടുകാരി എന്നോട് പറഞ്ഞു ..ഒരേ സമയം അത്ഭുതവും അതിലേറെ സന്തോഷവും തോന്നി. ആണോ ? ഞാൻ വെറുതെ ചോദിച്ചു ..കാരണം എന്റെ വിദൂരസ്മരണയിൽ പോലും ഇല്ലാതിരുന്ന കാര്യമാണ് അവൾ പറഞ്ഞത് ..\nഇല്ല, കല്‍ക്കത്തയെക്കുറിച്ച് എഴുതാറായിട്ടില്ല. ബാലാരിഷ്ടതകള്‍ഇനിയും കഴിഞ്ഞിട്ടില്ല. ഒരു സുഹൃത്തിന്റെ സഹായത്താല് ഫ്ലാറ്റൊന്നു സംഘടിപ്പിച്ചു. രണ്ടുദിവസം മുമ്പ് അങ്ങോട്ടു മാറി. നിരത്തിന്റെ പേര് ഹിന്ദുസ്ഥാന് പാര്‍ക്ക്. ആ പേരിന് ഒരു "വൌവ് എഫ്ഫെക്റ്റ്" ഉണ്ട്.\nകാലം എത്ര കഴിഞ്ഞു. മഴക്കാലവും വേനലും മാറിമാറി വന്നു . ആലുവാപ്പുഴയിൽ\nമഴയെ പറ്റി ആരാണെഴുതിയതു. നിറപ്പകിട്ടുള്ള കുടകളെ പറ്റിയും ?\nസ്‌കൂളിൽ പോകുന്ന കാലത്ത് എനിക്ക് മഴ ഒരു പേടിസ്വപ്നം ആയിരുന്നു. രണ്ട് മൈൽ നടക്കണം സ്‌കൂളിലേക്ക്. പ്രൈമറി സ്‌കൂൾ ഏലൂർ എഫ് എ സി റ്റി യുടെ സമീപമുണ്ടായിരുന്ന ഒരു സർക്കാർ സ്‌കൂൾ ആയിരുന്നു. എളുപ്പം സ്‌കൂളിൽ എത്തണമെങ്കിൽ പാടവരന്പിലൂടെ പോകണം. മഴക്കാലത്ത് വരന്പിലൂടെ നടക്കാൻ\n20 ലക്ഷം പേര് പങ്കെടുക്കുന്ന ലോകത്തിലെ ഏറ്റവും വലിയ രണ്ടാമത്തെ കാര്‍ണിവല്.\nമുഖ്യമായും ആഫ്രോ കരീബിയന് നൃത്തത്തിന്റെയും, സംഗീതത്തിന്റെയും മേളയായ ഈ കാര്‍ണിവല് വര്‍ണ്ണ വിദ്വേഷികള്‍ക്കെതിരായ ഒരു\nമോഹന വീണയിലൂടെ വിശ്വ സാഹോദര്യത്തിലേക്ക് പടര്‍ന്നു കയറുന്ന പോളീ വര്‍ഗ്ഗീസ്\n(മലയാളീ അസോസിയേഷന് ഓഫ് ദ യൂ കെയുടെ ആസ്ഥാനമായ മാനര്പര്‍ക്കിലെ കേരള ഹൌസില് “കട്ടന്കാപ്പിയും കവിതയും” എന്ന\nപൂച്ചകൾ പൂച്ചകൾ സർവ്വത്ര പൂച്ചകൾ ...!\nഇസ്‌താംബുള്ളിലെ ആദ്യ ദിവസം ഉച്ചഭക്ഷണം തേടിയുള്ള നടപ്പിൽ ഒരു ചെറിയ പാർക്കിനു മുന്നിലാണ് ആദ്യമായി പൂച്ചക്കൂടും\nഎന്റെ മാത്രം സ്വപ്നം.\nഞാൻ ലോട്ടറി എടുക്കുന്നത് സ്വപ്നങ്ങൾ കാണുവാൻ വേണ്ടി മാത്രമാണ്, കാരണം എന്റെതു മാത്രമാത്രമായ സ്വപ്നങ്ങൾക്ക് ആയിരം ചിറകുകൾ ഉണ്ട്...\nഉത്സവമെന്നെ കമ്മ്യൂണിസ്റ്റാക്കി, അതേന്നെ, വീടിനടുത്തുള്ള പ്രക്കാനം ദേവീക്ഷേത്രത്തിലെ ഉത്സവമാണ് ' കമ്മ്യൂണിസ' ത്തിലേക്കുള്ള എന്റെ ആദ്യ ചുവടുവയ്പ്. ഇപ്പോൾ ശ്രീകൃഷ്ണജയന്തി\nഒരു പ്രണയ തീരം\n‘പ്രണയ തീരം‘ എന്നത് , എന്റെ നാടായ കണിമംഗലത്തുള്ള ഒരു കൊച്ചുവീടിന്റെ പേരാണ്... ഈ പേര് പൊലെ തന്നെ പ്രണയം അനർഗനിർഗളം ഒഴുകി കൊണ്ടിരുന്ന ഒരു അനുരാഗ നദിയുടെ തീരം തന്നെയാണ് ആ പ്രണയ ഗൃഹം...! പ്രണയം എന്നും തുളുമ്പി നിൽക്കുന്ന ഈ സ്നേഹതീരത്തുണ്ടായിട്ടുള്ള സംഭവ വികാസങ്ങളൊക്കെ വെറുതെ ഒന്ന് എഴുതിയിടുവാൻ മോഹം തോന്നിയപ്പോൾ...


ആര്യ വിവാഹ അഭ്യർത്ഥന നടത്തുന്നു | USA Malayalam News Paper\nആര്യ വിവാഹ അഭ്യർത്ഥന നടത്തുന്നു\nStory Dated: Sunday, February 18, 2018 09:43 hrs EST\nസിനിമാതാരങ്ങളോട് കടുത്ത പ്രണയം സൂക്ഷിക്കുന്ന യുവാക്കളും യുവതികളുമുള്ള നാടാണ് നമ്മുടേത്. ഇഷ്ടതാരത്തിന്റെ ജീവിത പങ്കാളിയാവാനുള്ള അവസരം ലഭിക്കുന്നത് ഭാഗ്യമാണെന്ന് കരുതുന്നവര് ഒരുപാടുണ്ട്. ആരാധികമാരെ വിവാഹം ചെയ്ത സിനിമാ നടന്‍മാരും നമ്മുടെ സിനിമാലോകത്തുണ്ട്.\nഒരു ദിവസം ഫെയ്സ്ബുക്ക് ലൈവില് വന്ന നടന് ആര്യ ആരാധകരെ ഞെട്ടിച്ചു. വധുവിനെ തേടിയായിരുന്നു ആര്യയുടെ വരവ്. ഭാവി വധു സിനിമാലോകത്ത് നിന്നു വേണമെന്ന് യാതൊരു നിര്‍ബന്ധവുമില്ലെന്നും തന്നെ ഇഷ്ടപ്പെടുന്ന ഒരാള് മതിയെന്നും മാത്രമായിരുന്നു ആര്യയുടെ നിബന്ധന.\nഅതാരായാലും ആര്യയ്ക്ക് പ്രശ്നമില്ല. സ്വന്തം ഫെയ്സ്ബുക്ക് പോസ്റ്റില് ഇട്ട ഒരു വീഡിയോയിലാണ് ആര്യ ഇക്കാര്യം പറഞ്ഞത്. വെറുതേയുള്ള ഗീര്‍വാണമല്ല, അങ്ങനെ ഇഷ്ടപ്പെട്ടവര്‍ക്ക് വിളിക്കാന് സ്വന്തം ഫോണ് നമ്ബറും കൊടുത്തിട്ടുണ്ട് ആര്യ. ഇഷ്ടപ്പെട്ടവര് ദയവു ചെയ്തു വിളിക്കൂ. ഞാന് നിങ്ങളുടെ വിളിക്കായി കാത്തിരിക്കുകയാണ്-വീഡിയോയില് ആര്യ പറഞ്ഞു. ഒരു വെബ്സൈറ്റ് വഴിയാണ് രജിസ്ട്രേഷന് നടത്തിയത്. ഒപ്പം ഒരു ഫോണ് നമ്ബറും നല്‍കിയിരുന്നു. താന് ചെയ്യുന്നത് കൂട്ടിക്കളിയല്ലെന്ന് ആര്യ വ്യക്തമാക്കിയിരുന്നു.\nഒരു റിയാലിറ്റി ഷോ വഴിയാണ് അപേക്ഷകരില് നിന്ന് അനുയോജ്യയായ വധുവിനെ തിരഞ്ഞെടുക്കുന്നത്. കളേഴ്സ് ടിവി തമിഴ് ചാനലാണ് പരിപാട് സംപ്രേക്ഷണം ചെയ്യുക. എങ്ക വീട്ടു മാപ്പിളൈ എന്നാണ് ഷോയുടെ പേര്.\nഇതുവരെ ഏഴായിരത്തിലധികം അപേക്ഷകളും ഒരു ലക്ഷത്തോളം ഫോണ്‍കോളുകളും വന്നെന്ന് ആര്യ പറയുന്നു. അപേക്ഷകരില് നിന്ന് 16 സ്ത്രീകളെ തിരഞ്ഞെടുത്തു കഴിഞ്ഞു. ഇതില് നിന്ന് അനുയോജ്യയായ പെണ്‍കുട്ടിയെ ജീവിത പങ്കാളിയാക്കുമെന്ന് ആര്യ പറയുന്നു


By webadmin October 1, 2020 No Comments\nGeorgekutty's house in Drishyam getsanew look\nമലയാളികളുടെ മനസ്സിൽ ഇപ്പോഴും മായാതെ നിൽക്കുന്ന വീടുകളിലൊന്നാണ് ദൃശ്യത്തിലെ ജോർജുകുട്ടിയുടേത്. സിനിമയുടെ ഒട്ടു മിക്ക ഭാഗങ്ങളും ചിത്രീകരിച്ച ഇടങ്ങളിൽ ഒന്ന് എന്ന നിലയിൽ.പ്രേക്ഷകർക്ക് ഏറെ സുപരിചിതമാണ് ഈ വീട്. ദൃശ്യം രണ്ടാം ഭാഗം ഷൂട്ട് തുടങ്ങിയതോടെ ആ വീടും വീണ്ടും വാർത്തകളിൽ ഇടം പിടിക്കുകയാണ്. കർഷകനായ വഴിത്തല സ്വദേശി മഠത്തിപ്പറമ്പിൽ ജോസഫിന്റെയാണ് ആ വീട്. രണ്ടാം ഭാഗത്തിൽ വീടിന് ചില മാറ്റങ്ങളൊക്കെ വന്നിരിക്കുകയാണ്.\nകാലത്തിന്‍റെ മാറ്റങ്ങൾ വീടിനുമുണ്ട്. കൃഷിയെല്ലാം മെച്ചപ്പെട്ടു. സാമ്പത്തികമായി ഉയർന്നതോടെ ജോർജുകുട്ടി വീടൊന്ന് മോടി കൂട്ടി. ഷീറ്റിട്ടിരുന്ന കാർപ്പോർച്ച് വാർത്തു. ഒരു മുറി കൂട്ടിയെടുത്തു. മുറ്റത്ത് ടൈൽസ് ഉണ്ട്. കർഷകനായ ജോർജുകുട്ടിയുടെ പറമ്പ് മുഴുവൻ വാഴയും കപ്പയുമെല്ലാം വിളഞ്ഞ് കിടക്കുകയാണ്. ഷൂട്ടിങ് തുടങ്ങിയാൽ വിളവെടുപ്പ് ആരംഭിക്കാം. ദൃശ്യത്തിന്റെ തമിഴ് റീമേക്കായ കമലഹാസൻ ചിത്രം പാപനാശവും ഇവിടെ തന്നെയാണ് ഷൂട്ട് ചെയ്‌തത്. കോവിഡ് മുൻകരുതലിന്റെ ഭാഗമായി ഷൂട്ട് തുടങ്ങിയാൽ വേറെയാരെയും വീട്ടിലേക്ക് പ്രവേശിപ്പിക്കില്ല എന്നാണ് അണിയറക്കാർ അറിയിച്ചിരിക്കുന്നത്.\nGeorgekutty's house in Drishyam getsanew look ജോർജുകുട്ടിയുടെ കൃഷിയും സാമ്പത്തികവും മെച്ചപ്പെട്ടു; കാർ പോർച്ച് വാർത്തു..!\nPrevious Articleദൃശ്യം ടൂവിലും ട്വിസ്റ്റുകൾ ഉണ്ട് !! മനസ്സ് തുറന്ന് സിദ്ദിഖ്\nNext Article പച്ചകുത്തുമ്പോൾ തോന്നിയ വേദന ലഘൂകരിക്കാനായിരുന്നു ഈ ചുംബനം;ഇൻസ്റ്റഗ്രാം പോസ്റ്റുമായി സൗഭാഗ്യ


വെസ് ലി മാത്യുവിനെ കോടതിയിൽ ഹാജരാക്കുന്പോൾ ചങ്ങല ഇടരുത്: കോടതിൈൈൈൈൈൈ : Deepika.com Nri News Americas\nFriday, June 14, 2019 4:17 PM IST\nഡാളസ്: ഏറെ കോളിളക്കം സൃഷ്ടിച്ച ഷെറിന് മാത്യുവിന്‍റെ കൊലപാതകകുറ്റം ആരോപിക്കപെട്ട് ജയിലിൽ കഴിയുന്ന വളര്‍ത്തു പിതാവ് വെസ് ലിമാത്യുവിനെ കേസ് പരിഗണിക്കുന്ന ജൂണ് 24 ന് കോടതിയില് ഹാജരാക്കുമ്പോള് അരയിലും കാലിലും ചങ്ങല ഇടരുതെന്ന് ജഡ്ജി പ്രോസിക്യൂഷന് നിര്‍ദ്ദേശം നല്‍കി.\nജൂണ് 11 ചൊവ്വാഴ്ചയാണ് പ്രീ ഹിയറിംഗിന് ഡാളസ് കൗണ്ടി കോര്‍ട്ട് റൂമില് വെസ് ലി മാത്യുവിന് ഹാജരാക്കിയത് വധക്കേസ് പ്രതികളെ സാധാരണ‍യായി അരയിലും കാലിലും ചങ്ങലയിട്ടാണ് വെസ് ലിയിലെ കോടതിയില് കൊണ്ടുവരുന്നത്. എന്നാൽ ജഡ്ജി ആംബര് ഗിവണ്‍സ് പബ്ലിക്ക് പ്രോസിക്യൂട്ടര്‍ക്കും ഡിഫന്‍സ് അറ്റോര്‍ണിക്കും വ്യക്തമായ രണ്ട് നിര്‍ദ്ദേശങ്ങള് നല്‍കുകയായിരുന്നു.\nഒന്ന്, ജൂണ് 24 മുതല് കേസ് വിസ്താരത്തിന് കൊണ്ടുവരുമ്പോള് ഷാക്കിള്‍സ് (ചങ്ങല) ഒഴിവാക്കണം. രണ്ട് ഷെറിന് മാത്യു മരിക്കുന്നതിന് മുമ്പ് ശരീരത്തിലേറ്റ നിരവധി പരിക്കുകളെ കുറിച്ച് വിശദമായ തെളിവുകള് ഹാജരാക്കണം. ഡാളസ് കൗണ്ടി അസിസ്റ്റന്‍റ് ഡിസ്ട്രിക്ട് അറ്റോര്‍ണി ജേസല് ഫൈന് അഞ്ച് മാസത്തിനുള്ളില് ഷെറിന്‍റെ ശരീരത്തില് അഞ്ച് അസ്ഥികള് ഒടിഞ്ഞതായി കോടതിയില് ബോധിപ്പിച്ചിരുന്നു. ഇതിനാവശ്യമായ തെളിവുകളാണ് കോടതി ആവശ്യപ്പെട്ടത്.\nഇന്ത്യയില് നിന്നും വെസ് ലി- സിനി ദമ്പതിമാര് ദത്തെടുത്ത ഷെറിന് എന്ന മൂന്നു വയസുകാരി 2017 ഒക്ടോബര് 7നാണ് കാണാതായതായി റിപ്പോര്‍ട്ട് ചെയ്യപ്പെട്ടത്. രണ്ട് ആഴ്ചകള്‍ക്ക് ശേഷം വീടിനടുത്ത കള്‍വര്‍ട്ടില് നിന്നും മൃതദേഹം കണ്ടെത്തുകയായിരുന്നു. ഇതിനെ തുടർന്ന് വെസ് ലിക്കെതിരെ കാപ്പിറ്റല് മര്‍ഡര് ചാർജ് ചെയ്യുകയായിരുന്നു. ഭാര്യ സിനിയെ ഈ കേസിൽ നിന്നും കുറ്റവിമുക്തയാക്കിയിരുന്നു.


Thrikkakara By Election 2022: here's BJP's possible candidates list | എഎന് രാധാകൃഷ്ണനോ ഒഎം ശാലിനിയോ? തൃക്കാക്കരയില് കരുത്തരെ ഇറക്കാന് ബിജെപി - Malayalam Oneindia\n32 min ago കിരണ് കുമാര് പൂജപ്പുര ജയിലില്: എട്ടാം ബ്ലോക്കിലെ അഞ്ചാം നമ്പര് സെല്ലില്, നമ്പര് 5018\nഎഎന് രാധാകൃഷ്ണനോ ഒഎം ശാലിനിയോ? തൃക്കാക്കരയില് കരുത്തരെ ഇറക്കാന് ബിജെപി\nUpdated: Tue, May 3, 2022, 15:36 [IST]\nഎറണാകുളം: തൃക്കാക്കര ഉപതെരഞ്ഞെടുപ്പില് സ്ഥാനാര്‍ത്ഥി ചര്‍ച്ചകള് അന്തിമ ഘട്ടത്തിലേക്ക് നീക്കാന് ബി ജെ പി. എന് ഡി എയുടെ തെരഞ്ഞെടുപ്പ് മുന്നൊരുക്കങ്ങള് നേരത്തെ തന്നെ പൂര്‍ത്തിയായിരുന്നു. തൃക്കാക്കരയില് ബി ജെ പി തന്നെ മത്സരിക്കുമെന്നാണ് പുറത്ത് വരുന്ന റിപ്പോര്‍ട്ട്. ഘടകകക്ഷികള് സീറ്റിനായി ആവശ്യമുന്നയിച്ചിരുന്നു എങ്കിലും ശക്തമായ മത്സരത്തിന് പാര്‍ട്ടി സ്ഥാനാര്‍ത്ഥി വേണമെന്ന് ബി ജെ പി തറപ്പിക്കുകയായിരുന്നു.\nഇതിനോടകം നാല് പേരെ ബി ജെ പി സ്ഥാനാര്‍ത്ഥിയായി പരിഗണിക്കുന്നുണ്ട് എന്നാണ് റിപ്പോര്‍ട്ട്. ബി ജെ പി സംസ്ഥാന നേതാവായ എ എന് രാധാകൃഷ്ണനാണ് പട്ടികയില് മുന്‍പന്തിയില്. മുതിര്‍ന്ന നേതാവാണ് എന്നതും പരിചയപ്പെടുത്തലുകളുടെ ആവശ്യമില്ല എന്നുള്ളതും എ എന് രാധാകൃഷ്ണന് അനുകൂലമാകുമെന്നാണ് കണക്കുകൂട്ടുന്നത്. രണ്ട് വനിതകളും ബി ജെ പിയുടെ സാധ്യത പട്ടികയില് സജീവമായുണ്ട്.\nചാനല് ചര്‍ച്ചകളില് ബി ജെ പിയുടെ വനിത മുഖങ്ങളിലൊന്നായ ഒ എം ശാലിന, ടി പി സിന്ധുമോള് എന്നിവരാണ് സ്ഥാനാര്‍ത്ഥി സാധ്യതാ ലിസ്റ്റിലെ വനിതകള്. മഹിളാ മോര്‍ച്ച് സംസ്ഥാന വൈസ് പ്രസിഡന്റാണ് ഒ എം ശാലിന. ബി ജെ പി സംസ്ഥാന സെക്രട്ടിമാരില് ഒരാളാണ് ടി പി സിന്ധുമോള്. 2021 ലെ നിയമസഭാ തെരഞ്ഞെടുപ്പില് പെരുമ്പാവൂരില് ബി ജെ പി സ്ഥാനാര്‍ത്ഥിയായിരുന്നു ടി പി സിന്ധുമോള്.\nഎറണാകുളം; എഎൻ രാധാകൃഷ്ണൻ മുന്നിൽ, രണ്ട് പേർ വനിതകൾ; തൃക്കാക്കരയിൽ കരുത്തരെ ഇറക്കാനൊരുങ്ങി ബിജെപി\nഎറണാകുളം ബി ജെ പി ജില്ലാ പ്രസിഡന്റ് എസ് ജയകൃഷ്ണനാണ് സാധ്യതാ പട്ടികയില് ഇടം പിടിച്ച നാലാമത്തെ വ്യക്തി. മേയ് 31 നാണ് തൃക്കാക്കരയില് ഉപതെരഞ്ഞെടുപ്പ് നടക്കുന്നത്. അമിത് ഷാ അടക്കമുള്ള കേന്ദ്ര നേതാക്കള് മേയ് 15 ഒാടെ കേരളത്തിലേക്ക് എത്താനിരിക്കെ പ്രചരണം കൊഴുപ്പിക്കാനാണ് ബി ജെ പി ശ്രമിക്കുന്നത്. കേരളത്തില് മുസ്ലീം തീവ്രവാദത്തിന് യു ഡി എഫും എല് ഡി എഫും സാഹചര്യമൊരുക്കുന്നു എന്ന പ്രചരണത്തിലായിരിക്കും ബി ജെ പി ശ്രദ്ധ കേന്ദ്രീകരിക്കുക.\nകേന്ദ്രസര്‍ക്കാരിന്റെ ജനക്ഷേമ പദ്ധതികളും കെ റെയിലും ബി ജെ പി ആയുധമാക്കിയേക്കും. പി സി ജോര്‍ജും തൃക്കാക്കരയില് ബി ജെ പി അനുകൂല നിലപാടായിരിക്കും സ്വീകരിക്കുക എന്നാണ് അറിയാന് കഴിയുന്നത്. കോണ്‍ഗ്രസ് എം എല് എയായിരുന്ന പി ടി തോമസിന്റെ മരണത്തോടെയാണ് മണ്ഡലത്തില് ഉപതെരഞ്ഞെടുപ്പ് ആവശ്യമായി വന്നത്. എല് ഡി എഫും യു ഡി എഫും സ്ഥാനാര്‍ത്ഥി നിര്‍ണയ ചര്‍ച്ചകള് സജീവമാക്കിയിട്ടുണ്ട്.\nപി ടി തോമസിന്റെ പത്നി ഉമ തോമസിനെ മുന് നിര്‍ത്തിയാണ് യു ഡി എഫില് ചര്‍ച്ചകള് പുരോഗമിക്കുന്നത്. കരുത്തനായ സ്ഥാനാര്‍ത്ഥിയെ ഇറക്കി മണ്ഡലം പിടിച്ചെടുക്കാനാണ് എല് ഡി എഫ് ശ്രമം. രണ്ട് ദിവസത്തിനകം യു ഡി എഫ് സ്ഥാനാര്‍ത്ഥിയെ പ്രഖ്യാപിക്കുമെന്ന് കെ പി സി സി അധ്യക്ഷന് കെ സുധാകരന് പറഞ്ഞിട്ടുണ്ട്. എല് ഡി എഫും വൈകാതെ സ്ഥാനാര്‍ത്ഥിയെ പ്രഖ്യാപിക്കുമെന്ന് മന്ത്രി പി രാജീവും വ്യക്തമാക്കിയിട്ടുണ്ട്.\nthrikkakara by election bjp AN Radhakrishnan current kerala news kerala news ബിജെപി politics\nThrikkakara By Election 2022: here's BJP's possible candidates list


Home » Compuhow » Internet » ഗിഫ്റ്റഡ് മോഷന് – ജിഫ് ആനിമേഷന് മേക്കര്\nഗിഫ്റ്റഡ് മോഷന് – ജിഫ് ആനിമേഷന് മേക്കര്\nകാര്യമായ ആനിമേഷന് അറിവൊന്നും ഇല്ലാതെ തന്നെ നിങ്ങള്‍ക്ക് ജിഫ് ആനിമേഷനുകള് നിര്‍മ്മിക്കാം. അതുപോലെ നിങ്ങള് ആകര്‍ഷകമായ ഒരു ആനിമേഷന് കണ്ടതില് നിന്ന് ഒരു പ്രത്യേക ഇമേജ് കംപ്യൂട്ടറിലേക്ക് സേവും ചെയ്യാം. ഇതിന് വേണ്ടത് ഗിഫ്റ്റഡ് മോഷന് എന്ന ഫ്രീ പ്രോഗ്രാമാണ്.\nഎളുപ്പത്തില് ആനിമേഷന് ക്രിയേറ്റ് ചെയ്യാനും, എഡിറ്റ് ചെയ്യാനും സഹായിക്കുന്ന ഒന്നാണിത്. ഇത് ഡൗണ് ലോഡ് ചെയ്ത് ഇന്‍സ്റ്റാള് ചെയ്ത ശേഷം ലോഡ് ഫയല്‍സ് എന്നത് ക്ലിക്ക് ചെയ്ത് ആനിമേറ്റ് ചെയ്യേണ്ടുന്ന ഇമേജുകള് സെലക്ട് ചെയ്യുക.\nPNG, JPG, BMP, GIF തുടങ്ങി നിരവിധി ഇമേജ് ഫോര്‍മാറ്റുകള് ഈ പ്രോഗ്രാം സപ്പോര്‍ട്ട് ചെയ്യും.. മള്‍ട്ടിപ്പിള് ഇമേജുകള് ഒരേസമയം സെലക്ട് ചെയ്യാം. ചിത്രങ്ങള് റീസൈസ് ചെയ്യാനും സാധിക്കും. ഇടത് വശത്ത് ഔട്ട് പുട്ട് പ്രിവ്യുകാണാം.\nശേഷം എക്സ്പോര്‍ട്ട് സെറ്റിങ്ങിസല് ക്ലിക്ക് ചെയ്ത് ട്രാന്‍സ്പെരന്‍സി, ഡിതറിങ്ങ്, ആനിമേഷന് എത്ര തവണ ആവര്‍ത്തിക്കണം എന്നിവ സെറ്റ് ചെയ്യാം.\nPrevious PostKamal’s New Movie CelluloidNext Postവിന്‍ഡോസ്7ടിപ്സ്


Web Desk Nov 9, 2015, 08:00 pm IST\nമുംബൈ: ഇന്ത്യന് ക്രിക്കറ്റിന്റെ തലപ്പത്ത് വന് അഴിച്ചുപണി. ഐ.സി.സി ചെയര്‍മാന് സ്ഥാനത്ത് നിന്ന് എന്. ശ്രീനിവാസനെ പുറത്താക്കാന് ബിസിസിഐയില് ധാരണ. നിലവിലെ ബിസിസിഐ അധ്യക്ഷന് ശശാങ്ക് മനോഹര് ഐസിസി ചെയര്‍മാനാകും. റോജര് ബിന്നിയെ സെലക്ടര് സ്ഥാനത്തു നിന്നും രവി ശാസ്ത്രിയെ ഐപിഎല് ഭരണസമിതിയില് നിന്നും ഒഴിവാക്കാനും തീരുമാനമായി. റിട്ടയേര്‍ഡ് ജഡ്ജി എ.പി ഷായെ ഓംബുഡ്‌സ്മാനായും നിയമിച്ചിട്ടുണ്ട്.\nമുംബൈയില് ചേര്‍ന്ന വാര്‍ഷിക പൊതുയോഗത്തിലാണ് സുപ്രധാന തീരുമാനങ്ങള് കൈക്കൊണ്ടത്. എന്. ശ്രീനിവാസന് പകരക്കാരനായി നിലവിലെ ബി.സി.സി.ഐ അധ്യക്ഷന് ശശാങ്ക് മനോഹര് ഇന്റര് നാഷണല് ക്രിക്കറ്റ് കൗണ്‍സിലിന്റെ ചെയര്‍മാനാകും. 2016 ജൂണ് വരെ തല്‍സ്ഥാനത്ത് ശശാങ്ക് മനോഹര് തുടരും. ശശാങ്ക് മനോഹറുടെ അസാന്നിദ്ധ്യത്തില് ശരത് പവാറാകും ഐസിസിയില് ഇന്ത്യയെ പ്രതിനിധികരിക്കുക. ഭിന്നതാല്‍പര്യങ്ങളുടെ പേരില് സുപ്രീം കോടതിയുടെ രൂക്ഷ വിമര്‍ശനം ഏറ്റുവാങ്ങിയ എന്. ശ്രീനിവാസന് ഐ.സി.സി. അധ്യക്ഷ സ്ഥാനം ഒഴിയണമെന്ന് ബി.സി.സി.ഐയുടെ പുതിയ നേതൃത്വം നേരത്തെ ആവശ്യപ്പെട്ടിരുന്നു.\nഇതിന് വഴങ്ങാതെ വന്നതോടെയാണ് എന്. ശ്രീനിവാസനെ തല്‍സ്ഥാനത്ത് നിന്ന് നീക്കാന് ബിസിസിഐ നേതൃത്വം നിര്‍ദ്ദേശിച്ചത്. കോടതി വിമര്‍ശനത്തെ തുടര്‍ന്ന് നേരത്തെ ബിസിസിഐ അധ്യക്ഷ സ്ഥാനം ഒഴിയേണ്ടി വന്ന എന്. ശ്രീനിവാസന് കനത്ത തിരിച്ചടിയാണ് തീരുമാനം. ഇതിന് പുറമെ ഇന്ത്യന് ടീം സെലക്ടര് സ്ഥാനത്ത് നിന്നും റോജര് ബിന്നിയെ ഒഴിവാക്കാനും തീരുമാനമായി. മുന് ഇന്ത്യന് താരം എം.എസ്.കെ പ്രസാദ് റോജര് ബിന്നിയ്ക്ക് പകരക്കാരനായി സൗത്ത് സോണിനെ പ്രതിനിധീകരിക്കും.\nസെന്‍ട്രല് സോണിനെ പ്രതിനിധീകരിച്ച് ഗഗന് ഖോഡ സെലക്ഷന് കമ്മറ്റിയില് അംഗമാകും. രജിന്ദര് സിംഗ് ഹാന്‍സിന് പകരമാണ് ഗഗന് ഖോഡ സെലക്ഷന് കമ്മറ്റിയില് എത്തുക. മുന് ഇന്ത്യന് പേസ് ബൗളര് വെങ്കിടേഷ് പ്രസാദിനെ ജൂനിയര് ടീമുകളുടെ സെലക്ഷന് കമ്മിറ്റി ചെയര്‍മാനായും യോഗം തെരഞ്ഞെടുത്തു. ഇന്ത്യന് ക്രിക്കറ്റ് ബോര്‍ഡിന്റെ ടെക്‌നിക്കല് കമ്മിറ്റി തലവനായിരുന്ന അനില് കുംബ്ലെയ്ക്ക് പകരക്കാരനായി സൗരവ് ഗാംഗുലി ചുമതലയേല്‍ക്കും.\nരാജീവ് ശുക്ല, സൗരവ് ഗാംഗുലി, അജയ് ഷിര്‍ക്കെ എന്നിവരടക്കം എട്ടംഗ ഐപിഎല് ഗവേണിംഗ് കൗണ്‍സിലിനെയും യോഗം തെരഞ്ഞെടുത്തു. കൂടാതെ പൂനെ, റാഞ്ചി, ഇന്‍ഡോര്, രാജ്‌ഘോട്ട്, വിശാഖപട്ടണം, ധര്‍മശാല എന്നിവിടങ്ങളിലെ ക്രിക്കറ്റ് സ്റ്റേഡിയങ്ങള് ടെസ്റ്റ് മത്സരങ്ങള്‍ക്ക് വേദിയാക്കാനും യോഗത്തില് തീരുമാനമായി.


ചെങ്കല് രഘു മാസ്സല്ല, ...\nപുതുമുഖം റഫീഖ് ഇബ്രാഹിമിന്റെ പടയോട്ടം ആദ്യം ശ്രദ്ധിക്കപ്പെട്ടത് ബിജു മേനോന്റെ വ്യത്യസ്ത ഗെറ്റപ്പും ഗ്യാങ്‌സ്റ്റർ ശൈലിയിലുള്ള സംഭാഷണങ്ങളും നിറഞ്ഞ ട്രെയിലറിലൂടെയാണ്. പണ്ട് കൗണ്ട് ഓഫ് മോണ്ടിക്രിസ്റ്റോ, പടയോട്ടം എന്ന പേരിൽ സിനിമയാക്കിയിട്ടുണ്ടെങ്കിലും ആ ടൈറ്റിൽ ഔദ്യോഗികമായി കടമെടുത്തതല്ലാതെ രണ്ടു സിനിമകൾക്കും തമ്മിൽ യാതൊരു ബന്ധവുമില്ല.\nഗ്യാങ്‌സ്റ്റർ കോമഡി ഗണത്തിൽ പെട്ട സിനിമയിൽ ബിജു മേനോനെ കൂടാതെ ടിയാനിലൂടെ ശ്രദ്ധേയനായ രവി സിംഗ്, സൈജു കുറുപ്പ്, ദിലീഷ് പോത്തൻ, ബേസിൽ ജോസഫ്, സുധി കോപ്പ, ലിജോ ജോസ് പല്ലിശേരി, സേതുലക്ഷ്മി, അനു സിതാര, അയ്മ, സുരേഷ് കൃഷ്ണ, ഗണപതി തുടങ്ങിയ താരങ്ങൾ സാന്നിധ്യമാകുന്നു. തിരുവനന്തപുരം നഗരവും സിനിമയിൽ സജീവ സാന്നിധ്യമാകുന്നുണ്ട്. സ്പൂഫിന്റെയും ബിജു മേനോന്റെ ഹീറോയിസത്തിന്റെയും സാധ്യതകൾ സിനിമ പരമാവധി ഉപയോഗിക്കുന്നുണ്ട്.\nചെങ്കൽ രഘു (ബിജു മേനോൻ) തിരുവനന്തപുരത്തെ അറിയപ്പെടുന്ന ഗുണ്ടയാണ്. കടുത്ത ദൈവഭക്തനും അമ്മക്കുട്ടിയും ഒക്കെയായ, നല്ലവനായ ഗുണ്ടയാണ് രഘു. നാട്ടിൽ ചെറിയ തോതിൽ ഗുണ്ടായിസവും മറ്റു പരിപാടികളുമായി നടക്കുന്ന സേനനും (ദിലീഷ് പോത്തൻ) പിങ്കുവും (ബേസിൽ ) അപ്രതീക്ഷിതമായി ഒരു അപകടത്തിൽ പ്പെടുന്നു. ഈ അപകടത്തിൽ പെടുത്തിയ ആളോട് പ്രതികാരം ചെയ്യാനായി ഇവർ രഘുവിന്റെ സഹായം തേടുന്നു. പിന്നെ നടക്കുന്ന കാര്യങ്ങളാണ് പടയോട്ടം. ഒരർത്ഥത്തിൽ ഇത് പ്രശ്നങ്ങളിൽ നിന്നും പ്രശ്നങ്ങളിലേക്കുള്ള പടയോട്ടം കൂടിയാണ്. ഒരു യാത്രക്കിടെ വഴിയിൽ ഇവർ കണ്ടു മുട്ടുന്ന വിചിത്രരായ മനുഷ്യരും കൂടിയാണ് കഥയെ മുന്നോട്ടു നയിക്കുന്നത്. ട്രെയിലറിൽ കണ്ട ആക്ഷൻ ട്രാക്കിനോട് സുരക്ഷിതമായ അകലം പാലിച്ച് കോമഡി ട്രാക്കിനെ ആശ്രയിച്ചാണ് ചിത്രം മുന്നോട്ടു പോകുന്നത്.\nമൂന്നു സംവിധായകരുടെ സജീവ സാന്നിധ്യമാണ് പടയോട്ടത്തിൽ ഒരു കൗതുകം. ദിലീഷ് പോത്തനും ലിജോ ജോസ് പല്ലിശേരിയും ബേസിൽ ജോസഫും സിനിമയിൽ പ്രധാന കഥാപാത്രങ്ങളായി എത്തുന്നു. മൂന്നു പേരും ഓരോ രംഗത്തിലും സ്ക്രീൻ പ്രെസൻസ് കൊണ്ട് അമ്പരപ്പിക്കുന്നുമുണ്ട്. മൂന്നു പേരും അഭിനയത്തിൽ സാന്നിധ്യം അറിയിച്ചവരാണ്. പക്ഷെ ഇങ്ങനെ ഒരു കോമഡി ട്രാക്കിൽ കൂട്ടുകെട്ടായി പ്രവർത്തിക്കുന്നത് ആദ്യമായാവും.\nതിരുവനന്തപുരം നഗരപ്രാന്തവും സിനിമയിൽ ഉണ്ട്. ഇടയ്ക്ക് ഗവി പാലക്കാടൻ ഭാഷയുടെ അസ്വസ്ഥതകൾ പ്രകടമാണെങ്കിലും ബിജു മേനോന്റെ രഘു മുഷിപ്പിക്കുന്നില്ല. രണ്ടാം വരവിലെ വിജയഫോർമുല ടൈപ്പ്‌കാസ്റ്റിങ്ങിൽ നിന്ന് മാറി നടക്കാൻ കുറച്ചൊക്കെ ശ്രമിക്കുന്ന കഥാപാത്രമാകുന്നുണ്ട് രഘു. രഘുവിന്റെ ഒരേ സമയം അപരിചിതത്വവും സ്ഥൈര്യവുമുള്ള ശരീരഭാഷ ബിജു മേനോനോട് ചേർന്ന് പോകുന്നുണ്ട് എന്ന് പറയാം. ഒരു നടൻ എന്ന നിലയിൽ ബിജു മേനോന് കുറച്ച് കൂടി വിശാലമായ സാധ്യതകളിലേക്കുള്ള തുറസാവട്ടെ പടയോട്ടം എന്ന് നമുക്ക് പ്രതീക്ഷിക്കാം.\nസാഹചര്യ തമാശകളും ആക്ഷേപ ഹാസ്യവും ചേർത്താണ് സിനിമയുടെ കഥാഗതി മുന്നോട്ട് പോകുന്നത്. ആദ്യ പകുതിയിലെ ചില തമാശകളെങ്കിലും ആവർത്തന വിരസമാണ്. സ്ലിറ്റ് കോമഡിയുടെ സ്വഭാവത്തിലേക്ക് പല രംഗങ്ങളും പോകുന്നു. അത്തരം തമാശകൾ ആസ്വദിക്കുന്നവർക്ക് ആദ്യ പകുതി ഇഷ്ടപ്പെട്ടേക്കാം.\nരണ്ടാം പകുതിയിലെ ചില രംഗങ്ങളിലെങ്കിലും അനാവശ്യ വലിച്ചു നീട്ടലുകൾ അനുഭാപ്പെടുന്നുണ്ട്. രവി സിങിന്റെ പല രംഗങ്ങളിലെയും സാന്നിധ്യം അനാവശ്യമായി തോന്നി. രഘു എന്ന കഥാപാത്രത്തിനെ ചുറ്റിപ്പറ്റിയുള്ള സസ്പെൻസ് നിലനിർത്താൻ ഉള്ള ശ്രമം സിനിമ വിജയകരമായി നിലനിർത്തി. പ്രാഥമികമായി ഒരു റോഡ് മൂവി ആണെങ്കിലും തിരുവനന്തപുരം മുതൽ ചാവക്കാട് വരെ മാത്രമേ ആ സാധ്യത സിനിമ ഉപയോഗിച്ചുള്ളൂ. കാസർഗോഡ് എന്ന ജില്ലയെ പ്രാന്തവത്കൃതരുടെ ഭാഷയെ കളിയാക്കാനും രീതികളെ കളിയാക്കാനുമുള്ള ഒരു ടൂൾ ആയി മാത്രമേ സിനിമയിൽ ഉപയോഗിച്ചതായി തോന്നിയുള്ളൂ. ക്ളൈമാക്സിലെ ട്വിസ്റ്റ് കൗതുകമുണ്ടാക്കുന്നുണ്ട്.\nഒരു ലൈറ്റ് ഹാർട്ടേഡ് എന്റർറ്റൈനെർ ആണ് പടയോട്ടം. സ്കിറ്റ് കോമഡികൾ, ബിജു മേനോൻ, ഗ്യാങ്‌സ്റ്റർ കോമഡി, കുറച്ചൊക്കെ റോഡ് മൂവി ഒക്കെയാണ് സിനിമയുടെ ആകർഷക ഘടകങ്ങൾ. ഇവ കൗതുകമുണ്ടാക്കുന്നവർക്ക് സിനിമ പരീക്ഷിക്കാവുന്നതാണ്.\nBijuMenon comedy dileesh pothan gangstermovie MalayalamMovie Padayottam Rafeekahmad


ചാലൂക്യ രാജവംശം - PSC Study Materials in Malayalam\nHome India History ചാലൂക്യ രാജവംശം\nArun Mohan April 05, 2021\nചാലൂക്യ രാജവംശം (ചാലൂക്യര്)\nശതവാഹനന്മാരുടെ പതനത്തിനുശേഷം ഡക്കാനില് ഉയര്‍ന്നുവന്ന ഒരു പ്രമുഖ രാഷ്ട്രീയശക്തിയാണ് ചാലൂകൃന്മാര്. എ.ഡി. ആറാം നൂറ്റാണ്ടിലാണ് അവര് ഒരു പ്രബലശക്തിയായി മാറിയത്. ചാലൂക്യന്മാരുടെ ഉത്ഭവം വ്യക്തമല്ല. അവര്‍ക്കിടയില് മൂന്നു ശാഖകള് ഉണ്ടായിരുന്നു;\n(1) പശ്ചിമ ചാലൂക്യന്മാര് അഥവാ വാതാപിയിലെ ചാലൂക്യന്മാര്\n(2) പില്‍ക്കാല പശ്ചിമ ചാലൂക്യന്മാര് അഥവാ കല്യാണിയിലെ ചാലൂക്യന്മാര്\n(3) കിഴക്കന് ചാലൂകൃന്മാര് അഥവാ വെംഗിയിലെ ചാലൂക്യന്മാര്\nവാതാപിയില് (ബദാമി) ചാലൂക്യന്മാരുടെ ആധിപത്യത്തിനു തുടക്കമിട്ടത് ജയസിംഹനാണ്. അദ്ദേഹം സ്ഥാപിച്ച രാജവംശം 'പശ്ചിമ ചാലൂക്യര്' എന്നറിയപ്പെട്ടു. ഈ രാജവംശത്തിലെ ആദ്യത്തെ പ്രബലനായ രാജാവ് പുലകേശി ഒന്നാമനാണ്. അദ്ദേഹം വാതാപിയെ തന്റെ തലസ്ഥാനമാക്കുകയും അവിടെ ഒരു കോട്ട പണികഴിപ്പിക്കുകയും ചെയ്തു.\nപശ്ചിമ ചാലൂക്യന്മാരില് ഏറ്റവും പ്രസിദ്ധനായ ഭരണാധികാരി പുലകേശി രണ്ടാമനാണ്. അദ്ദേഹം ഹര്‍ഷന്റെ സമകാലികനായിരുന്നു. പുലകേശിയുടെ കൊട്ടാര കവിയായ രവികീര്‍ത്തി രചിച്ച 'ഐഹോള് പ്രശസ്തി' അദ്ദേഹത്തിന്റെ ആക്രമണങ്ങളെക്കുറിച്ച് വിവരിക്കുന്നുണ്ട്. പുലകേശി ഹര്‍ഷനെതിരെ ഉഗ്രമായി പോരാടുകയും അദ്ദേഹത്തെ പരാജയപ്പെടുത്തുകയും ചെയ്തു. ഇത് അദ്ദേഹത്തിന്റെ ഏറ്റവും മികച്ച നേട്ടങ്ങളിലൊന്നായിരുന്നു.\nചേര-ചോള-പാണ്ഡ്യ രാജാക്കന്മാര് പുലകേശിയുടെ പരമാധികാരം അംഗീകരിച്ചിരുന്നു. എന്നാല് പല്ലവന്മാരുമായുള്ള ഏറ്റുമുട്ടലില് അദ്ദേഹം പരാജയത്തിന്റെ രുചിയറിഞ്ഞു. പല്ലവ രാജാവായ നരസിംഹവര്‍മ്മന് ഒന്നാമന് ചാലൂക്യന്മാരെ തുടര്‍ച്ചയായി ആക്രമിച്ചു തോല്‍പ്പിക്കുകയും അവരുടെ തലസ്ഥാനമായ വാതാപിപോലും പിടിച്ചെടുക്കുകയും ചെയ്തു. പല്ലവന്മാരുമായുള്ള ഏറ്റുമുട്ടലില് പുലകേശി കൊല്ലപ്പെട്ടു. അവസാനത്തെ ചാലൂക്യ രാജാവായ കീര്‍ത്തിവര്‍മ്മന് രണ്ടാമനെ രാഷ്ട്രകൂട രാജാവായ ദന്തിദുര്‍ഗന് പരാജയപ്പെടുത്തിയതോടെ പശ്ചിമ ചാലൂക്യരുടെ മേധാവിത്വം അവസാനിച്ചു (എ.ഡി. 750).\nവാതാപിയിലെ ചാലൂക്യര് അധികാരഭ്രഷ്ടരായതിനുശേഷം രണ്ടുനൂറ്റാണ്ടുകാലം രാഷ്ട്രകൂടന്മാരുടെ സാമന്തരായി കഴിഞ്ഞു. എന്നാല് പത്താം നൂറ്റാണ്ടില് ഒരു പ്രബല രാഷ്ട്രീയശക്തിയായി വീണ്ടും അവര് ഉയിര്‍ത്തെഴുന്നേറ്റു. എ.ഡി. 973-ല് തൈലപന് രാഷ്ട്രകൂട രാജാവിനെ പരാജയപ്പെടുത്തി അധികാരം പിടിച്ചെടുത്തു. ഇതോടെ ചാലൂക്യരുടെ ഭരണം പുനഃസ്ഥാപിക്കപ്പെട്ടു. മഹാരാഷ്ട്രയിലെ കല്യാണിയായിരുന്നു പുതിയ ചാലൂക്യ രാജ്യത്തിന്റെ തലസ്ഥാനം. തൈലപന് സ്ഥാപിച്ച രാജവംശം “കല്യാണിയിലെ ചാലൂക്യര്" എന്നറിയപ്പെട്ടു.\nഅവരുടെ കാലഘട്ടത്തിന്റെ ഏറ്റവും പ്രധാനപ്പെട്ട സംഭവം ചോള-ചാലൂക്യയുദ്ധമാണ്. തൈലപന്റെ പിന്‍മുറക്കാരായ എല്ലാ രാജാക്കന്മാര്‍ക്കും ചോളന്മാരുമായി ഏറ്റുമുട്ടേണ്ടിവന്നു. കല്യാണിയിലെ ചാലൂക്യരില് ഏറ്റവും പ്രമുഖനായ രാജാവ് വിക്രമാദിത്യന് ആറാമനാണ് (1076-1126). അദ്ദേഹം ചോളരുമായുള്ള യുദ്ധം തുടരുകയും കുലോത്തുംഗ ചോളനില്‍നിന്ന് വെംഗി പിടിച്ചെടുക്കുകയും ചെയ്തു. അദ്ദേഹത്തിന്റെ രാജ്യം വടക്ക് നര്‍മ്മദ മുതല് തെക്ക് തുങ്കഭദ്ര വരെ വ്യാപിച്ചിരുന്നു.\nവിക്രമാദിത്യന് കലയെയും സാഹിത്യത്തെയും പ്രോത്സാഹിപ്പിച്ചിരുന്നു. 'വിക്രമാങ്കദേവചരിത'ത്തിന്റെ കര്‍ത്താവായ ബില്‍ഹണന് അദ്ദേഹത്തിന്റെ ആസ്ഥാന കവിയായിരുന്നു. 'മിതാക്ഷര'ത്തിന്റെ കര്‍ത്താവായ വിജ്ഞാനേശ്വരന് വിക്രമാദിത്യന്റെ രാജസദസ്സിലാണ് താമസിച്ചിരുന്നത്. 1190-ല് അവസാനത്തെ ചാലൂക്യ രാജാവായ സോമേശ്വരന് നാലാമനെ യാദവന്മാര് സ്ഥാനഭ്രഷ്ടനാക്കി. ഇതോടെ ഒന്നര നൂറ്റാണ്ടോളം നീണ്ടുനിന്ന കല്യാണിയിലെ ചാലൂക്യ ഭരണത്തിന് തിരശ്ശീല വീണു.\nവിശാഖപട്ടണം മുതല് നെല്ലൂര്‍വരെയുള്ള പ്രദേശത്ത് ചാലൂക്യന്മാരിലെ ഒരു ശാഖ ഭരണം നടത്തിയിരുന്നു. ഇവര് “കിഴക്കന് ചാലൂക്യര്" അഥവാ “വെംഗിയിലെ ചാലൂക്യര്" എന്നറിയപ്പെട്ടു. പുലകേശി രണ്ടാമന്റെ സഹോദരനായ വിഷ്ണു വര്‍ദ്ധനനാണ് ഈ രാജകുടുംബത്തിന്റെ സ്ഥാപകന്. പുലകേശിയുടെ രാജ്യത്തിലെ പിഷ്ടപുരം എന്ന പ്രദേശത്തെ വൈസ്രോയിയായിരുന്ന വിഷ്ണുവര്‍ദ്ധനന് സഹോദരനുമായുള്ള ബന്ധം വിഛേദിച്ച് ഒരു സ്വതന്ത്രരാജ്യം സ്ഥാപിക്കുകയായിരുന്നു.\nകിഴക്കന് ചാലൂക്യരുടെ ആദ്യ തലസ്ഥാനം പിഷ്ടപുരമായിരുന്നു. പിന്നീട് പുരാതന നഗരമായ വെംഗിയിലേക്കും ഒടുവില് രാജമഹേന്ദ്രിയിലേക്കും തലസ്ഥാനം മാറ്റുകയുണ്ടായി. വിഷ്ണുവര്‍ദ്ധനനുശേഷം അധികാരത്തില് വന്ന രാജാക്കന്മാരെല്ലാം ചാലൂക്യന്മാരുടെ പ്രാബല്യം നിലനിര്‍ത്താന് ശ്രമിച്ചവരായിരുന്നു. ശക്തിവര്‍മ്മനായിരുന്നു ഈ രാജവംശത്തിലെ അവസാനത്തെ പ്രമുഖനായ രാജാവ്. പതിനൊന്നാം നൂറ്റാണ്ടിന്റെ അന്ത്യത്തില് ചാലൂക്യന്മാര്‍ക്ക് അവരുടെ സ്വാതന്ത്ര്യം നഷ്ടപ്പെടുകയും അവര് ചോളന്മാരുടെ സാമന്തന്മാരായിത്തീരുകയും ചെയ്തു.\nചാലൂക്യ രാജാക്കന്മാര് ക്ഷേത്രനിര്‍മ്മാണത്തെ പ്രോത്സാഹിപ്പിച്ചിരുന്നു. നഗര-ദ്രാവിഡ ശൈലികള് അവര് സ്വതന്ത്രമായി ഉപയോഗിച്ചു. ഈ ശൈലി ഡക്കാന് ശൈലി അഥവാ വേസര (ശമയ) ശൈലി എന്ന പേരില് അറിയപ്പെട്ടു. ചാലൂക്യന്മാര് അനേകം ഗുഹാക്ഷേത്രങ്ങള് പണി കഴിപ്പിച്ചു. പാറ തുരന്ന് അനേകം ചൈത്യങ്ങളും വിഹാരങ്ങളും അവര് നിര്‍മ്മിച്ചു. അജന്ത, എല്ലോറ എന്നിവിടങ്ങളിലെ ഗുഹകള് അവര് പ്രകടിപ്പിച്ച കലാവിരുതിന് ഉദാഹരണങ്ങളാണ്. ഐഹോളില് (ബിജാപ്പൂര് ജില്ല) എഴുപതോളം ക്ഷേത്രങ്ങള് ചാലൂക്യന്മാര് പണികഴിപ്പിച്ചിരുന്നു. ബദാമി, പട്ടടക്കല് എന്നിവിടങ്ങളിലും അനേകം ക്ഷേത്രങ്ങള് നിര്‍മ്മിക്കപ്പെട്ടിരുന്നു. ബദാമിയിലെ “മേലഗിട്ടി ശിവാലയം” ആകര്‍ഷണീയമാണ്. പട്ടടക്കലില് 10 ക്ഷേത്രങ്ങളുണ്ട്. അതില് നാലെണ്ണം ഉത്തരേന്ത്യന് ശൈലിയിലും ആറെണ്ണം ദക്ഷിണേന്ത്യന് ശൈലിയിലുമാണ് നിര്‍മ്മിച്ചിട്ടുള്ളത്. പട്ടടക്കലിലെ ക്ഷേതങ്ങളില് ഏറ്റവും പ്രാധാന്യമര്‍ഹിക്കുന്നത് “പാപനാഥക്ഷേത്ര"വും “വിരൂപാക്ഷക്ഷേത്ര"വുമാണ്. ഇതില് ആദ്യത്തേത് ഉത്തരേന്ത്യന് ശൈലിയും രണ്ടാമത്തേത് ദക്ഷിണേന്ത്യന് ശൈലിയും പ്രദര്‍ശിപ്പിക്കുന്നു. വിരൂപാക്ഷ ക്ഷേത്രത്തിന്റെ ഭിത്തികളില് രാമായണത്തിലെ പല രംഗങ്ങളും ചിത്രീകരിച്ചിട്ടുണ്ട്.


to cultivate pepper | കുരുമുളക് ടെറസിലും കൃഷിചെയ്യാം - Malayalivartha.com Widgets Magazine\nകേരളത്തില് നവംബര് ഒമ്പതു മുതല് അനിശ്ചിതകാലത്തേക്ക് സ്വകാര്യ ബസ് സമരം പ്രഖ്യാപിച്ച് ബസ്സുടമകള്\nഇന്ധനവിലയില് ഇന്നും വര്‍ദ്ധനവ്.... പെട്രോള് ലിറ്ററിന് 35 പൈസയും, ഡീസലിന് 37 പൈസയും കൂട്ടി, തിരുവനന്തപുരത്ത് പെട്രോള് വില 111നോടടുക്കുന്നു, നെട്ടോട്ടമോടി സാധാരണക്കാര്\nകുരുമുളക് ടെറസിലും കൃഷിചെയ്യാം\n17 OCTOBER 2016 10:22 AM IST\nസ്ഥലപരിമിതിയുള്ള പട്ടണവാസികള്‍ക്കുപോലും വീട്ടാവശ്യത്തിനുള്ള കുരുമുളക് സ്വന്തമായി ഉണ്ടാക്കാം. ഏറ്റവും അനുയോജ്യമായ ഇടമാണ് ടെറസ്. സൂര്യപ്രകാശ ലഭ്യതയും, ജലസേചനവും ചെയ്താല് ചെടിച്ചട്ടിയിലോ ഗ്രോബാഗിലോ കുറ്റിക്കുരുമുളക് കൃഷിചെയ്ത് ആവശ്യമായതും, കൂടുതല് സ്ഥലസൌകര്യമുണ്ടെങ്കില് വിറ്റ് വരുമാനമുണ്ടാക്കാനുമാകും.\nകുറ്റിക്കുരുമുളക് വളര്‍ത്താന് നടീല്‍വസ്തുവായി കുരുമുളകുചെടിയുടെ പാര്‍ശ്വശാഖകളാണ് വേണ്ടത്. സാധാരണ കുരുമുളകുകൃഷിക്ക് ചെന്തലകള് ഉപയോഗിക്കുമ്പോള് ഇതിന് പാര്‍ശ്വശാഖകളാവാന് ശ്രദ്ധിക്കണം. സെപ്തംബര്‍മുതല് ജനുവരിവരെയുള്ള മാസങ്ങളിലാണ് നടാന്‍പറ്റിയ സമയം. പാര്‍ശ്വശാഖകള് (വശങ്ങളിലേക്കു വളര്‍ന്നത്) നാലഞ്ച് മുട്ടുകള്‍വീതം നീളമുള്ള കഷണങ്ങളായി മുറിക്കണം. അഗ്രഭാഗത്തുള്ള ഇലകള് മുറിച്ചുമാറ്റുക. സാധാരണ കൃഷിചെയ്യുന്ന തണ്ടില്‍നിന്ന് വേരുകള് പിടിച്ചുകിട്ടുന്നതിനെക്കാള് അല്‍പ്പം സാവകാശം വേണം പാര്‍ശ്വശാഖയില് വേരുപിടിക്കാന്. ഇതിന് കൂടുതല് പ്രചോദനത്തിനായി ഇന്റോള് ബ്യൂട്ടിക് ഏസിഡ് എന്ന ഹോര്‍മോണ് 20 മി. ഗ്രാം ഒരുലിറ്റര് വെള്ളത്തില് കലര്‍ത്തിയ ലായനിയില് തണ്ടിന്റെ അടിഭാഗം അഥവാ വേരുപിടിക്കേണ്ട ഭാഗം മുക്കിവച്ചശേഷം നടുക. ഇതില്ലെങ്കില് സെറാഡിക്‌സ്-ബി പൊടിയില് തണ്ടിന്റെ മുറിഭാഗം മുക്കിയശേഷം നടാം. മുറിച്ച് അധികം താമസിയാതെ നടാന് ശ്രദ്ധിക്കണം.\nസാമാന്യം വലുപ്പമുള്ള ഗ്രോബാഗോ, ചട്ടിയോ ഉപയോഗിക്കാം. അടിയില് വെള്ളം വാര്‍ന്നുപോകാന് ഏതാനും ദ്വാരങ്ങള് ഉണ്ടാവണം. ഇതില് 1:1:1 എന്ന അനുപാദത്തില് മേല്‍മണ്ണ്, ഉണങ്ങിയ ചാണകം അഥവാ കമ്പോസ്റ്റ്, മണല് എന്നിവ ചേര്‍ത്ത് കുഴച്ച പോട്ടിങ്മിശ്രിതം നിറയ്ക്കണം. മുകള്‍ഭാഗം രണ്ട് ഇഞ്ച് താഴ്ചവരത്തക്കവിധം നിറയ്ക്കുക. ഇതിലാണ് നടേണ്ടത്. നട്ടശേഷം ഏതാനും ദിവസം തണലില് വയ്ക്കുക.2ഃ2മീറ്റര് അകലത്തില് നിരത്തിവയ്ക്കാം. കരിയിലകൊണ്ടോ മറ്റോ ചട്ടിക്കകത്ത് പുതയിടുന്നതും നല്ലതാണ്. എല്ലാ ദിവസവും നനയ്ക്കുക. നന അധികരിക്കാതിരിക്കാന് പ്രത്യേകം ശ്രദ്ധിക്കുക. കുറയാനും പാടില്ല.\nവളപ്രയോഗം: രാസവളം ഇല്ലാതെയാണെങ്കില് മാസത്തില് ഒരുതവണവീതം ഉണക്കിപ്പൊടിച്ച ചാണകം, കമ്പോസ്റ്റ്, മണ്ണിര കമ്പോസ്റ്റ്, കടലപ്പിണ്ണാക്ക് എന്നിവ മാറിമാറി ഉപയോഗിക്കാം. ചാണകപ്പൊടിയില് 'െ്രെടക്കോഡര്‍മ' എന്ന മിത്രകുമിളിന്റെ പാക്കറ്റ് വാങ്ങി വളവുമായി കലര്‍ത്തി പൂപ്പല് വളര്‍ത്തിയെടുത്ത് ഉപയോഗിച്ചാല് വാട്ടരോഗം ഉള്‍പ്പെടെ തടയാം. സ്യൂഡൊമോണസ് ലായനിയോ, ബോഡോമിശ്രിതമോ തളിക്കാം. ബോഡോ മിശ്രിതം അനുവദനീയമാണ്. കീടങ്ങളെ തടയാന് മണ്ണില് വേപ്പിന് പിണ്ണാക്ക് ചേര്‍ക്കാം. വേപ്പധിഷ്ഠിത കീടനാശിനി തളിക്കാം.\nരാസവള കൃഷിയാണെങ്കില് മാസത്തില് ഒരുതവണ 30 ഗ്രാം വീതം 10:4:14 എന്ന രാസവിള മിശ്രിതം ചേര്‍ത്തുകൊടുക്കാം. പരമാവധി ജൈവരീതിതന്നെ സ്വീകരിക്കുക.\nനട്ട് ഒരുവര്‍ഷം കഴിയുമ്പോള് ചെടി കായ്ച്ചുതുടങ്ങും. രണ്ടാം വര്‍ഷംമുതല് നല്ല വിളവുതരും. 500 മുതല് ഒരുകി.ഗ്രാംവരെ ഒരു ചെടിയില്‍നിന്ന് കിട്ടും. വിളഞ്ഞുനില്‍ക്കുന്ന കുറ്റിക്കുരുമുളക് ഒരലങ്കാരംകൂടിയാണ്്.\nകേരളത്തില് നവംബര് ഒമ്പതു മുതല് അനിശ്ചിതകാലത്തേക്ക് സ്വകാര്യ ബസ് സമരം പ്രഖ്യാപിച്ച് ബസ്സുടമകള് (1 minute ago)\nഇന്ധനവിലയില് ഇന്നും വര്‍ദ്ധനവ്.... പെട്രോള് ലിറ്ററിന് 35 പൈസയും, ഡീസലിന് 37 പൈസയും കൂട്ടി, തിരുവനന്തപുരത്ത് പെട്രോള് വില 111നോടടുക്കുന്നു, നെട്ടോട്ടമോടി സാധാരണക്കാര് (13 minutes ago)\nപടക്കക്കടയ്ക്ക് തീപിടിച്ചുണ്ടായ പൊട്ടിത്തെറിയില് അഞ്ച് പേര്‍ക്ക് ദാരുണാന്ത്യം.... നിരവധി പേര്‍ക്ക് പരിക്ക്, തമിഴ്‌നാട് കള്ളക്കുറിച്ചി ശങ്കരാപുരത്താണ് അപകടമുണ്ടായത്, മണിക്കൂറുകള് നീണ്ട ശ്രമത്തിനൊടു (21 minutes ago)\nആറുമാസം കൊണ്ട് ബിരുദം നേടാം... ഫീസ് ഇനത്തില് നിരവധി വിദ്യാര്‍ഥികളില് നിന്ന് പണം തട്ടിയ പ്രതി പിടിയില് (9 hours ago)\nതമിഴ്നാട് പടക്കശാലയിൽ തീപിടുത്തെ തുടർന്ന് വൻ പൊട്ടിത്തെറി!5പേര് മരണപെട്ടു; സ്‌ഫോടനത്തില് നിരവധി പേര്‍ക്ക് ഗുരുതരമായ പരിക്ക്, അഗ്നിശമന സേനയുടെയും, പോലീസിന്റെയും നേതൃത്വത്തില് തീയണയ്ക്കാനുള്ള ശ്രമം (9 hours ago)\nഇൻസ്റാഗ്രാമിലൂടെ പരിചയപ്പെട്ട കാമുകനെ തേടി കാസർകോട് സ്വദേശി എത്തിയത് തിരൂരങ്ങാടിയില്; യുവവാവ് വിവാഹിതനും മൂന്ന് മക്കളുടെ അച്ഛനും ആണെന്നറിഞ്ഞതോടെ പിന്നാലെ ബന്ധുക്കളും എത്തി: യുവതിയെ പിന്തിരിക്കാൻ ശ്രമ (9 hours ago)\nസ്നേഹം നടിച്ച് പന്ത്രണ്ടുകാരിയെ തമിഴ്‌നാട്ടിലേക്ക് തട്ടിക്കൊണ്ടുപോയ രണ്ടുപേര് അറസ്റ്റില്; കുട്ടിയെ കണ്ടെത്തിയത് മൂന്നു ദിവസത്തെ തിരച്ചിലിനൊടുവിൽ, അവസാനം പിടി വീണത് തട്ടിക്കൊണ്ടുപോയവര് മൊബൈ (10 hours ago)


മലയാളി ആൺസുഹൃത്തിനൊപ്പം കോഴിക്കോട്ടെത്തിയ ഓസ്‌ട്രേലിയക്കാരി പോലീസിനെ വെള്ളം കുടിപ്പിച്ചു! | Australian woman goes missing from Kozhikkode What had happened actually - Malayalam Oneindia\n15 min ago സ്വര്‍ണ വിലയില് കുതിച്ചുചാട്ടം; പവന് 32000ത്തിലേക്ക്, ഒരു പവന് കൈയ്യിലെത്തുമ്പോള് 35000 കടക്കും\n55 min ago സ്വാഗത പ്രസംഗത്തിന് ഇടക്ക് കയറി പിണറായിയുടെ ഉദ്ഘാടനം; അമ്പരന്ന് സദസ്സ്\nUpdated: Sat, May 18, 2019, 11:51 [IST]\nകോഴിക്കോട്: മലയാളിയായ ആൺസുഹൃത്തിനൊപ്പമെത്തിയ ഓസ്‌ട്രേലിയൻ വനിത ഒരു രാത്രി മുഴുവൻ കോഴിക്കോട്ടെ പോലീസുകാരെ ചുറ്റിച്ചു. മാവൂർറോഡിലെ ഹോട്ടലിലെത്തിയ ശേഷം ഇവരെ കാണാനില്ലെന്ന് ഒപ്പമുണ്ടായിരുന്ന സുഹൃത്ത് പരാതി നൽകുകയായിരുന്നു. തുടർന്ന് പോലീസ് രാത്രി തന്നെ നഗരം അരിച്ചുപെറുക്കി. എന്നാൽ ഇതൊന്നുമറിയാതെ അമ്പത്തഞ്ചുകാരിയായ വിദേശവനിത കോഴിക്കോട് റെയിൽവേ സ്‌റ്റേഷനിലെ ഡോർമെട്രിയിൽ ഉറങ്ങുകയായിരുന്നു.\nകോട്ടയം സ്വദേശിയായ ഇരുപത്താറുകാരനുമായി ഫേസ്ബുക്ക് വഴി പരിചയത്തിലായിരുന്ന ഓസ്‌ട്രേലിയക്കാരി ഏപ്രിലിലാണ് കേരളത്തിലേക്കു വന്നത്. കഴിഞ്ഞദിവസം വയനാട് സന്ദർശിച്ച ശേഷം വ്യാഴാഴ്ച വൈകുന്നേരമാണ് ഇരുവരും കോഴിക്കോട്ടെത്തിയത്. മാവൂർ റോഡിലെ കെഎസ്ആർടിസി ബസ് ടെർമിനലിനു സമീപത്തെ ലോഡ്ജിലെത്തി മുറി അന്വേഷിക്കുന്നതിനിടെ കാണാതായെന്നാണ് പരാതി. രാത്രി 8.30 ഓടെയാണ് സംഭവം.\nകുറഞ്ഞ ചെലവിലുള്ള താമസസൗകര്യം അന്വേഷിച്ചാണ് ഇരുവരും ലോഡ്ജിൽ എത്തിയത്. മുറിക്ക് വാടക കൂടുതലാണെന്നു പറഞ്ഞ് പിണങ്ങിയിറങ്ങിയ വനിത റെയിൽവേ സ്റ്റേഷനിലെ ഡോർമിട്രറിയിൽ സുഖമായി ഉറങ്ങി. ഇതിനിടെയാണ് സുഹൃത്ത് ഇവരെ കാണ്മാനില്ലെന്നു കാട്ടി കസബ പോലീസിൽ പരാതി നൽകിയത്. പോലീസാകട്ടെ വിദേശവനിതയായതിനാൽ വിഷയം അതീവഗൗരവത്തോടെ കൈകാര്യം ചെയ്തു. നഗരത്തിലെയും പരിസരത്തെയും ഹോട്ടലുകളിലും വാഹനങ്ങളിലും ബസ് സ്‌റ്റേഷനുകളുമെല്ലാം പരിശോധന നടത്തി. ഇവർ പോകാൻ സാധ്യതയുള്ള അയൽസംസ്ഥാനങ്ങളിലേക്കു രാവിലെതന്നെ പരിശോധന വ്യാപിപ്പിക്കാൻ ഒരുക്കങ്ങളും നടത്തി.\nഇതിനിടെ രാവിലെ ഡോർമിട്രി വിട്ടറങ്ങിയ വനിത കോഴിക്കോട് ബീച്ചിലെത്തി. ഇവിടെ വച്ച് ഇവരെ കണ്ടെത്തിയതോടെ പോലീസിന് ശ്വാസം നേരെ വീണു. ഇവരെക്കൂട്ടി സ്‌റ്റേഷനിലെത്തിച്ചു. കഴിഞ്ഞദിവസം രാത്രിയിലെ സംഭവങ്ങൾ വിവരിച്ചപ്പോൾ പേടിച്ചുകരഞ്ഞ ഓസ്‌ട്രേലിയക്കാരി പോലീസിനോട് ക്ഷമാപണം നടത്തി. പോലീസിനോടും കോഴിക്കോട്ടുകാരോടും നന്ദി പറഞ്ഞ അവർ വെള്ളിയാഴ്ച വൈകുന്നേരത്തെ ട്രെയിനിൽ ഹംബിയിലേക്കു പോയി\naustralia woman missing kozhikkode malayalee ഓസ്ട്രേലിയ സ്ത്രീ കോഴിക്കോട് മലയാളി\nAustralian woman goes missing from Kozhikkode What had happened actually